ആചാരഭാഷ - സര്‍വ്വവിജ്ഞാനകോശം\nസമൂഹശ്രേണിയുടെ വിവിധ തലങ്ങളിലുള്ളവര്, പരമ്പരാഗതമായി കല്പിക്കപ്പെട്ടിരിക്കുന്ന ഉച്ചനീചഭേദങ്ങളെ ആധാരമാക്കി, പരസ്പരം ആശയവിനിമയം ചെയ്യാനും, സംബോധന നടത്താനുമായി ഉപയോഗിച്ചുവരുന്ന സവിശേഷ ഭാഷാരീതി.\nആചാരഭാഷയുടെ ആവിര്‍ഭാവം. ഫ്യൂഡല് വ്യവസ്ഥിതി നിലവിലിരുന്ന കാലഘട്ടത്തില്, സാമ്പത്തികസൗഭാഗ്യവും സാമൂഹികാധിപത്യവും നേടിയിരുന്ന ഒരു ന്യൂനപക്ഷം, പലതരം പരാധീനതകള് അനുഭവിച്ചിരുന്ന ഭൂരിപക്ഷത്തെ തങ്ങളുടെ മേധാവിത്വത്തിന്‍കീഴില്‍ത്തന്നെ ഉറപ്പിച്ചു നിര്‍ത്തുന്നതിനായി സ്വരൂപപ്പെടുത്തിയ ആചാരാനുഷ്ഠാനങ്ങളുടെ അനുബന്ധമായി രൂപംകൊണ്ട ഭാഷാരീതിയാണിത്. മതത്തിന്റെയും പൗരോഹിത്യത്തിന്റെയും വര്‍ണഭേദത്തിന്റെയും നിലവാരവും ഏറ്റക്കുറച്ചിലുമനുസരിച്ച് സമൂഹത്തില് വേരുറച്ചുവന്ന വിശ്വാസപ്രമാണങ്ങളില്‍നിന്നാണ് ഈ ഭാഷാരീതി ഉരുത്തിരിഞ്ഞു വളര്‍ന്നത്. സമൂഹത്തിന്റെ വിവിധ തട്ടുകളില്‍പ്പെട്ട ഓരോ വിഭാഗത്തിനും പ്രത്യേകം പ്രത്യേകം ആചാരഭാഷയുണ്ട്. സാമ്പത്തികവും സാംസ്കാരികവും സാമൂഹികവുമായ അവസ്ഥാഭേദം ഈ ഭാഷാരീതിയുടെ സ്വരൂപത്തിലും പദസഞ്ചയത്തിലും ഭേദം വരുത്തുന്നു.\nഅന്യഭാഷകളില്. ആചാരഭാഷ ദേശഭേദമോ കാലഭേദമോ കൂടാതെ ഉപയോഗിക്കപ്പെട്ടിരുന്നു. സംസ്കൃതനാടകങ്ങളിലും പാശ്ചാത്യനാടകങ്ങളിലും നീചകഥാപാത്രങ്ങള് പ്രത്യേകഭാഷ ഉപയോഗിക്കുന്നതായി കാണാം. ആ കഥാപാത്രത്തിന്റെ സമുദായത്തിലുള്ള താണനിലയാണ് അതു വ്യക്തമാക്കുന്നത്.\nസംസാരിക്കുന്നവരുടെ സാമുദായിക-സാമൂഹികസ്ഥിതികളനുസരിച്ച് ഭാഷയില് ദൃശ്യമാകുന്ന ഈ പ്രയോഗവ്യത്യാസങ്ങള് ചില ഭാഷകളിലോ ചില പ്രദേശങ്ങളിലോ മാത്രം കാണുന്ന പ്രത്യേകതയല്ല. വിവിധപദവികളിലിരിക്കുന്ന വ്യക്തികളെ ഇന്നയിന്ന വാക്കുകള്‍കൊണ്ട് സംബോധന ചെയ്യണമെന്ന് ഇംഗ്ലീഷില് വ്യവസ്ഥയുണ്ട്. മന്ത്രിയെ 'ഓണറബിള് മിനിസ്റ്റര്' എന്നും, രാജാവിനെ (ചക്രവര്‍ത്തിയെ) 'ഹിസ് മജസ്റ്റി' എന്നും, ഗവര്‍ണറെ 'ഹിസ് എക്സലന്‍സി' എന്നും വേണം അഭിസംബോധന ചെയ്യാന്. നാട്ടുരാജാക്കന്‍മാരെ 'ഹിസ് ഹൈനസ്' കൂട്ടിയാണ് വിളിക്കേണ്ടത്. അതുപോലെ ക്രൈസ്തവ പുരോഹിതന്‍മാരെ റവറന്‍ഡ് , റൈറ്റ് റവറന്‍ഡ്, ഹിസ് എമിനന്‍സ്, ഹിസ് ഹോളിനസ് എന്നും മറ്റുമുള്ള ബഹുമാനപദങ്ങള് ചേര്‍ത്താണ് സംബോധന ചെയ്യാറുള്ളത്.\nജര്‍മന്‍ഭാഷയിലും ഹംഗേറിയന്‍ഭാഷയിലും ആചാരപദപ്രയോഗങ്ങള് സുലഭമാണ്. ദക്ഷിണപൂര്‍വേഷ്യയിലെ മിക്ക ഭാഷകളിലും ഈ വൈചിത്ര്യം ദൃശ്യമാണ്. മധ്യമപുരുഷസര്‍വനാമം കുറിക്കാന് ചില ഭാഷകളില് പതിമൂന്നു ഭാഷാഭേദങ്ങള് തന്നെയുണ്ടത്രെ. കൊറിയന് ഭാഷയില് തുല്യരോടും മേലാളന്‍മാരോടും ഉപയോഗിക്കേണ്ട ഭാഷാപ്രയോഗങ്ങള് സമാഹരിച്ച നിഘണ്ടുക്കള് തന്നെയുണ്ട്. ശ്രോതാവിനെ പുകഴ്ത്തുകയും വക്താവിനെ തരംതാഴ്ത്തുകയും ചെയ്യുന്ന പദജോടികള് ജപ്പാന് ഭാഷയില് ധാരാളമാണ്.\nഭാരതീയ ഭാഷകളും ആചാരഭാഷാപ്രയോഗങ്ങള്‍കൊണ്ട് സമ്പന്നമാണ്, പ്രത്യേകിച്ചു ഹിന്ദിയും ഉര്‍ദുവും തമിഴും. മലയാളത്തിലും തെലുഗിലും ഒരേ രീതിയിലുള്ള പല ആചാരപദങ്ങളും ഒരേ അര്‍ഥത്തില്‍ത്തന്നെ പ്രയോഗിച്ചുവരുന്നുണ്ട്. ദ്രാവിഡഭാഷകളുടെ പൊതുസ്വഭാവം ഇതില് പ്രതിഫലിക്കുന്നു.\nകേരളത്തില്. ഉള്ളവനും ഇല്ലാത്തവനും, അഥവാ വലിയവനും ചെറിയവനും എന്ന പരിഗണന ചരിത്രത്തിന് എത്തിനോക്കാവുന്ന കാലത്തിനപ്പുറം മുതല്‍ക്കേ എല്ലാ രാജ്യങ്ങളിലും ഉണ്ടായിരുന്നു; ഈ അവസ്ഥാവ്യത്യാസം കേരളത്തിലും ഓരോ കാലത്ത് ഓരോ തരത്തില് പ്രത്യക്ഷപ്പെട്ടിട്ടുണ്ട്. ജാതിമഹത്ത്വം, സമ്പത്സമൃദ്ധി, വിജ്ഞാനപ്രകര്‍ഷം തുടങ്ങിയവകൊണ്ട് മറ്റു സമുദായങ്ങളെ ബഹുദൂരം പിന്നില് നിര്‍ത്തിയവരായിരുന്നു കേരളത്തിലെ ബ്രാഹ്മണര്. അവരുടെ സാമൂഹികജീവിതവുമായി ബന്ധപ്പെട്ട് പ്രത്യേകമൊരു ഭാഷാശൈലിയും ആചാരവും പുലര്‍ന്നുവന്നു. ജാതിയും ഉപജാതിയും അതില്‍ത്തന്നെ വിഭാഗങ്ങളും ഉപവിഭാഗങ്ങളും തരംതിരിവുകളും ഉള്ളതനുസരിച്ച് അവര്‍ക്കെല്ലാം പ്രത്യേകം ആചാരവും അനുഷ്ഠാനവും അവയ്ക്കനുസൃതമായ ഭാഷയും രൂപംകൊണ്ടു. അതു ക്രമേണ സാര്‍വത്രികമായിത്തുടങ്ങി.\nആചാരപദപ്രയോഗങ്ങള്. ആഢ്യത്തമുള്ള നമ്പൂതിരിയോ തമ്പുരാനോ 'കല്പിക്കുന്ന'തിനെ 'എറാന്' എന്നോ 'റാന്' എന്നോ പറഞ്ഞാണ് അവരിലും താണനിലയിലുള്ളവര് കേട്ടിരുന്നത്; ഇന്ന് 'യെസ് സര്' എന്നു പറയുന്നതിനു സമമാണിത്. 'എറാന്‍മൂളി' എന്ന ഒരു ശൈലിതന്നെ ഇതില്‍നിന്നുണ്ടായിട്ടുണ്ട്. തെക്കോട്ടു മാറുമ്പോള് എറാന് അടിയനാകുന്നു; ചിലേടത്ത് 'പഴേടിയാന്' എന്നും പ്രയോഗമുണ്ട്. താണവരുടെ അമ്മയും അച്ഛനും 'പഴന്തള്ളയും' 'പഴന്തന്തയും' ആണ്. അടിയന്റെ ബഹുവചനം 'അടിയങ്ങള്' ആണ്; 'അടിയന്‍മാര്' അല്ല.\n'തിരുമേനി'യുടെയും 'തിരുമനസ്സി'ലെയും മക്കള് 'കുഞ്ഞുതിരുമേനി'യും 'കൊച്ചുതിരുമേനി'യും ആണ്; 'വല്യമ്പ്രാന്' അല്ലാത്ത 'തമ്പ്രാക്കളെ'ല്ലാം 'കുഞ്ഞമ്പ്രാനും' 'കൊച്ചമ്പ്രാ'നും. കുട്ടികളെ പൊതുവേ 'ഉണ്ണി'കളെന്നു വിളിക്കുമെങ്കിലും ബ്രാഹ്മണകുടുംബത്തിലെ ബാലകരെയാണ് ആചാരമുറപ്രകാരം 'ഉണ്ണി'കളായി കരുതുന്നത്. ഈ ഉണ്ണികളെ കുടുംബത്തിലുള്ള പ്രായംചെന്നവര് 'ക്ടാങ്ങ'ളെന്നു പറയുന്നു. താണ വര്‍ഗക്കാരുടെ കുഞ്ഞുങ്ങളെ 'പൊടിയന്', 'കുട്ടിപ്പൊടിയന്' എന്നീ പേരുകളിലാണ് വിളിക്കുക. ചിലപ്പോള് 'അച്ഛന് പൊടിയന്', 'ഏട്ടന് പൊടിയന്' എന്ന പ്രയോഗങ്ങളും ഉണ്ട്. അധഃസ്ഥിതരില് പ്രായമായവര്‍ക്കും അല്ലാത്തവര്‍ക്കും 'ക്ടാത്തന്', 'കിടാത്തന്' എന്നീ പേരുകള് തെക്കന്‍ദിക്കില് പ്രയോഗിച്ചുകാണുന്നു. എന്നാല് വടക്കന് കേരളത്തില് 'കിടാവ്' ഒരു സ്ഥാനപേരാണ്. നായര്‍സമുദായത്തിലുള്‍പ്പെട്ട ചിലരെ, മലബാര് പ്രദേശങ്ങളില്, ബഹുമാനസൂചകമായി 'കിടാവ്' എന്നും വിളിക്കാറുണ്ട്.\nലിംഗഭേദങ്ങള്. 'ജാതികൂട്ടം' എന്നാല് 'ആള്‍ക്കൂട്ടം' പോലുള്ള കൂട്ടമല്ല. 'പെണ്ണുങ്ങള്' എന്നേ അര്‍ഥമുള്ളു. ആചാരഭാഷയില് തീയ്യന്റെ സ്ത്രീനാമം 'തീയ്യത്തി' എന്നല്ല; 'പിള്ളര്' എന്നത്രെ. 'പെറ്റമ്മ' പലേടത്തും 'തള്ളയും' 'തള്ളയാരും' ആണ്. നമ്പൂതിരിമാരുടെ പെണ്ണുങ്ങള് 'അന്തര്‍ജനവും' 'അകത്തൊള്ളോരും', 'ആഞ്ഞോളും', 'ആത്തേമ്മാരും', 'ആമ്പാത്തുള്ളവരും' 'അകായിലുള്ളവരും' ആണ്. തമ്പുരാക്കന്‍മാരുടെ സ്ത്രീകള് 'തമ്പുരാട്ടി'യും 'തമ്പാട്ടി'യുമത്രെ. രാജകുടുംബത്തിലെ സ്ത്രീകളെ പൊതുവേ തമ്പുരാക്കന്‍മാര് എന്നു വിളിക്കാറുണ്ട് (ഉദാ. ആറ്റിങ്ങല് പൂയം തിരുനാള് പാര്‍വതീഭായിത്തമ്പുരാന്, അമ്മത്തമ്പുരാന്). സാമന്തന്‍മാരുടെ സ്ത്രീകളെ 'കോവിലമ്മ'മാര് എന്നു പറയുന്നു. മലബാറില് രാജകുടുംബവുമായി ബന്ധമുള്ളവരും ഉണ്ടായിരുന്നവരും മേനോന്‍മാരാണ്. മലബാറിലെ 'മേനോക്കി', മേനോന്റെ സ്ത്രീലിംഗമല്ല, ജാതിപ്പേരാണ്. രാജബന്ധുക്കളായ നായന്‍മാര് തിരുവിതാംകൂറില് 'തമ്പി'മാരാണ്. കൊച്ചി രാജാക്കന്‍മാരുടെ ഭാര്യമാര് 'നേത്യാരമ്മ' (നൈത്യാരമ്മ, നേശ്യാരമ്മ എന്നും) മാരാണെങ്കില് തിരുവിതാംകൂറില് 'തങ്കച്ചി'മാരാണ്. യജമാനന്‍മാരായ കര്‍ത്താക്കന്‍മാര്, ഉണ്ണിത്താന്‍മാര് തുടങ്ങിയവരുടെ ഭാര്യമാരെ 'കുഞ്ഞമ്മ'മാര് എന്നു പറയുന്നു. കൊച്ചിയില് 'അമ്മച്ചി'യും 'അച്ചി'യും ഉണ്ട്. കുറച്ചുകൂടി വടക്കോട്ടു പോയാല് 'കെട്ടിലമ്മ'മാരെ കാണാം. നീലേശ്വരമാകുമ്പോള് അവര് 'നങ്ങ്യാരാ'യിത്തീരുന്നു. തിരുവിതാംകൂറില് 'നങ്ങ്യാര്' നമ്പ്യാരുടെ സ്ത്രീലിംഗമാണ്. സാമന്തന്‍മാര് നമ്പ്യാരുടെ (വടക്കന്) ഭാര്യയെ 'കിടക്കയാര്' എന്നാണ് സംബോധന ചെയ്യുക. തെക്കോട്ടുള്ള അമ്പലവാസിയായ നമ്പ്യാരല്ല വടക്കോട്ടുള്ള നമ്പ്യാര്. സാമന്തന് നമ്പ്യാരും നല്ല നായരും നമ്പ്യാരാണ്. 'നമ്പി' നമ്പീശനും ആകാറുണ്ട്. വാര്യരുടെ ഭാര്യ 'വാരസ്യാരും', പിഷാരടിയുടെ ഭാര്യ 'പിഷാരസ്യാ'രും, തിരുമുല്പാടിന്റെ ഭാര്യ 'നമ്പിഷ്ഠാതിരി'യും ആണ്. പുലയന് 'പുലക്കള്ളി' (പുലച്ചി)യും പറയന് 'പറക്കള്ളി' (പറച്ചി)യും ഉള്ളാടന് 'ഉള്ളാടത്തി'യുമാണ് വീട്ടുകാരികള്. തിരുവിതാംകൂറിലെ 'മാപ്പിള'ക്ക് (ക്രിസ്ത്യാനി) ഭാര്യ 'പെമ്പിള'യാണ്. മലബാറിലെ 'മാപ്പിള' (മുഹമ്മദീയര്)യുടെ ദാമ്പത്യം 'ഉമ്മ'യോടും 'ഉമ്മാച്ചി'യോടുമാണ്. ഇങ്ങനെ ഒട്ടെല്ലാ ജാതിയോടും ബന്ധപ്പെട്ട് പുല്ലിംഗവും, അതിന്റേതായ സ്ത്രീലിംഗവും കേരളത്തില് പ്രചരിച്ചുവന്നിട്ടുണ്ട്. താണജാതിക്കാര്‍ക്കു ഭാര്യ 'കെട്ടിയവള്' (കെട്ട്യോള്) ആണ്. യാഗം കഴിച്ച ബ്രാഹ്മണന്റെ വാമഭാഗത്തിന് 'പത്തനാടി' എന്നാണ് സ്ഥാനപ്പേര്. തമിഴ് ബ്രാഹ്മണരുടെ 'പൊണ്ടാട്ടി' 'അമ്യാരാ'ണ്; ഭര്‍ത്താവ് മരിച്ചുപോയ 'അമ്യാര്' പാട്ടിയും. പ്രായംചെന്ന സ്ത്രീയെ 'മുത്തി' എന്നു വിളിക്കുന്നു. പേരിനൊടുവില് 'തമാ' ചേര്‍ത്തും സ്ത്രീകളെ മാനിക്കാറുണ്ട്; 'പാര്‍വതിത്തമാ', 'ലക്ഷമിത്തമാ' എന്നും മറ്റും. 'അമ്പോറ്റി അമ്മ' എന്നും 'തമ്പായി' എന്നും വളരെ ബഹുമാനപൂര്‍വം ബ്രാഹ്മണവംശജരായ സ്ത്രീകളെ മറ്റുള്ളവര് വിളിക്കാറുണ്ട്.\nരാജാക്കന്‍മാരും തമ്പുരാക്കന്‍മാരും ഉറങ്ങുന്നു എന്നതിനു പള്ളിക്കുറുപ്പു കൊള്ളുന്നു എന്നാണ് പറയേണ്ടത്. അവരുടെ ഉറക്കസ്ഥലം 'പള്ളിയറ' ആണ്. അവിടെ 'പള്ളിക്കട്ടി'ലും 'പള്ളിക്കിടക്കയും', 'പള്ളിവിരിപ്പും' മറ്റും ഉണ്ടായിരിക്കും. 'പല്ലുതേക്കു'ന്നതിന് പകരം 'തിരുമുത്തുവിളക്കു'ക എന്നാണു അംഗീകൃതമായ ആചാരവാക്ക്. ഇടപ്രഭുക്കന്‍മാര് കിടന്നുറങ്ങുന്നതിനെ 'വീണു പിരിയുക' എന്നു പറയുന്നു.\nതാണവര്‍ഗക്കാരുടെ സ്നാനത്തെ 'നനച്ചില്' എന്നാണ് പറയുക. ചിലേടത്തു 'ചേറുനനയല്' എന്നും പ്രയോഗമുണ്ട്. തമ്പുരാക്കന്‍മാരെല്ലാം 'നീരാട്ടു കുളി'ക്കാരും 'പള്ളിനീരാട്ടു'കാരും ആണ്. ഈശ്വരന്‍മാരുടെ കുളിക്ക് 'ആറാട്ട്' എന്ന പ്രത്യേക പ്രയോഗമാണുള്ളത്. ഇടപ്രഭുക്കന്‍മാര് കുളിക്കുമ്പോള് 'കുളം കലക്കി'കള് ആകുന്നു. 'കല്പട നെരങ്ങു'ന്നവരും ഇല്ലാതില്ല. നായന്‍മാര്‍ക്കും മറ്റും 'എണ്ണതേച്ചുകുളി'യാകാം. അതില് താണവര്‍ക്ക് 'മെഴുക്കുതൊട്ടുപുരട്ടാനേ' പറ്റൂ. തമ്പുരാക്കന്‍മാര് ഒലെപ്പണ്ണ (ഒലിപ്പെണ്ണ) ചാര്‍ത്തിയാണ് കുളിക്കാറ്.\nസാധാരണ സ്ത്രീകളുടെ 'മാസമുറ'യും 'തീണ്ടാരി'യും തന്നെയാണ് തമ്പുരാട്ടിമാരുടെ 'പള്ളിതിരിയല്'. 'പുറത്താകുക', 'തൊട്ടുകൂടാതാകുക' എന്നെല്ലാം സാധാരണക്കാരായ സ്ത്രീകളുടെ ആര്‍ത്തവദിനങ്ങളെപ്പറ്റി പറയുന്നു. ചെങ്ങന്നൂര് ഭഗവതിയും 'പുഷ്പിണി'യാകാറുണ്ട്. അതിന് 'തൃപ്പൂത്ത്' എന്നാണ് പ്രയോഗം.\nവിവാഹബന്ധങ്ങള്. സ്ഥാനവലുപ്പവും ജാതിമഹത്ത്വവുമുള്ള നായര്‍തറവാടുകള് ബ്രാഹ്മണരുടെ ബന്ധം അഭിലഷണീയമായി കരുതിവന്നിരുന്നു. വടക്കും തെക്കും ശൂദ്രരുമായുള്ള 'വിവാഹ'ത്തിനു 'സംബന്ധം' എന്നാണ് പേര്. 'പെണ്ണുകൊണ്ടുവരിക', 'ഊഴം പൊറുക്കുക' എന്നും പറയാറുണ്ട്. 'പാര്‍ക്കുക', 'ഗുണദോഷം തുടങ്ങുക', 'പുടമുറി കൊടുക്കുക' എന്നീ പ്രയോഗങ്ങളും പതിവാണ്; 'കല്യാണം കഴിക്കയും' നിലവിലുണ്ട്. തമ്പുരാക്കന്‍മാരുടെ ബന്ധത്തിന് 'പട്ടും വളയും കൊടുക്കല്' എന്നാണ് പറയുക. 'തിരുവേളി'യും 'തൃത്താലി ചാര്‍ത്തും' 'പള്ളിക്കെട്ടും' തമ്പുരാട്ടിമാര്‍ക്കാണ് ഉപയോഗിക്കാവുന്നത്. നമ്പൂതിരിസ്ത്രീകള്‍ക്ക് വെറും വേളിയേയുള്ളു; കൊട്ടാരങ്ങളിലെ സ്ത്രീകള്‍ക്ക് 'കൂട്ടിരിക്കുന്നവരും' ഉണ്ട്; അവര് നമ്പൂതിരിമാരാണ്. മലബാറില് തിയ്യരുടെയും മറ്റും വിവാഹം 'മംഗലക്കരിക്കാടി', 'കരിക്കലം വാട്ടുക' എന്നീ പേരുകളില് അറിയപ്പെടുന്നു. തിരുവിതാംകൂര് പ്രദേശത്ത് ഈ പ്രയോഗം നടപ്പിലില്ല.\nരാജാക്കന്‍മാര് എഴുതുന്നു എന്നതിന് 'തൃക്കൈവിളയാടുക' എന്നു പറയണം. ഒപ്പിടുന്നതിനുപകരം അവര് 'തുല്യം ചാര്‍ത്തു'ന്നു. തമ്പുരാക്കന്‍മാരുടെ കഴുത്തിന് 'തരക' എന്നാണ് വടക്കന് ദിക്കുകളില് പറഞ്ഞുവന്നിരുന്നത്; 'നീട്ട്', 'തൃക്കൈക്കുറിപ്പ്', 'കുറിയോലക്കുറി', 'മാനംകുറിപ്പ്' ഇതെല്ലാം എഴുത്തിനെ പ്രതിനിധാനം ചെയ്യുന്ന വാക്കുകളാകുന്നു. തിരുവിതാംകൂര് രാജാവിന്റെ 'കല്പന'യ്ക്ക് 'നീട്ട്' എന്നും കൊച്ചിരാജാവിന്റേതിനു 'തീട്ടൂരം' എന്നും പറയും. താണയാളുകള് മേലാളന്‍മാരെ 'മുഖം കാണിച്ചാ'ണ് വിവരങ്ങള് 'തിരുമനസ്സറിയി'ച്ചിരുന്നത്. തീയ്യര് നായന്‍മാരോടു പറയുന്നതിന് 'കുറുപ്പിലെഴുതുക' എന്നാണ് ആചാരഭാഷ.\nസാമ്പത്തികശേഷി കുറഞ്ഞവരും ജാതിയില് താണവരും മദ്യം കഴിക്കുന്നതിനു 'കള്ളുകുടി' എന്നു പറയും. 'മരനീര് അല്ലെങ്കില് മരവെള്ളം കഴിക്കുക' എന്നിങ്ങനെയും പ്രയോഗമുണ്ട്. വടക്കന് ദിക്കില് ഇതിന് 'ബാല', 'അല്ലിവെള്ളം' എന്നൊക്കെയാണ് പ്രയോഗം. പല യജമാനന്‍മാര്‍ക്കും മദ്യം 'പലഹാരം' ആണ്.\nഗൃഹസംജ്ഞകള്. 'കോവിലകവും' 'കൊട്ടാരവും' ക്ഷത്രിയര്‍ക്കും 'ഇല്ല'വും 'മഠ'വും ബ്രാഹ്മണര്‍ക്കും വാസസ്ഥലസംജ്ഞകളാണ്. നമ്പൂരിമാര് താമസിക്കുന്ന സ്ഥലം 'മന' ആകുമ്പോള് നായന്‍മാരുടേത് 'വീടും' ശൂദ്രരില് താഴെയുള്ളവരുടേത് 'കൂര'യും 'കുടി'ലും 'പൊര'യും ആണ്. സാമന്തന്‍മാരുടെ വാസസ്ഥാനം 'എട' (ഇട)വും, അമ്പലവാസികളുടേത് 'കഴിക' (കഴക)പ്പുരയുമാണ്. വാര്യരുടെ വീട് 'വാര്യ'വും പിഷാരടിയുടേത് 'പിഷാര'വും ആകുന്നു. സാധുക്കളുടെ വസതിക്കു 'കുടില്', 'കുടിഞ്ഞില്', 'ചെറുപ്പുര', 'മാടം', 'ചിറ്റാനി', 'ചാള' എന്നെല്ലാം ദേശഭേദമനുസരിച്ചു പേരുകളുണ്ട്. ജാതിയില് താണവര് മേലാളുകളോട് തങ്ങളുടെ വീടിനെപ്പറ്റി പറയുമ്പോള് 'കുപ്പാടെ'ന്നോ 'കുപ്പമാട'മെന്നോ പറയണമെന്നാണ് വ്യവസ്ഥ. ഉയര്‍ന്നവരുടെ വീടിനെപ്പറ്റി അവര് പറയുന്നത് 'പടിക്കലെ'ന്നും 'എട്ടത്തുംപടി'യെന്നും അത്രെ. തീയരുടെ താമസസ്ഥലത്തിനു പുലയര് പറയുന്നത് 'മന്നത്ത്' എന്നാണ്.\n'ചെമ്പുകാശ്' ചെമ്പാവണമെന്നില്ല; താണവരുടെ സ്വര്‍ണനാണയങ്ങളും വെള്ളിനാണയങ്ങളും 'ചെമ്പുകാശു' തന്നെ. സാധുക്കള്‍ക്ക് നാളികേരം 'തേങ്ങാച്ചകിരി'യാണ്. 'കാറ്റാടണം' എന്ന പദത്തിന് താണവരുടെയിടയില് മുറുക്കാന് (താംബൂലം) എന്നാണര്‍ഥം. തെക്കന് കേരളത്തില് 'തിന്നാന്' ചോദിക്കുന്നതും 'ചവയ്ക്കാന്' ചോദിക്കുന്നതും, വടക്കന് ഭാഗങ്ങളില് 'തൂന്‍മാന്' ചോദിക്കുന്നതും വെറ്റില തീറ്റിതന്നെയാണ്. വെറ്റിലയ്ക്ക് 'പഴുത്തില' (ചവറില) എന്നും പുകയിലയ്ക്ക് 'ഒണക്കിന്റെ കൊല' എന്നും അടയ്ക്കയ്ക്ക് 'കഴുങ്ക്' എന്നും, ചുണ്ണാമ്പിന് 'ഇത്തിക്കൊടി' (ഇച്ചൂളിപ്പൊടി) എന്നും കേരളത്തില് പലയിടത്തും താണവര്‍ഗക്കാര് ആചാരഭാഷയില് വ്യവഹരിച്ചുവരുന്നു.\n'തിരുമേനിമാര്' ഭക്ഷണം കഴിക്കുന്നതിനുള്ള ആചാരപദം 'അമൃതേത്ത്' ആകുന്നു. സാമന്തന്‍മാരെ സംബന്ധിച്ചാകുമ്പോള് ഇത് 'അടിയകലം' ആയിത്തീരുന്നു. അതില് താണവരുടെ കാര്യമാകുമ്പോള് ഇതിന് 'കരിക്കാടി', 'കഞ്ഞി' എന്നൊക്കെയാണ് പദങ്ങള്. ചില പ്രഭുക്കളുടെ ഭക്ഷണകര്‍മത്തെ 'ഉരുട്ടിത്താങ്ങല്', 'ഉരുട്ടിപ്പിടിക്കല്' എന്നും പറയാറുണ്ട്.\nപോക്കുവരവുകള്. ജാതിയില് താണവര് യാത്രപറയുന്നതു 'വിടകൊള്ളുക' 'വിടൊള്ളുക' എന്നു പറഞ്ഞുകൊണ്ടാണ്. തമ്പുരാക്കന്‍മാരും തിരുമേനിമാരും 'എഴുന്നള്ളുക'യാണ്. 'എഴുന്നള്ളി അരുളുന്നവരും' ഉണ്ട്. സാമന്തപ്രഭു 'അടിയിരിത്തുക'യാണ് പതിവ്. ചില സ്ഥാനികള് 'നീങ്ങുകയും നിരങ്ങുകയും' ചെയ്യും. ആരാധന സ്ഥലങ്ങള്‍ക്കും ജാതിയും ഉപജാതിയും തിരിച്ച് ഭിന്നനാമങ്ങള് നല്കിയിട്ടുണ്ട്. മുഹമ്മദീയന്റെ 'മോസ്കും' ക്രിസ്ത്യാനിയുടെ 'ചര്‍ച്ചും' മലയാളിക്ക് 'പള്ളി'യാണ്. 'ക്ഷേത്ര'വും 'അമ്പല'വും ഹിന്ദുക്കളുടെ 'ദേവാലയ'മത്രെ. താണജാതിക്കാര് അമ്പലത്തിനു 'പള്ളിയറ' എന്നു പറയും. 'കളരി'യില് പല ദൈവങ്ങളുണ്ട്. തമിഴ് ബ്രാഹ്മണര് 'കോവിലി'ല് പോകാന് ഇഷ്ടപ്പെടുന്നു. 'കണ്ണങ്ങാട', 'മുച്ചിലൊട', 'കാവ്', 'മുങ്ങിക', 'പൊടിക്കളം' എന്നിവയെല്ലാം ആരാധനസ്ഥാനങ്ങള് തന്നെ.\nമരണം. പട്ടിയും പൂച്ചയും 'ചത്തു'പോയതായി പറയാം. ആന 'ചരിയുക'യാണ്; അധഃസ്ഥിതന് 'ചാവു'കയും; ഇടത്തരക്കാര് 'മരിക്കു'കയോ 'നിര്യാതര്' ആവുകയോ ആണ് പതിവ്. ഇടപ്രഭുക്കന്‍മാര് 'അന്തരിക്കു'കയും 'ദിവംഗത'രാവുകയും ചെയ്യുമ്പോള് സ്ഥാനികളും മറ്റും 'സ്വര്‍ഗം പൂകുക'യും 'പരലോകം പ്രാപിക്ക'യും ചെയ്യുന്നു. സാധുക്കള് മരിക്കുമ്പോള് 'കുറ്റം പെഴച്ചുപോയതായി' പറയുന്നു. തമ്പുരാക്കന്‍മാര് 'നാടുനീങ്ങുകയോ തീപ്പെടുകയോ' ചെയ്യുന്നു. സന്ന്യാസിമാരുടെ മരണം 'സമാധി അടയല്' ആണ്. ഇതിനു 'കാലം ചെയ്യുക' എന്നും പ്രയോഗമുണ്ട്. 'കാടുവീഴുക', 'മുടിഞ്ഞരുളുക' എന്നീ പദങ്ങളും മരണത്തെ കുറിക്കുന്നതിനു പണ്ടു പ്രയോഗിച്ചിരുന്നു.\nമരിച്ചവരെ അടക്കം ചെയ്യുന്ന ശ്മശാനത്തിനും പ്രത്യേകം പദങ്ങള് കല്പിക്കപ്പെട്ടിരിക്കുന്നു. തമ്പുരാക്കന്‍മാരുടെ ശ്മശാനം 'തീക്കോല'മോ 'തീക്കോവിലക'മോ ആണ്. സാധാരണക്കാരുടേത് ചുടുകാട് അത്രെ.\nവ്യക്തികള് തമ്മില് അഭിമുഖസംഭാഷണം നടത്തുമ്പോള് മാത്രമല്ല കത്തുകളയയ്ക്കുമ്പോഴും ആചാരപദപ്രയോഗം സ്വീകരിക്കേണ്ടതുണ്ട്. 'ശ്രീമാനും' 'ശ്രീമതി'യും എല്ലാവര്‍ക്കും ചേര്‍ക്കാം. പേരിനൊടുവില് 'അവര്‍കളും' 'തിരുമനസ്സിലേക്കും' ഉപയോഗിക്കാറുണ്ട്. രാജമാന്യ രാജശ്രീ (രാ.രാ.ശ്രീ), ദിവ്യശ്രീ, ബ്രഹ്മശ്രീ, രാജശ്രീ, നിതാന്തവന്ദ്യദിവ്യശ്രീ (നി.വ.ദി.ശ്രീ), മഹാരാജമാന്യരാജശ്രീ (മ.രാ.രാ.ശ്രീ) എന്നിങ്ങനെയുള്ള ബഹുമാനസൂചകമായ പദങ്ങള് ഓരോരുത്തരുടെയും സ്ഥാനവലുപ്പമനുസരിച്ച് ഉപയോഗിക്കപ്പെട്ടുപോന്നു.\nഇങ്ങനെ നോക്കുമ്പോള് കേരളീയജീവിതവുമായി ബന്ധപ്പെട്ട ഓരോ മേഖലയിലും സാമുദായികമായ ഉച്ചനീചത്വങ്ങളനുസരിച്ച് ഓരോ വിഭാഗത്തില്‍പ്പെട്ടവരും പ്രയോഗിക്കേണ്ട ഭാഷാരീതി ആചാരങ്ങള്‍കൊണ്ട് ബദ്ധമായിരുന്നു എന്നു കാണാം. പഴയ കാലങ്ങളില് അത് നിഷ്കൃഷ്ടമായും ആചരിക്കപ്പെട്ടുപോന്നിരുന്നു. കാലം മാറിയിട്ടും ഈ ആചാരഭാഷാപ്രയോഗം ഇന്നും ഏറെക്കുറെ പ്രചാരത്തിലിരിക്കുന്നു; പ്രത്യേകിച്ചും ഉള്‍നാടുകളില്.\nആചാരാനുഷ്ഠാനങ്ങള്, നടപടിക്രമങ്ങള്, വിശ്വാസപ്രമാണങ്ങള് എന്നിവയിലൂടെ ആചാരഭാഷ നൂറ്റാണ്ടുകളായി നിലനിന്നുപോന്നു. രാഷ്ട്രീയസ്വാതന്ത്ര്യം കിട്ടുകയും സമൂഹം സമൂലമായ പരിവര്‍ത്തനത്തിന് വിധേയമാവുകയും ചെയ്തതോടെ പഴയ ആചാരങ്ങള്‍ക്ക് ഇളക്കംവന്നു. പല കാര്യങ്ങളിലും അവസരസമത്വവും സമത്വഭാവനയും അംഗീകരിക്കപ്പെട്ടുതുടങ്ങിയതോടെ ആചാരഭാഷാപ്രയോഗങ്ങള്‍ക്കു പ്രചാരം നശിച്ചുതുടങ്ങി. ഇന്ന് ആ പഴയ ഭാഷയുടെ ലുപ്തരൂപങ്ങള് മാത്രം അങ്ങിങ്ങായി കാണ്‍മാനുണ്ട്.\n(ഇ.എന്. ഗോദവര്‍മ; സ.പ.)\n"http://web-edition.sarvavijnanakosam.gov.in/index.php?title=%E0%B4%86%E0%B4%9A%E0%B4%BE%E0%B4%B0%E0%B4%AD%E0%B4%BE%E0%B4%B7" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 11:54, 12 സെപ്റ്റംബര് 2009.\nഈ താള് 470 തവണ സന്ദര്‍ശിക്കപ്പെട്ടിട്ടുണ്ട്.


സെപ്തംബര് അവസാനം വരെ ഒമാന് വിട്ടത് മൂന്നുലക്ഷത്തിലധികം പ്രവാസി തൊഴിലാളികള് | 4PM News\nമസ്‌കറ്റ്: 2020 സെപ്തംബര് അവസാനം വരെ മൂന്നുലക്ഷത്തിലധികം പ്രവാസി തൊഴിലാളികള് ഒമാന് വിട്ടതായി റിപ്പോര്‍ട്ട്. ദേശീയ സ്ഥിതിവിവര കേന്ദ്രം പുറത്തുവിട്ട കണക്കുകള് പ്രകാരം 360,000 പേരാണ് സെപ്തംബര് അവസാനം വരെ രാജ്യത്ത് നിന്ന് മടങ്ങിയത്.\nജനുവരി മുതല് സെപ്തംബര് വരെ 263,392 പ്രവാസി തൊഴിലാളികളാണ് രാജ്യം വിട്ടത്. 2019 അവസാനത്തില് 1,712,798 പ്രവാസി തൊഴിലാളികളാണ് ഒമാനിലെ പൊതു, സ്വകാര്യ മേഖലകളില് രജിസ്റ്റര് ചെയ്തിരുന്നത്. എന്നാല് 2020 സെപ്തംബര് അവസാനം ആയപ്പോഴേക്കും ഇത് 1,449,406 ആയി കുറഞ്ഞു.\nസ്വകാര്യ മേഖലയില് മാത്രം ഈ വര്‍ഷം 251,694 തൊഴിലാളികളുടെ കുറവാണ് ഉണ്ടായത്. ഇതില് മൂന്നുമാസത്തിനിടെയാണ് 92,000 പേര് രാജ്യം വിട്ടതെന്ന് കണക്കുകള് വ്യക്തമാക്കുന്നു. 2020 സെപ്തംബര് അവസാനമായപ്പോള് 38.4 ശതമാനം (1,706,633) ആണ് ഒമാനിലെ ആകെ പ്രവാസി ജനസംഖ്യ.\nഅനുമതി 3200 ചതുരശ്രയടിക്ക്: വീട് അളന്നപ്പോൾ 5500 ചതുരശ്രയടിയിലധികം; കെ.എം ഷാജിക്ക് കുരുക്ക്\nഒമാനില് 15 പേര് കൂടി കൊവിഡ് ബാധിച്ച് മരിച്ചു\nവിദേശികളുള്‍പ്പെടെ 390 തടവുകാര്‍ക്ക് മാപ്പ് നല്‍കി ഒമാന് ഭരണാധികാരി\nഅതിര്‍ത്തി റോഡുകൾ തുറന്നതായി ഒമാന്\nഒമാനില് അഞ്ചുപേര് കൂടി കൊവിഡ് ബാധിച്ച് മരിച്ചു\nഒമാനില് പള്ളികള് തുറക്കാന് അനുമതി\nഒമാനിൽ തൊഴില് രേഖകളുടെ കാലാവധി കഴിഞ്ഞവർക്ക് പിഴ കൂടാതെ രാജ്യം വിടാം\nദേശീയ ദിനം; ഒമാനിൽ പൊതു അവധി പ്രഖ്യാപിച്ചു\nഒമാനില് നൂറ് രാഷ്ട്രങ്ങളില് നിന്നുള്ളവര്‍ക്ക് വിസയില്ലാതെ പ്രവേശനം\nഒമാനിലേക്ക് എത്തുന്നവർക്ക് ഇനി ക്വാറന്‍റൈൻ ഏഴ് ദിവസം മാത്രം


മൂന്നാറില് യുവാവിനെ അക്രമിച്ചവരില് വൈദികനുമെന്ന് സൂചന, അന്വേഷണം ഇടവക കമ്മിറ്റിയിലേക്ക് | youth attacked in munnar gives statement against church priest police investigation in progress\nMunnar, First Published Nov 29, 2020, 1:48 PM IST\nയുവാവിനെ വടിവാളുപയോഗിച്ച് വെട്ടുകയും കാല് തല്ലിയൊടിച്ചശേഷം ദേവാലയത്തിന്റെ കെട്ടിടത്തില് പൂട്ടിയിടുകയും ചെയ്തിരുന്നു. ആക്രമണത്തില് പരിക്കേറ്റ യുവാവ് എറണാകുളത്ത് ആശുപത്രിയില് ഗുരുതരാവസ്ഥയില് തുടരുകയാണ്.\nയുവാവിനെ വടിവാളുപയോഗിച്ച് വെട്ടുകയും കാല് തല്ലിയൊടിച്ചശേഷം ദേവാലയത്തിന്റെ കെട്ടിടത്തില് പൂട്ടിയിടുകയും ചെയ്തിരുന്നു. ആക്രമണത്തില് പരിക്കേറ്റ യുവാവ് എറണാകുളത്ത് ആശുപത്രിയില് ഗുരുതരാവസ്ഥയില് തുടരുകയാണ്. സംഭവുമായി ബന്ധപ്പെട്ട് യുവാവ് നല്‍കിയ മൊഴിയില് പന്ത്രണ്ട് പേരടങ്ങുന്ന സംഘമാണ് ആക്രമണം നടത്തിയതെന്നും വികാരിയടക്കമുള്ളവര് പങ്കെടുത്തിരുന്നതായി മൊഴി നല്‍കിയിട്ടുണ്ട്. പള്ളിയുടെ കെട്ടിടത്തില് നിന്നും യുവാവിനെ ഇറക്കിവിടാന് കമ്മറ്റിയംഗംങ്ങള് നാലംഗസംഘത്തിന് ക്വട്ടേഷന് നല്‍കിയതായി പോലീസിന് സൂചന ലഭിച്ചതായാണ് റിപ്പോര്‍ട്ട്.\nമൂന്നാര് മൗണ്ട് കാര്‍മ്മല് ദേവാലയത്തിന് സമീപത്തെ കാര്‍മ്മല് ബില്‍ഡിംങ്ങിലെ കടയുടെ ഉടമസ്ഥതവകാശത്തെചൊല്ലി റോയിയും പള്ളിയുമായി വര്‍ഷങ്ങളായി തര്‍ക്കങ്ങള് നിലനിന്നിരുന്നു. പള്ളി വികാരിയുടെ നേത്യത്വത്തില് റോയിയെ ഒഴിപ്പിക്കാന് ശ്രമിച്ചെങ്കിലും നടന്നിരുന്നില്ല. കടപിടിച്ചെടുക്കുന്നതിന് ഇടവയുടെ നേത്യത്വത്തില് ശ്രമം ആരംഭിച്ചതോടെ കടയിലാണ് റോയി അന്തിയുറങ്ങിയിരുന്നത്. ആക്രമിച്ചവരില് ഭൂരിഭാഗവും ഇടവകയുടെ അംഗങ്ങളാണെന്നാണ് സൂചന. ഇവരില് ഏഴുപേരെ തിരിച്ചറിഞ്ഞിട്ടുണ്ട്. തട്ടിക്കൊണ്ടുപോകല്, പിടിച്ചുപറി, വീടുകയറി ആക്രമിക്കല്, കൊകപാതക ശ്രമം തുടങ്ങിയ ആറോളം വകുപ്പുകള് പ്രകാരമാണ് കേസെടുത്തിട്ടുള്ളത്.\nLast Updated Nov 29, 2020, 1:48 PM IST


Emalayalee.com - അമ്മ അത്ര പോരാ- (മിനിക്കഥ: ഡോ.ഈ.എം.പൂമൊട്ടില്)\nSAHITHYAM 15-May-2019 ഡോ.ഈ.എം.പൂമൊട്ടില്\nജോണിക്കുട്ടിയുടെ അമ്മയെ നാട്ടില് നിന്നും അമേരിക്കയിലേക്കു കൊണ്ടു വരാന് അയാളും ഭാര്യ മേഴ്‌സിയും തീരുമാനിച്ചു. ഇതിന്റെ കാരണം അവരുടെ ബേബി സിറ്റിംഗ്് പ്രശ്‌നമായിരുന്നു; അല്ലാതെ അവര് പറഞ്ഞു നടക്കുന്നതുപോലെ അമ്മച്ചിയെ വയസാംകാലത്ത് അമേരിക്കയൊക്കെയൊന്നു കാണിച്ച് സന്തോഷിപ്പിക്കുവാനായിരുന്നില്ല. നാട്ടിന്‍പുറത്തുള്ള വീട്ടുകാരെയും അയല്‍ക്കാരെയും ഒക്കെ വിട്ടിട്ട് വിദേശത്തു പോകാന് അമ്മച്ചിക്കു താല്‍പര്യമില്ലായിരുന്നെങ്കിലും മകന്റെ ആവശ്യം മനസിലാക്കി ഒടുവില് അതിനു സമ്മതിക്കുകയായിരുന്നു.\nകൂട്ടിലടച്ച പക്ഷിയെപോലെ വീര്‍പ്പുമുട്ടിയ അമ്മച്ചി അമേരിക്കയില് ഏതാണ്ട് രണ്ടു വര്‍ഷങ്ങള് തള്ളിനീക്കി. ബേബി സിറ്റിംഗും കുക്കിംഗും ചെയ്തു മടുത്തു. വല്ലപ്പോഴും ഒരു ഞായറാഴ്ച ദിവസം പള്ളിയില് ഒന്നു കൊണ്ടുപോകുന്നതല്ലാതെ മറ്റൊരു ഔ്ട്ടിംഗിനും അവസരം അവര് അമ്മച്ചിക്കു കൊടുത്തിരുന്നില്ല. ഇതിന്റെ പ്രധാന കാരണം അമ്മച്ചിയുടെ വസ്ത്രധാരണ രീതിയായിരുന്നു. ച്ട്ടയും മുണ്ടും അ്ല്ലാതെ മറ്റൊരു വസ്ത്രങ്ങളും അമ്മച്ചി ഇഷ്ടപ്പെട്ടിരുന്നില്ല. മേഴ്‌സി എത്ര നിര്‍ബന്ധിച്ചിട്ടും വേഷത്തിലൊരു മാറ്റം വരുത്താന് ആ നാട്ടിന്‍പുറത്തുകാരി തയ്യാറായില്ല. ഇതിന്റെ അമര്‍ഷം അവള് പ്രകടിപ്പിച്ചതിപ്രകാരമായിരുന്നു: കാര്യം നിങ്ങളുടെ അമ്മ മകള്‍ക്കുവേണ്ടി പണ്ടൊക്കെ ഒരുപാട് കഷ്ടപ്പെട്ടിരുന്നുവെന്നു പറയുന്നതൊക്കെ ശരിയാരിക്കാം; പക്ഷെ മറ്റുള്ളവര് പറയുന്നതൊന്നും അംഗീകരിക്കാന് വയ്യാത്ത ഒരു സ്റ്റബോണ് നേച്ചറാണ് ഈ അമ്മയ്ക്ക്, നമ്മടെ പള്ളീലെ ആ ലീലാമ്മേടെ അമ്മയെ നോക്കി പഠിക്കട്ടെ. ഇവിടെ വന്നതിന്റെ പിറ്റെ ദിവസം മുതല് അവര് സാരീം ചുരിദാറും ജീന്‍സുംപോലും ഇട്ടു നടക്കാന് തുടങ്ങി; അറിയാമോ! ഇതൊക്കെ കേട്ടിട്ടും ശാന്തശീലനായ ജോണിക്കുട്ടി പ്രതികരിച്ചതേയില്ല!\nഅടുത്തിടെ അമ്മച്ചിയെ മോഡേണാക്കാന് മേഴ്‌സി മറ്റൊരു ശ്രമം നടത്തി. അവള് അമ്മച്ചിയുടെ പേരില് ഫെയ്‌സ് ബുക്ക് അക്കൗണ്ട് തുടങ്ങി; അതുപയോഗിക്കുന്ന വിധമൊക്കെ പഠിപ്പിച്ചു കൊടുത്തു. മരുമകളുടെ ശകാരങ്ങള് കേട്ടു മടുത്തിട്ടോ എന്തോ അമ്മച്ചി ഒരു ചുരുങ്ങിയ കാലത്തിനുള്ളില് കമ്പ്യൂട്ടറിലെ അത്യാവശ്യ കാര്യങ്ങളൊക്കെ മനസിലാക്കി.\nഫെയ്‌സ്ബുക്കില് മക്കളിടുന്ന പോസ്റ്റിംഗ്‌സിനൊക്കെ കമന്റൊന്നും എഴുതാറില്ലെങ്കിലും അതൊക്കെ കാണുകയും നല്ല അഭിപ്രായങ്ങള് നേരിട്ടു പറയുകയും ചെയ്തിരുന്നു. എന്നിട്ടും എപ്പോഴും അവരുടെ കുറ്റം കണ്ടുപിടിക്കുന്നതില് സന്തോഷിച്ചിരുന്ന മേഴ്‌സി ഒരു ദിവസം പറഞ്ഞു: ഈ തള്ളയെ എന്തു കുന്തം പഠിപ്പിച്ചുകൊടുത്താലെന്താ; ഒന്നിനും ഒരു നന്ദിയില്ല. കൂടെ കൊണ്ടുപോകുന്നില്ലെങ്കിലും ഞങ്ങള് പിക്‌നിക്കും പാര്‍ട്ടിയുമൊക്കെ നടത്തുന്നതിന്റെ എത്രയെത്ര പടങ്ങളാണ് എഫ്.ബി. വഴി അയച്ചു കൊടുക്കുന്നത്, ഇതൊക്കെ കണ്ടിട്ട് ഒരു ലൈക്കെങ്കിലും അടിച്ചുകൂടെ ഈ തള്ളയ്ക്ക്! എന്നാല് യാഥാര്‍ത്ഥ്യം ഇതായിരുന്നു: അയച്ചുകൊടുക്കുന്ന എല്ലാ ഫോട്ടോകള്‍ക്കും ലൈക്കിനു പകരം 'ലവ്' റ്റാബില് തന്നെ അമ്മച്ചി ക്ലിക്ക് ചെയ്തിരുന്നുവെന്ന സത്യം അവള് ശ്രദ്ധിക്കാതെപോയതോ, അതോ അതു കണ്ടിട്ടും കാണാത്ത ഭാവം നടിക്കുന്നതോ; ആര്‍ക്കറിയാം!!


കോവിഡ് ചികിത്സയിൽ പത്തനംതിട്ടയിൽ 13 പേർ : Deepika.com Nattu Visesham\nMonday, May 25, 2020 9:19 PM IST\nപത്തനംതിട്ട: ജില്ലയിൽ കോവിഡ് 19 സ്ഥിരീകരിച്ച് ചികിത്സയിൽ 13 പേർ. ഇന്നലെ മൂന്നുപേർക്കും ഞായറാഴ്ച രണ്ടുപേർക്കും രോഗം സ്ഥിരീകരിച്ചിരുന്നു. ഇവരെല്ലാം വിദേശത്തുനിന്നു വന്നവരാണ്.\nരോഗവ്യാപനത്തിന്‍റെ മൂന്നാംഘട്ടത്തിൽ കഴിഞ്ഞ 12 മുതൽ പത്തനംതിട്ട ജില്ലയിൽ രോഗം സ്ഥിരീകരിച്ച 11 പേരും വിദേശത്തുനിന്നു വന്നവരാണ്. രണ്ടുപേർ മുംബൈയിൽ നിന്നെത്തിയവരും. ഇവരെല്ലാം തന്നെ വീടുകളിലോ കോവിഡ് കെയർ സെന്‍ററുകളിലോ നിരീക്ഷണത്തിലായിരുന്നതിനാൽ സന്പർക്കമില്ലെന്ന് ആരോഗ്യവകുപ്പ് അധികൃതർ പറഞ്ഞു.\nകഴിഞ്ഞ 20 ന് കുവൈറ്റിൽ നിന്ന് എത്തിയ കിടങ്ങന്നൂർ സ്വദേശിയായ 31 കാരിയായ നഴ്സ്, 18 ന് അബുദാബിയിൽ നിന്നെത്തിയ പയ്യാനാമണ് സ്വദേശിയായ 52 കാരൻ, 18 ന് അബുദാബിയിൽ നിന്നെത്തിയ കുറ്റൂർ സ്വദേശിയായ 42കാരൻ എന്നിവരാണ് ഇന്നലെ പോസിറ്റീവായത്. ഇതിൽ കിടങ്ങന്നൂർ സ്വദേശിയായ നഴ്സ് ഗർഭിണിയാണ്. പയ്യനാമണ് സ്വദേശി അടൂർ ജനറൽ ആശുപത്രിയിൽ നേരത്തെ തന്നെ ഐസൊലേഷനിലായിരുന്നു. കുറ്റൂർ സ്വദേശി കോവിഡ് കെയർ കേന്ദ്രത്തിലായിരുന്നു.\nഞായറാഴ്ച കോവിഡ് സ്ഥിരീകരിച്ചത് കഴിഞ്ഞ 17ന് അബുദാബിയിൽ നിന്നും എത്തിയ 25 കാരനായ വെസ്റ്റ്- ഓതറ സ്വദേശിക്കും 15ന് മുംബൈയിൽ നിന്നും വന്ന 50കാരനായ കുളനട സ്വദേശിക്കുമാണ്. രോഗം സ്ഥിരീകരിച്ചവരെ പത്തനംതിട്ട ജനറൽ ആശുപത്രിയിലെത്തിച്ചു. നിലവിൽ പത്തുപേരാണ് പത്തനംതിട്ട ജനറൽ ആശുപത്രിയിൽ ചികിത്സയിലുള്ളത്. രണ്ടുപേർ കോട്ടയം മെഡിക്കൽ കോളജിലും ഒരാൾ തിരുവനന്തപുരം മെഡിക്കൽ കോളജിലുമാണ്.\nപത്തനംതിട്ട ജനറൽ ആശുപത്രിയിൽ കഴിഞ്ഞിരുന്ന 65 കാരനെയും ഒരു ഗർഭിണിയെയുമാണ് ശാരീരിക അസ്വാസ്ഥ്യങ്ങളേ തുടർന്ന് കോട്ടയം മെഡിക്കൽ കോളജിലേക്ക് മാറ്റിയത്. നേരത്തെ രോഗം സ്ഥിരീകരിച്ച 17 പേരും ആശുപത്രി വിട്ടിരുന്നു. ഇവരുൾപ്പെടെ ജില്ലയിൽ രോഗം സ്ഥിരീകരിച്ചവരുടെ എണ്ണം 30 ആയി.


Kheda Tourism, Travel Guide & Tourist Places in Kheda-NativePlanet Malayalam\nഹോം » സ്ഥലങ്ങൾ» ഖേഡ\nസത്യാഗ്രഹ സ്മരണകളുറങ്ങുന്ന ഖേഡ\nപണ്ട് മഹാഭാരത കാലഘട്ടത്തില് ഭീമസേനന് ഹിഡുംബന് എന്ന രാക്ഷസനെ വധിച്ച് ഹിഡുംബിയെ സ്വന്തമാക്കിയ ഹിഡുംബ വനമാണ് ഇന്ന് ഖേഡ എന്ന പേരില് അറിയപ്പെടുന്നത്. ഒരുകാലത്ത് ബാബി രാജവംശത്തിന്‍റെ ഭരണത്തിന്‍കീഴിലായിരുന്ന ഖേഡ പിന്നീട് മാറാത്ത രാജാക്കന്മാര് പിടിച്ചടക്കി. സ്വാതന്ത്ര്യത്തിന് മുന്‍പുള്ള കാലഘട്ടത്തില് ബ്രിട്ടീഷുകാരായിരുന്നു ഖേഡ നിയന്ത്രിച്ചിരുന്നത്. ഇന്ത്യയുടെ സ്വാതന്ത്ര്യസമര ചരിത്രത്തില് വലിയൊരു സ്ഥാനം ഖേഡക്കുണ്ട്.\nഗാന്ധിജി സത്യാഗ്രഹം നടത്തി ബ്രിട്ടീഷുകാരെ മുട്ടുകുത്തിച്ചത് ഖേഡയുടെ ചരിത്രത്തിലെ പൊന്‍തൂവലാണ്. ഖേഡ കടുത്ത ക്ഷാമത്തെ നേരിട്ട കാലത്തുപോലും ജനങ്ങളുടെ മേലുള്ള നികുതിഭാരം കുറയ്ക്കാന് ബ്രിട്ടീഷുകാര് തയ്യാറായില്ല. ഇതിനെതിരെയായിരുന്നു ഗാന്ധിജിയുടെ സത്യാഗ്രഹം. ഒടുവില് ഗത്യന്തരമില്ലാതെ ബ്രിട്ടീഷ് ഭരണകൂടം ഗാന്ധിജിക്ക് മുന്നില് അടിയറവുപറഞ്ഞു. ഹനുമാന് ടെക്രോയിലെ ഖേഡിയ ഹനുമാന് ക്ഷേത്രം, ശ്രീ മഹാലക്ഷ്മി ക്ഷേത്രം, ശ്രീ മങ്കാമേശ്വര് ക്ഷേത്രം, ശ്രീ ഹനുമാന്‍ജി ക്ഷേത്രം, ബഹുചരാജി മന്ദിര്, ശ്രീ സോമത് ക്ഷേത്രം, റാംജി മന്ദിര്, ഭദ്രകാളി ക്ഷേത്രം, ശ്രീ മേല്‍ഡി മാതാജി ക്ഷേത്രം, ശ്രീ നീല്‍കാന്ത് മഹാദേവ ക്ഷേത്രം, ഡാകോറിലെ രണ്‍ചോദ്രായി ക്ഷേത്രം, ഖേഡക്കടുത്തുള്ള ശ്രീ ഖോഡിയാര് മന്ദിര്, നദിയാദിലെ ശാന്താറാം മന്ദിര് എന്നിങ്ങനെ പുണ്യസ്ഥലങ്ങളുടെ ഒരു നിരതന്നെയുണ്ട് ഖേഡയിലെത്തുന്ന സഞ്ചാരികള്‍ക്ക് മുന്‍പില്.\nപരമ്പരാഗത രീതിയിലുള്ള ചുവര്‍ചിത്രങ്ങള് ഖേഡയിലെ പല ക്ഷേത്രങ്ങളിലും കെട്ടിടങ്ങളിലുമൊക്കെ നമുക്ക് കാണാനാവും. 150 വര്‍ഷത്തോളം പഴക്കം ഈ ചിത്രങ്ങള്‍ക്കുണ്ടെന്നാണ് കണക്കാക്കപ്പെടുന്നത്. മതപരമായ ഇത്തരം ചുവര്‍ചിത്രങ്ങളില് മനുഷ്യരും മൃഗങ്ങളുമെല്ലാം നിറഞ്ഞ് നില്‍ക്കുന്നു.\nസ്വാമി നാരായണ് ക്ഷേത്രം\nരണ്‍ചോദ്രായി ക്ഷേത്രം 3\nഖേഡ ഹനുമാന് ക്ഷേത്രം\nശ്രീ മഹാലക്ഷ്മി ക്ഷേത്രം\nഎല്ലാം കാണാം ഖേഡ ആകര്‍ഷണങ്ങള്\nഎല്ലാം കാണാം ഖേഡ ചിത്രങ്ങള്\nസന്ദര്‍ശിക്കാന് പറ്റിയ സമയം ഖേഡ\nകാണാം ഖേഡ കാലാവസ്ഥ\nഎങ്ങിനെ എത്തിച്ചേരാം ഖേഡ\nഖേഡയില് നിന്നും 39 കിലോമീറ്റര് ദൂരെയുള്ള അഹമ്മദാബാദ് റെയില്‍വേ സ്റ്റേഷന് ആണ് ഖേഡയോട് ഏറ്റവും അടുത്തുകിടക്കുന്ന റെയില്‍വേ സ്റ്റേഷന്. ഇന്ത്യയിലെ എല്ലാ പ്രമുഖ നഗരങ്ങളില്‍നിന്നും അഹമ്മദാബാദിലേക്ക് ട്രെയിന് സര്‍വീസുകളുണ്ട്.\nഅഹമ്മദബാദ് നഗരത്തില്‍നിന്നും 35 കിലോമീറ്റര് അകലെയാണ് കൈറ എന്ന പേരിലും അറിയപ്പെടുന്ന ഖേഡ സ്ഥിതിചെയ്യുന്നത്. അഹമ്മദാബാദിനെയും മുംബൈയേയും ബന്ധിപ്പിക്കുന്ന NH 8 പാത ഖേഡയിലൂടെ കടന്നുപോകുന്നതിനാല് ഗുജറാത്തിലെ പല നഗരങ്ങളിലേക്കും ഇവിടെനിന്ന് എളുപ്പത്തില് എത്തിച്ചേരാനാകും.\nThere is no air port available in ഖേഡ\nവീക്കെന്‍ഡ് ഗെറ്റ് എവേ ഖേഡ\n197 km From ഖേഡ\n155 km From ഖേഡ\n227 km From ഖേഡ\n119 km From ഖേഡ\n210 km From ഖേഡ\nഎല്ലാം കാണാം ഖേഡ വീക്കെന്‍ഡ് ഗെറ്റ് എവേ\nസര്‍ദാര് സരോവര് ഡാം


കുഞ്ഞുങ്ങള്‍ക്ക് നല്‍കാം ഹെല്‍ത്തി സ്‌നാക്‌സ് | kid-friendly snacks that are both healthy and delicious| Healthy snacks your kids will love\nകുഞ്ഞുങ്ങള്‍ക്ക് നല്‍കാം ഹെല്‍ത്തി സ്‌നാക്‌സ്\nകുഞ്ഞുങ്ങള് വളരുന്ന പ്രായമായതിനാല് ആരോഗ്യകരമായ ഭക്ഷണ ശീലങ്ങള് വളര്‍ത്തേണ്ട കാലവുമാണ്. കുഞ്ഞുങ്ങള്‍ക്ക് ദിവസവും നല്‍കാവുന്ന ചില ഹെല്‍ത്തി ടേസ്റ്റി സ്‌നാക്‌സ് വീട്ടില് തന്നെയുണ്ടാക്കാം.\nഒന്നുമുതല് മൂന്ന് വയസ്സുവരെ പ്രായത്തിലുള്ള കുഞ്ഞുങ്ങള്, അവരെ ഭക്ഷണം കഴിപ്പിക്കുക എന്നത് വലിയ സാഹസിക ജോലിയാണ് അമ്മമാര്‍ക്ക്. എന്ത് കൊടുക്കണം, ഏതാണ് നല്ല ഭക്ഷണം എന്ന സംശയം വേറെയും. കുഞ്ഞുങ്ങള് വളരുന്ന പ്രായമായതിനാല് ആരോഗ്യകരമായ ഭക്ഷണ ശീലങ്ങള് വളര്‍ത്തേണ്ട കാലവുമാണ്. കുഞ്ഞുങ്ങള്‍ക്ക് ദിവസവും നല്‍കാവുന്ന ചില ഹെല്‍ത്തി ടേസ്റ്റി സ്‌നാക്‌സ് വീട്ടില് തന്നെയുണ്ടാക്കാം.\n- ചെറുതായി മുറിച്ച ആപ്പിളുകള്\n- കഷണങ്ങളാക്കിയ ചെറി, സ്‌ട്രോബറി, മുന്തിരി\n- ഏത്തപ്പഴം ഉടച്ചത്\n- ഓറഞ്ച് അല്ലികളാക്കി,കുരു നീക്കിയത്\nവിറ്റാമിന്, മിനറല്‍സ്, ആന്റി ഓക്‌സിഡന്റ്‌സ്... ഇവയുടെയെല്ലാം കലവറയാണ് പഴങ്ങള്. കടയില് നിന്ന് വാങ്ങുന്നവയാണെങ്കില് നന്നായി കഴുകിയ ശേഷം മാത്രം നല്‍കാം. മിഡ് മോര്‍ണിങ് സ്‌നാക്‌സായി പഴങ്ങള് നല്‍കുന്നതാണ് നല്ലത്. ഉച്ച ഭക്ഷണത്തിന്റെ സമയം വരെ അവര്‍ക്ക് വിശക്കാതെ ഇരിക്കുകയും ചെയ്യും.\n- ഉടച്ച പയര്‍വര്‍ഗ്ഗങ്ങള്\n- വേവിച്ചുടച്ച കാരറ്റ്, ബീറ്റ്‌റൂട്ട്, മധുരക്കിഴങ്ങ്\n- വേവിച്ച കോളിഫഌര്, ബ്രൊക്കോളി\n- ചെറുതായി അരിഞ്ഞ് വേവിച്ച ഗ്രീന് ബീന്‍സ്\nനാരുകളാല് സമൃദ്ധമാണ് പച്ചക്കറികള്. കൂടുതല് സമയം കുഞ്ഞുങ്ങള്‍ക്ക് വിശക്കാതിരിക്കാനും പച്ചക്കറികളാണ് നല്ലത്. ഈവനിങ് സ്‌നാക്‌സായി നല്‍കുന്നതാണ് നല്ലത്.\n- ചെറുതായി മുറിച്ച് ഉണക്കിയ ആപ്പിള്\n- കുരു നീക്കി ചെറുതായി മുറിച്ച ഡേറ്റ്‌സ്\nഊര്‍ജ സ്രോതസ്സുകളാണ് ഡ്രൈ ഫ്രൂട്ട്‌സ്. പ്രോട്ടീനിന്റെയും മിനിറലിന്റെയും കലവറകൂടിയാണ് ഇവ. മധുരമുള്ളവയായതിനാല് കുഞ്ഞുങ്ങള്‍ക്ക് ഏറെ ഇഷ്ടമാകും. നാച്വറല് ഫ്രൂട്ട് ഷുഗര് അടങ്ങിയതിനാല് മോര്‍ണിങ് സ്‌നാക്‌സ് ആയി നല്‍കാം.\n4. പ്രോട്ടീന് സ്‌നാക്‌സ്\n- ഉടച്ച വെള്ളക്കടല\n- ചെറിയ കഷ്ണങ്ങളാക്കി വേവിച്ച് മുള്ള് നീക്കിയ മീനുകള്\n- ബോണ്‍ലെസ് ചിക്കന്\n- പുഴുങ്ങി ഉടച്ച മുട്ട\nപ്രോട്ടീന് കുഞ്ഞുങ്ങളുടെ ഭക്ഷണത്തില് മറക്കാതെ ഉള്‍പ്പെടുത്തണം. ഹെല്‍ത്തി ഫാറ്റും, മൈക്രോ ന്യൂട്രിയന്‍സും അടങ്ങിയ പ്രോട്ടീന് ഭക്ഷണമാണ് വേണ്ടത്. ദിവസത്തില് ഏത് സമയത്തും ഇവ കഴിക്കാന് നല്‍കാം. ബെഡ്‌ടൈം സ്‌നാക്‌സ് ആയും നല്‍കാം.\n5. ഫൈബര് റിച്ച് സ്‌നാക്‌സ്\nപ്രഭാത ഭക്ഷണത്തിന് ഏറ്റവും യോജിച്ചവ. ഹൈ ഫൈബര് ഫുഡാണ് ഇവ.\n6. ഡയറി പ്രോഡക്ട്\n- പഞ്ചസാരയിടാത്ത പാല്\nപാലും പാലുത്പന്നങ്ങളും കുഞ്ഞുങ്ങള്‍ക്ക് യോജിച്ച പോഷകാഹാരങ്ങളാണ്. ഏതെങ്കിലും ഒരു സ്‌നാക്‌സിനൊപ്പം നല്‍കാവുന്നവയാണ് ഇത്. ബ്രഡും ചീസും പോലെ.\nContent Highlights: Healthy Snacks for Toddlers\nകിടിലന് രുചിയില് കാടക്കോഴി മസാല ചോറ്\nകണവ റോസ്റ്റ് ഉണ്ടെങ്കില് ഊണ് കുശാല്


അര്‍ബുദമല്ല; കൂടുതല് കുഴപ്പം പൊണ്ണത്തടിയും പ്രമേഹവും | world diabetes day 2016 | Madhyamam\ndate_range 14 Nov 2016 7:48 AM GMT\nഅര്‍ബുദമല്ല; കൂടുതല് കുഴപ്പം പൊണ്ണത്തടിയും പ്രമേഹവും\nഅകാരണമായ അര്‍ബുദ ഭീതിയില് അതിനെക്കാള് സൂക്ഷിക്കേണ്ട പല കാര്യങ്ങളും മലയാളികള് ശ്രദ്ധിക്കുന്നില്ല. അര്‍ബുദത്തിന്‍െറ പ്രധാന കാരണങ്ങളില് ഒരെണ്ണമല്ല കീടനാശിനിയും രാസവസ്തുക്കളും. അതിനെക്കാള് നമ്മള് പേടിക്കേണ്ടത് പൊണ്ണത്തടിയെയാണ്. കാരണം അത് അര്‍ബുദത്തിന് മാത്രമല്ല പ്രമേഹം അടക്കം ഒട്ടേറെ രോഗങ്ങള്‍ക്കും ഇടയാക്കും.\nലോകത്തിന്‍െറ പ്രമേഹ തലസ്ഥാനം എന്ന ദുഷ്പ്പേര് നിലനില്‍ക്കുന്ന കേരളത്തില് ദിനംപ്രതി പ്രമേഹരോഗികളുടെ എണ്ണം ഏറുകയാണ്. പ്രമേഹത്തിലേക്ക് നയിക്കുന്ന നമ്മുടെ ഭക്ഷണരീതിയും വ്യായാമം ഇല്ലായ്മയും തന്നെയാണ് പ്രധാന കാരണം.\nമലയാളിയുടെ ഭക്ഷണരീതിയും പ്രമേഹവും തമ്മിലുള്ള ബന്ധത്തെക്കുറിച്ച് കാര്യമായ ഗവേഷണം കേരളത്തില് നടന്നിട്ടില്ല. പക്ഷേ, വിദേശങ്ങളില് നടന്ന പഠനങ്ങള് അനുസരിച്ച് നല്ലതെന്ന് കരുതി നാം കഴിക്കുന്ന പല പലഹാരങ്ങളും ചോറും യഥാര്‍ഥത്തില് തനി ജങ്ക് ഫുഡ് തന്നെയാണ്. അതും വളരെ കൂടിയ അളവില് കഴിക്കുന്നുമുണ്ട്. ആവശ്യത്തിന് പ്രോട്ടീനും പച്ചക്കറികളും പഴങ്ങളും കഴിക്കാറുമില്ല.\nറിഫൈന്‍ഡ് ആയ (തവിടിന്‍െറ അംശവും പോഷകങ്ങളും തീരെ ഇല്ലാത്ത) അരിയും അത് പൊടിച്ചും അരച്ചുമുണ്ടാക്കുന്ന പലഹാരങ്ങളും കപ്പയും കൂടിയ അളവില് കഴിക്കുന്നു. പുറമെ നിയന്ത്രണം ഇല്ലാത്ത പഞ്ചസാര ഉപയോഗവും. ക്രമേണ ശരീരഭാരം ഉയരാനും ഉദരഭാഗത്ത് കൊഴുപ്പടിഞ്ഞ് പ്രമേഹം ഉണ്ടാകാനും കാരണമാകുന്നുവെന്ന് രാജ്യാന്തര പഠനങ്ങളില് തെളിഞ്ഞിട്ടുണ്ട്.\nസത്യത്തില് ഒരു ദിവസത്തെ മുഴുവന് ക്വോട്ട അന്നജവും പലരും രാവിലെതന്നെ കഴിക്കുന്നുണ്ട്. നാലും അഞ്ചും ദോശയോ ഇഡ്ഡലിയോ അപ്പമോ ചപ്പാത്തിയോ ഒക്കെ പലരും കഴിക്കുന്നു. ഇത്രയൊന്നും കഴിക്കാനുള്ള കായികാധ്വാനം പലര്‍ക്കുമില്ല. എന്നാല്, ഒരു ദിവസം എല്ലാ നേരവും കൂടി കഴിച്ചാലും വേണ്ടത്ര പ്രോട്ടീനും പച്ചക്കറികളും ലഭിക്കുന്നുമില്ല. ഇങ്ങനെ അസന്തുലിതമായ ഭക്ഷണരീതി തന്നെയാണ് പൊണ്ണത്തടിയിലേക്കും പ്രമേഹത്തിലേക്കും നമ്മെ എത്തിക്കുന്നത്. സത്യത്തില് ഈ ഭക്ഷണരീതി മാറ്റിയെഴുതേണ്ട കാലമായി.\nഓരോ രാജ്യവും തങ്ങളുടെ പൗരന്മാര്‍ക്കുള്ള ഡയറ്ററി ഗൈഡ്ലൈനുകള് പുതുക്കണമെന്നും കൂടുതല് ഇലക്കറികളും പച്ചക്കറികളും ഉള്‍പ്പെടുത്താന് നിര്‍ദേശിക്കുകയും മധുരമേറിയ പഴച്ചാറുകളും ഉണക്കിയ പഴങ്ങള്‍ക്കും പകരം ഫ്രഷ് പഴങ്ങള് കഴിക്കാന് നിര്‍ദേശിക്കുകയും വേണമെന്നുമൊക്കെ 2015ല് പുറത്തിറക്കിയ ഡയബെറ്റിസ് അറ്റ്ലസില് ഐ.ഡി.എഫ് നിര്‍ദേശിച്ചിട്ടുണ്ട്.\nഇതൊന്നും വേണ്ടവിധം പ്രചരിപ്പിക്കാനോ നടപടിയെടുക്കാനോ ആരോഗ്യ വകുപ്പോ ഡോക്ടര്‍മാരുടെ സംഘടനകളോ ഒന്നും മുന്നോട്ടുവരുന്നില്ല.\nപ്രമേഹത്തിന്‍െറ പുതു ചികിത്സാരീതികളും മരുന്നുകളും പ്രചരിപ്പിക്കുന്നതിന് പകരം ഭക്ഷണനിയന്ത്രണത്തിലൂടെ കൂടുതല്‍പേരെ പ്രമേഹരോഗത്തില് നിന്ന് രക്ഷിക്കാനുള്ള നടപടികളാണ് നമുക്കുവേണ്ടത്. സ്കൂളുകളിലും അത്തരത്തിലുള്ള പദ്ധതികള് നടപ്പാക്കി വരും തലമുറയെ രക്ഷിക്കുകയും വേണം.\nനല്ല തവിടുള്ള പുഴുക്കലരിയും വീട്ടില് കഴുകിയുണക്കി തവിടുപോകാതെ പൊടിപ്പിച്ചെടുത്ത ഗോതമ്പ് മാവും ഉപയോഗിച്ചിരുന്ന നമ്മള് ഇന്ന് വിപണിയില്‍നിന്ന് തവിട് മുഴുവന് ചുരണ്ടിമാറ്റിയ അരി വാങ്ങി ഉണ്ണുന്നു. തവിടില്ലാത്ത ഗോതമ്പ് പൊടി ഉപയോഗിക്കുന്നു.\nതവിടാണ് പ്രമേഹത്തിനെതിരെ സംരക്ഷണം നല്‍കാന് ഉതകുന്ന നാരുകളുടെ കലവറ. രക്തത്തിലെ ചീത്ത കൊളസ്ട്രോള് കുറയ്ക്കാനും അത് സഹായിക്കും. അതുകൊണ്ടുതന്നെ നാരുകളുള്ള നല്ല അന്നജവും കടലയും പയര് പരിപ്പുവര്‍ഗങ്ങളും ഉള്‍പ്പെട്ട കോംപ്ളക്സ് കാര്‍ബോഹൈഡ്രേറ്റ് ആവണം നമ്മള് കഴിക്കേണ്ടത്. അതും വേണ്ട അളവില് മാത്രം.\nകഴിഞ്ഞ 50 വര്‍ഷത്തിനുള്ളില് പഞ്ചസാരയുടെ ഉപയോഗം ക്രമാതീതമായി വര്‍ധിച്ചതായി ഐ.ഡി.എഫ് പറയുന്നു. എല്ലാ പ്രോസസ്ഡ് ഭക്ഷ്യവസ്തുക്കളിലൂടെയും പ്രത്യേകിച്ച് ശീതള പാനീയങ്ങളിലൂടെ മധുരം മനുഷ്യരിലേക്ക് പതിവായി എത്തുന്നു. അതും ടൈപ്പ് രണ്ട് പ്രമേഹം വര്‍ധിച്ചതും തമ്മിലെ ബന്ധം ഒട്ടേറെ ഗവേഷണങ്ങളില് തെളിഞ്ഞിട്ടുമുണ്ട്.\nഅന്നജം കൂടിയ അളവില് കഴിക്കുന്നവരില് ശരീരത്തിലെ ഫാറ്റ് അഥവ കൊഴുപ്പ് ഉപയോഗിക്കപ്പെടുന്നേ ഇല്ല. അത് ക്രമേണ ഇന്‍സുലിന് റെസിസ്റ്റന്‍സ് (ഐ.ആര്) എന്ന അവസ്ഥയും തുടര്‍ന്ന് പ്രമേഹവും ഉണ്ടാക്കുന്നു. പ്രമേഹം മാത്രമല്ല ഒട്ടേറെ മറ്റ് അസുഖങ്ങള്‍ക്കും ഐ.ആര് ഇടയാക്കുന്നുമുണ്ട്.\nപൊണ്ണത്തടിയുള്ള കുഞ്ഞുങ്ങളില് ഐ.ആര് കാണപ്പെടുന്നതായും അത് അവരുടെ പഠനത്തെ ബാധിക്കുന്നതായും തെളിഞ്ഞിട്ടുണ്ട്.\nനമ്മള് കഴിക്കുന്ന കൊഴുപ്പല്ല അന്നജമാണ് പൊണ്ണത്തടിയിലേക്ക് നമ്മെ നയിക്കുന്നത്. അന്നജം ശേഖരിച്ചുവെക്കാന് ശരീരത്തിന് കഴിയില്ല. അധികമുള്ള അന്നജം അത് കൊഴുപ്പായി ശേഖരിച്ചുവെക്കുകയാണ്. ആദ്യം അത് ഗ്ളൂക്കൊജന് ആയി കരളിലും പേശികളിലും ശേഖരിച്ചുവെക്കും. അവിടെയും അധികമാകുമ്പോള് പിന്നെ കൊഴുപ്പായി ശരീരത്തിന്‍െറ പല ഭാഗത്തും അടിയുന്നു.\nആകെ കഴിക്കുന്ന അന്നജത്തില് 10 ശതമാനം മാത്രമേ മധുരത്തില്‍നിന്ന് ലഭിക്കാന് പാടുള്ളൂവെന്നും ഇത് അഞ്ചു ശതമാനമായി കുറയ്ക്കാന് കഴിഞ്ഞാല് പ്രമേഹസാധ്യത പിന്നെയും കുറയ്ക്കാമെന്നും ആണ് ലോകാരോഗ്യ സംഘടന പറയുന്നത്.\nTAGS:diabetic obesity Obesity\nNews Summary - world diabetes day 2016


ചൈന ഒഇഎം പിപി കോട്ടൺ ഷവർ ഹെഡ് കാർട്രിഡ്ജ് ഫിൽട്ടർ കോർ നിർമ്മാതാവും വിതരണക്കാരനും | സിൻ‌പേസ്\nപുതിയ ടെക് ഷവർ ഫിൽട്ടർ - രണ്ടാം തലമുറ ഉൽപ്പന്നം, കഠിനവും കൂടുതൽ ഫലപ്രദവുമായ ഫിട്രേഷൻ, ഉയർന്ന പ്രവേശനക്ഷമത\nഷവർ ഫിൽ‌ട്രേഷൻ - കുറ്റങ്ങൾക്ക്, തുരുമ്പ്, പൊടി, നെമോട്ടോഡുകൾ, ETC.\nദീർഘായുസ്സ് - 3-6 മാസം\nOEM ODM - ഉയർന്ന ഉൽപാദന ശേഷി, ഇഷ്ടാനുസൃതമാക്കിയ ഉൽപ്പന്നങ്ങൾ.\nസവിശേഷതകൾ: ഷവർ ഫിൽ‌ട്രേഷൻ\nകുറഞ്ഞ ഓർഡർ അളവ്: 1000\nഇഷ്‌ടാനുസൃതമാക്കൽ സ്വീകരിക്കണമോ എന്ന്: OEM, ODM സ്വീകാര്യമാണ്\nവലുപ്പം: 70/106/124/118 എം.എം.\nപിപി കോട്ടൺ ഷവർ ഫിൽട്ടർ കോർ\nമെറ്റീരിയൽ ഗുണനിലവാരം: പോളിസ്റ്റർ ഫൈബർ (പിപി മെറ്റീരിയൽ)\nമാറ്റിസ്ഥാപിക്കാനുള്ള സമയം:3മുതൽ6മാസം വരെ, ജലത്തിന്റെ ഗുണനിലവാരം അനുസരിച്ച്, സാധാരണയായി 10000L.\nപ്രവർത്തനം: കൂട്ടിയിടി മാലിന്യങ്ങൾ, ചെളി, തുരുമ്പ്, പ്രാണികളുടെ മുട്ട, ജൈവ മലിനീകരണം തുടങ്ങിയവ ഫിൽട്ടർ ചെയ്യുക\nഫിൽ‌ട്രേഷൻ നിരക്ക്:5മൈക്രോൺ\nപി‌പി കോട്ടൺ ഫിൽ‌റ്റർ മൂലകം നാരുകൾ നിർമ്മിക്കുന്നതിനുള്ള അസംസ്കൃത വസ്തുവായി പോളിപ്രൊഫൈലിൻ റെസിൻ ഉപയോഗിച്ചാണ് നിർമ്മിച്ചിരിക്കുന്നത്, അവ ഫൈബർ തന്നെ ബന്ധിപ്പിച്ചിരിക്കുന്നു. കട്ടിയുള്ള പുറം പാളി നാരുകൾ, നേർത്ത ആന്തരിക പാളി നാരുകൾ, അയഞ്ഞ പുറം പാളി, ഇറുകിയ ആന്തരിക പാളി എന്നിവയുള്ള ഒരു ഘടനയാണ് ഫിൽട്ടർ മൂലകത്തിന്റെ ഘടന. പുറത്ത് നിന്ന് അകത്തേക്ക് ഫിൽട്ടർ ചെയ്യുന്നു, ഫിൽട്ടർ മൂലകത്തിന്റെ ആന്തരിക പാളിക്ക് അടുത്ത്, സുഷിരത്തിന്റെ വലുപ്പം ചെറുതാണ്, ഉയർന്ന ശുദ്ധീകരണ കൃത്യത.\nഈ അദ്വിതീയ ഗ്രേഡിയന്റ് ഡീപ് ഫിൽ‌ട്രേഷൻ ഒരു ത്രിമാന ഫിൽട്ടർ റെസിഡ്യൂ ഇഫക്റ്റ് രൂപപ്പെടുത്തി, ഇത് മൾട്ടി-ലേയേർഡ്, ഡീപ് സ്ട്രക്ചർ, വലിയ അഴുക്ക് പിടിക്കാനുള്ള ശേഷി; പി‌പി ഉരുകിയ ഫിൽ‌റ്റർ ഘടകം ശക്തമാണ്, ഫിൽ‌റ്റർ ഇൻ‌ലെറ്റും let ട്ട്‌ലെറ്റ് മർദ്ദവും തമ്മിലുള്ള വ്യത്യാസം 0.4Mpa ആയിരിക്കുമ്പോൾ, ഫിൽ‌ട്രേഷൻ ഫ്ലോ റേറ്റ് വലുതാണ്, കൂടാതെ സമ്മർദ്ദ വ്യത്യാസം ചെറുതാണ്, ഫിൽ‌റ്റർ കോർ വികൃതമല്ല; ഇത് ഉപരിതല, ആഴത്തിലുള്ള, പരുക്കൻ, മികച്ച ശുദ്ധീകരണത്തെ സമന്വയിപ്പിക്കുന്നു; വലിയ ഒഴുക്ക്, നാശന പ്രതിരോധം, ഉയർന്ന മർദ്ദം എന്നിവയുടെ സവിശേഷതകൾ ഇതിന് ഉണ്ട്. തുരുമ്പ്, മണൽ, പ്രാണികളുടെ മുട്ട തുടങ്ങിയ വലിയ കണങ്ങളെ വെള്ളത്തിൽ തടയാൻ ഇത് ഉപയോഗിക്കുന്നു.\nമാറ്റിസ്ഥാപിക്കുന്നതിനെക്കുറിച്ച് സംസാരിക്കുമ്പോൾ, പി‌പി കോട്ടൺ ഫിൽ‌റ്റർ എലമെൻറ് ഷവർ ചെയ്യുമ്പോൾ ഫസ്റ്റ്-സ്റ്റേജ് ഫിൽ‌റ്റർ എലമെന്റിന്റേതാണ്, ഈ ഘട്ടത്തിൽ 80% മാലിന്യങ്ങൾ ഫിൽ‌റ്റർ ചെയ്യും, കൂടാതെ കൂടുതൽ മാലിന്യങ്ങൾ ഫിൽ‌റ്റർ ചെയ്‌താൽ, എളുപ്പത്തിൽ ഫിൽ‌റ്റർ എലമെൻറ് തടയും. അതിനാൽ, പിപി കോട്ടൺ ഫിൽട്ടർ മൂലകത്തിന്റെ ആയുസ്സ് വളരെ ചെറുതാണ്. മോശം ജല ഗുണനിലവാരമുള്ള പ്രദേശങ്ങളിൽ രണ്ട് മാസത്തിലധികം ഫിൽട്ടർ ഘടകം മാറ്റിസ്ഥാപിക്കേണ്ടതുണ്ട്, മികച്ച ജലഗുണമുള്ള ഏറ്റവും ദൈർഘ്യമേറിയ പ്രദേശം ആറുമാസത്തിൽ കവിയരുത്. അതിനാൽ, ദ്വിതീയ മലിനീകരണം ഒഴിവാക്കാൻ, പിപി കോട്ടൺ ഫിൽട്ടർ എലമെന്റ് ഉപയോഗിച്ച് നിങ്ങൾ ഒരു ഷവർ ഹെഡ് വാങ്ങുകയാണെങ്കിൽ, ഓരോ 3-6 മാസത്തിലൊരിക്കലോ ഫിൽട്ടർ കോർ മാറ്റിസ്ഥാപിക്കാൻ ശുപാർശ ചെയ്യുന്നു.\nപിപി കോട്ടൺ ഫിൽട്ടർ ഘടകത്തിന്റെ ഗുണനിലവാരം എങ്ങനെ വിലയിരുത്താം\n1. ദയവായി ഭാരം പരിശോധിക്കുക. നമ്മുടെ കൈകൊണ്ട് ഭാരം അളക്കാൻ കഴിയും. ഭാരം കൂടിയത്, ഫിൽട്ടർ മൂലകത്തിന്റെ ഫൈബർ സാന്ദ്രത കൂടുതലാണ്. ഗുണനിലവാരവും മികച്ചതാണ്.\n2. മെറ്റീരിയൽ പരിശോധിക്കുക. ഒരു ഫിൽ‌റ്റർ തിരഞ്ഞെടുക്കുമ്പോൾ, നിങ്ങൾ ഫിൽ‌റ്റർ ഘടകത്തിന്റെ മെറ്റീരിയലിനെക്കുറിച്ച് ശുഭാപ്തിവിശ്വാസം പുലർത്തണം. സാധാരണ ഫിൽട്ടർ കോറിന്റെ നിറം ആകർഷകവും ഉപരിതലം പരന്നതുമാണ്. ഇൻഫീരിയർ ഫിൽട്ടർ ഉപരിതലം നിറത്തിൽ ആകർഷകവും ടെക്സ്ചറിൽ മോശവുമല്ല.\n3. കംപ്രസ്സബിലിറ്റി. സാധാരണയായി, ഫിൽട്ടറിന്റെ ഉയർന്ന ഫൈബർ സാന്ദ്രത. മികച്ച കംപ്രഷൻ പ്രകടനം, പിപി കോട്ടൺ ഫിൽട്ടർ കോറിന്റെ ഗുണനിലവാരം. നമുക്ക് കൈ വികാരത്താൽ വിഭജിക്കാം, ശക്തമായ കൈ വികാരം, മികച്ച കംപ്രഷൻ പ്രകടനം.\nസാധാരണയായി ഞങ്ങൾ നാല് വലുപ്പങ്ങൾ നൽകുന്നു, ഒഇഎം, ഒഡിഎം സേവനങ്ങൾ ലഭ്യമാണ്. നിങ്ങൾക്ക് ആവശ്യമുള്ള വലുപ്പം പ്രശ്നമല്ല,\nഞങ്ങൾക്ക് ഇത് ഇഷ്ടാനുസൃതമാക്കാൻ കഴിയും. നിലവിൽ പി‌പി കോറിൽ പ്രതിമാസം2ദശലക്ഷം output ട്ട്‌പുട്ട് നൽകുന്ന 10 പ്രൊഡക്ഷൻ ലൈനുകൾ പ്രവർത്തിക്കുന്നു.\nമുമ്പത്തെ: OEM അരോമ വിറ്റാമിൻ സി ഷവർ ഫിൽട്ടർ കാട്രിഡ്ജ്\nഅടുത്തത്: പുതിയ ടെക് ഹൈ പ്രഷർ ഫിൽട്ടർ ചെയ്ത ഹാൻഡ് ഷവർ\nമികച്ച ഷവർ ഹെഡ്\nഫിൽട്ടർ ഷവർ ഹെഡ്\nആഡംബര ഹാൻഡ് ഷവർ ഹെഡ്\nലക്ഷ്വറി ഷവർ ഹെഡ്


June 25, 2020 , .\nഅശ്വതി : സ്ഥിതിഗതികള് വിലയിരുത്താതെ പ്രതികരിയ്ക്കരുത്. കീഴ്ജീവനക്കാരുടെ അനാസ്ഥ പണനഷ്ടത്തിനു വഴിയൊരുക്കും. അറിവുളള കാര്യങ്ങള്‍ക്ക് മറവിയുണ്ടാകും.\nഭരണി : മംഗളകര്‍മ്മങ്ങള്‍ക്ക് നേതൃത്വം നല്‍കും. വ്യവസ്ഥകള് പാലിയ്ക്കുവാന് സാധിയ്ക്കും. സ്വസ്ഥതയും സമാധാനവും കുടുംബസൌഖ്യവും ഉണ്ടാകും.\nകാര്‍ത്തിക : കഴിവിന്‍റെ പരമാവവധി പ്രയോജനപ്പെടുത്തും. അവ്യക്തമായ പണമിടപാടില് നിന്നും പിന്മാറും. വിമര്‍ശനങ്ങള് കേള്‍ക്കുവാനിടവരും.\nരോഹിണി : ആസൂത്രണങ്ങളില് അന്തിമവിജയമുണ്ടാകും. ഗൃഹോപകരണങ്ങള് മാറ്റി വാങ്ങും. സാംക്രമികരോഗം പിടിപെടും.\nമകയിരം : ആരോഗ്യം തൃപ്തികരമായിരിയ്ക്കും. സല്‍കീര്‍ത്തിയും സജ്ജനബഹുമാ ന്യതയും സർവകാര്യവിജയവും സൌഖ്യവും സമാധാനവും ഉണ്ടാകും.\nതിരുവാതിര : സുഖഭക്ഷണവും സുഖസുഷുപ്തിയും സ്വസ്ഥതയും സമാധാനവും ഉണ്ടാകും. ആഗ്രഹിയ്ക്കുന്ന കാര്യങ്ങള് സാധിയ്ക്കും.\nപുണര്‍തം: വിശ്വാസവഞ്ചനയില് അകപ്പെടരുത്. ഭരണസംവിധാനത്തിലെ ക്രമക്കേടുകള് പരിഹരിയ്ക്കും. മാതാപിതാക്കള്‍ക്ക് ഇഷ്ടമില്ലാത്ത പ്രവര്‍ത്തനങ്ങളില് നിന്നും പിന്മാറും.\nപൂയ്യം : മുന്‍കോപം നിയന്ത്രിയ്ക്കണം. രക്തസമ്മര്‍ദ്ദം വർധിയ്ക്കും. ഭക്ഷ്യവിഷബാധ യേല്‍ക്കാതെ സൂക്ഷിയ്ക്കണം.\nആയില്യം : സദ്ചിന്തകള് വർധിയ്ക്കും. ഉപരിപഠനത്തിന് പ്രവേശനം ലഭിയ്ക്കും. മനസന്തോഷമുണ്ടാകും.\nമകം: ഗൃഹോപകരണങ്ങള് മാറ്റിവാങ്ങും. സാമ്പത്തികസ്ഥിതി മെച്ചപ്പെടും. ഹ്രസ്വകാല പാഠ്യപദ്ധതിയ്ക്കു ചേരും. ആത്മാർഥമായ പ്രവര്‍ത്തനത്താല് പുതിയ ഉദ്യോഗാവസരം വന്നുചേരും.\nപൂരം: സാമ്പത്തികവരുമാനം വർധിയ്ക്കും. വ്യവസ്ഥകള് പാലിയ്ക്കും. കടം കൊടു ത്തസംഖ്യതിരിച്ചു ലഭിയ്ക്കും.\nഉത്രം : പുതിയ ഉദ്യോഗത്തില് പ്രവേശിയ്ക്കുവാന് യാത്രപുറപ്പെടും. കഠിനപ്രയത്ന ങ്ങള്‍ക്ക് സ്വല്പം ഫലമുണ്ടാകും. ആരാധനാലയദര്‍ശനം നടത്തുവാനിടവരും.\nഅത്തം : ആരാധനാലയദര്‍ശനത്താല് ആശ്വാസം തോന്നും. ബന്ധുവിന്‍റെ പിറന്നാളാ ഘോഷത്തില് പങ്കെടുക്കും. അഭിപ്രായവ്യത്യാസം പരിഹരിയ്ക്കും.\nചിത്ര: സുപ്രധാനമായ കാര്യങ്ങള് തീരുമാനത്തിലെത്തും. വിദ്യാർഥികള്‍ക്ക് അനുകൂ ലസാഹചര്യമുണ്ടാകും. നിസ്വാർഥ സേവനത്താല് പ്രകീര്‍ത്തി വർധിയ്ക്കും.\nചോതി : സുവ്യക്തമായ നിലപാട് സ്വീകരിയ്ക്കും. ആഗ്രഹസാഫ ല്യമുണ്ടാകും. നീക്കി യിരുപ്പ് വർധിയ്ക്കും. വസ്തുനിഷ്ഠമായി പഠിച്ചുചെയ്യുന്നതെല്ലാം വിജയിയ്ക്കും.\nവിശാഖം : മാതാപിതാക്കളുടെ ആവശ്യങ്ങള് സാധിപ്പിയ്ക്കും. ഗൃഹോപകരണങ്ങള് ലഭിയ്ക്കും. ചിന്തിച്ചു പ്രവര്‍ത്തിയ്ക്കുവാന് അവസരമുണ്ടാകും.\nഅനിഴം : ഉദ്ദേശിയ്ക്കുന്ന കാര്യങ്ങള്‍ക്ക് അകാരണ തടസങ്ങള് ഉണ്ടാകും. ചര്‍ച്ചകള്‍ക്ക് പൂര്‍ണ്ണതയുണ്ടാവുകയില്ല. വ്യവസ്ഥകള് വ്യതി ചലിയ്ക്കുവാന് നിര്‍ബന്ധിതനാകും.\nതൃക്കേട്ട : സേവനസാമർഥ്യത്താല് ആഗ്രഹ സാഫല്യമുണ്ടാകും. കഫരോഗം വർധി യ്ക്കും. നിര്‍ത്തിവെച്ച കരാറു ജോലികള് പുന രാരംഭിയ്ക്കും.\nമൂലം : ചര്‍ച്ചകള് വിജയിയ്ക്കും. പദ്ധതിയുടെ അന്തിമരൂപം തയ്യാറാകും. പൂർവികസ്വ ത്തില് ഗൃഹനിര്‍മ്മാണപ്രവര്‍ത്തനങ്ങള് തുടങ്ങിവെയ്ക്കും.\nപൂരാടം : സന്താനസംരക്ഷണത്താല് ആശ്വാസം തോന്നും. സർവകാര്യവിജയമുണ്ടാ കും. സുവ്യക്തമായ കര്‍മ്മപദ്ധതിയ്ക്ക് രൂപകല്പന തയ്യാറാകും.\nഉത്രാടം : പഠിച്ച വിദ്യാഭ്യാസസ്ഥാപനത്തില് പോകുവാനിടവരും. കുടുംബത്തില് സ്വ സ്ഥതയും സമാധാനവും ഉണ്ടാകും.\nതിരുവോണം : ആത്മവിശ്വാസവും പ്രവര്‍ത്തനക്ഷമതയും സ്വസ്ഥതയും സമാധാനവും കുടുബത്തില് ഐശ്വര്യവും ഭാര്യാ-ഭര്‍ത്തൃഐക്യതയും ഉണ്ടാകും. കുടുംബസംര ക്ഷണ ചുമതല ഏറ്റെടുക്കും.\nഅവിട്ടം : സുഖദുഃഖങ്ങള് ഒരുപോലെ സ്വീകരിയ്ക്കും. പുതിയ കരാറുജോലി ഏറ്റെടു ക്കും. അനാവശ്യമായ ആധി ഉപേക്ഷിയ്ക്കണം.\nചതയം : വ്യവസ്ഥകള്‍ക്കതീതമായി പ്ര വര്‍ത്തിയ്ക്കും. കുടുംബത്തില് സ്വസ്ഥതയും സമാധാനവും ദാമ്പത്യഐക്യതയും ഉണ്ടാകും.\nപൂരോരുട്ടാതി : പുതിയ തൊഴിലിന്‍റെ ആവശ്യത്തിനായി ദൂരയാത്രപുറപ്പെടും. ജാമ്യം നില്‍ക്കരുത്. കടം കൊടുക്കുകയുമരുത്. സാമ്പത്തിക പ്രതിസന്ധിതരണം ചെയ്യുവാന് ഭൂമിപണയപ്പെടുത്തും.\nഉത്രട്ടാതി : ഓര്‍മ്മശക്തി കുറയും. ഗൃഹോപകരണങ്ങള് മാറ്റിവാങ്ങും. സദ്സംഭാഷണ ശൈലി പ്രവര്‍ത്തനവിജയത്തിനു വഴിയൊരുക്കും.\nരേവതി : ജാമ്യം നില്‍ക്കുക, ചുമതലകള് അന്യരെ ഏല്പിയ്ക്കുക, പണം കടം കൊടു ക്കുക തുടങ്ങിയവ അരുത്. വ്യവസ്ഥകള് പാലിയ്ക്കുവാന് കഠിനപ്രയത്നം വേണം.


കുട്ടനാട്ടില് പക്ഷിപ്പനി ഭീതി; ക്രിസ്തുമസ് വിപണിയെ ബാധിക്കുമെന്ന ആശങ്കയില് താറാവു കര്‍ഷകര്\n20 May, 2018 at 10:24 AM\nതകഴി പഞ്ചായത്ത് പരിധിയില് രോഗലക്ഷണം കണ്ടെത്തിയതായി മൃഗസംരക്ഷണ വകുപ്പ് \nപക്ഷിപ്പനി ലക്ഷണം കണ്ടെത്തിയതോടെ വീണ്ടും ആശങ്കയിലാണ് കുട്ടനാട്ടുകാര്. തകഴി പഞ്ചായത്തില് ചിലയിടങ്ങളില് പക്ഷിപ്പനി ബാധയുള്ളതായി മൃഗസംരക്ഷണവകുപ്പ് തന്നെ സ്ഥിരീകരിച്ചതോടെയാണ് കര്‍ഷകര് ആശങ്കയിലായത്. ക്രിസ്തുമസ് ആഘോഷത്തെ ബാധിക്കുമെന്നതിനാല് അടിയന്തിര ഇടപെടല് വേണമെന്നാണ് നാട്ടുകാരുടെ ആവശ്യം.\nപക്ഷിപ്പനി ലക്ഷണമുണ്ടെന്ന കണ്ടെത്തലില് ആശങ്കയിലാണ് കുട്ടനാട്ടുകാര്. പക്ഷിപ്പനി വരുമെന്നത് നാട്ടില് ഭീതി പരത്തുന്നുവെന്നാണ് കര്‍ഷകര് പറയുന്നത്. മുമ്പ് ഉണ്ടായിരുന്ന ഭീതി ഗൌരവമായിരുന്നെങ്കിലും കാര്യമായ അന്വേഷണം നടന്നിരുന്നില്ലെന്നും കര്‍ഷകര് പറയുന്നു.\nപക്ഷിപ്പനിയെന്ന് കേള്‍ക്കുമ്പോഴേ കര്‍ഷകര് നല്ല ആശങ്കയിലാകുകയാണ്. ഇപ്പോള് തകഴി പഞ്ചായത്ത് പരിധിയില് പനി ഭീതിയുണ്ടെന്ന് കര്‍ഷകരില് ആരും കാര്യമായി വിശദീകരിക്കുന്നില്ല. എന്നാല് മൃഗ സംരക്ഷണ വകുപ്പ് തന്നെ പക്ഷിപ്പനി ലക്ഷണമുണ്ടെന്ന സര്‍ക്കാര് തന്നെ വ്യക്തമാക്കുന്നതില് കുട്ടനാട്ടില് താറാവ് കര്‍ഷകരില് ഭീതി പരന്നു കഴിഞ്ഞു. എന്നാല് വരാനിരിക്കുന്ന ക്രിസ്തുമസ് ആഘോഷത്തെ വരെ ബാധിക്കുമെന്നതിനാല് അടിയന്തിര ഇടപെടലാണ് കര്‍ഷകര് ആവശ്യപ്പെടുന്നത്.\nകഴിഞ്ഞ വര്‍ഷമുണ്ടായ പക്ഷിപ്പനി ഭീതിയില് പതിനായിരക്കണക്കിന് താറാവ് കുഞ്ഞുങ്ങളെയാണ് കൊന്നത്. ആ സംഭവത്തിന്റെ ഞെട്ടലില് നിന്ന് മാറിവരുന്നതിനിടയിലാണ് വീണ്ടും ആശങ്ക തല പൊക്കുന്നത്.


ഗോവയില് സ്വവര്‍ഗ വിവാഹങ്ങള് വര്‍ധിക്കുന്നു | Gay marriages on the rise in Goa - Malayalam Oneindia\nഗോവയില് സ്വവര്‍ഗ വിവാഹങ്ങള് വര്‍ധിക്കുന്നു\nപണാജി: ഗോവയില് പുരുഷന്‍മാര് സ്വവര്‍ഗ വിവാഹത്തിലേര്‍പ്പെടുന്നത് ഏറിവരുന്നു. സ്വവര്‍ഗരതിക്കാരുടെ അവകാശങ്ങള്‍ക്കായി നിലകൊള്ളുന്ന സംഘടനകള് ഇത്തരം വിവാഹങ്ങള്‍ക്ക് നിയമപരമായ അംഗീകാരം നല്‍കണമെന്ന ആവശ്യം ഉന്നയിക്കുന്നുണ്ട്.\nകഴിഞ്ഞ ഏതാനും വര്‍ഷങ്ങള്‍ക്കിടയില് ഗോവയില് 25 പുരുഷ ദമ്പതികളാണ് വിവാഹിതരായത്. ഇവര്‍ക്ക് സമൂഹത്തില് അംഗീകാരം ലഭിക്കുന്നില്ലെങ്കിലും ഇത്തരം വിവാഹങ്ങള് ഗോവയില് ഏറിവരികയാണ്.\nസമൂഹത്തില് നിന്നുള്ള എതിര്‍പ്പ് ഭയന്ന് ഈ വിവാഹങ്ങളെല്ലാം രഹസ്യമായാണ് നടത്തിയതെന്ന് സ്വവര്‍ഗരതിക്കാര്‍ക്കു വേണ്ടി പ്രവര്‍ത്തിക്കുന്ന ഹമസഫര് ട്രസ്റ് എന്ന സംഘടനയുടെ വിശാന്ത് ചോദാങ്കര് പറഞ്ഞു. സ്വവര്‍ഗ വിവാഹം ചെയ്ത ചോദാങ്കര് പറയുന്നത് സാധാരണ വിവാഹങ്ങളേക്കാള് പരസ്പര വിശ്വാസം സ്വവര്‍ഗ വിവാഹങ്ങളിലുണ്ടെന്നാണ്.\nഏതാനു വര്‍ഷം മുമ്പ് ഗോവയിലെ അറിയപ്പെടുന്ന ഒരു പുരുഷ ഫാഷന് ഡിസൈനര് മറ്റൊരു പുരുഷനെ വിവാഹം ചെയ്തു. ഇതാണ് ഇന്ത്യയിലെ ആദ്യത്തെ സ്വവര്‍ഗ വിവാഹം.\nസമൂഹത്തിന്റെ അംഗീകാരമില്ലാത്തതിനാല് സ്വവര്‍ഗ ദമ്പതികള് തങ്ങളുടെ മാതാപിതാക്കളോടൊപ്പമാണ് താമസിക്കുന്നത്. ദമ്പതികള് പരസ്പരം കാണുന്നത് പകല് വേളകളില് മാത്രമാണ്.


ഉണ്ണിത്താന്മാർ മഹാ തണ്ടന്മാരാണെന്നാണ് പൊതുവെ പറയപ്പെടുന്നത്. ഞങ്ങളുടെ നാട്ടിൽ ഇവരെ വിശേഷിപ്പിക്കുന്നത് "കുംഭമാസത്തിലെ അമ്പഴം" എന്നാണ്. കുംഭമാസത്തിൽ ഈ മരത്തിന്റെ ഇലകളെല്ലാം പൊഴിഞ്ഞ് തണ്ടു മാത്രമേ കാണൂ! എന്നാൽ നമ്മുടെ കഥാപുരുഷൻ അങ്ങനെയുള്ള ആളല്ല. "ക്രൂരനല്ല സാധുവത്രെ ചാരുരൂപൻ...' അൽപം അടുത്ത് ഇടപെടണം എന്നു മാത്രം.\nതിരുവല്ലയിൽ തന്നെ ഉണ്ണിത്താൻ ചേട്ടന്റെ ധാരാളം വേഷങ്ങൾ കണ്ടിട്ടുണ്ടെങ്കിലും പരിചയപ്പെടാൻ ഞാൻ തൽപരനായിരുനില്ല. കുംഭ മാസവും അമ്പഴവും തന്നെ കാരണം! മൂന്നാലു വർഷങ്ങൾക്ക് മുമ്പാണ്. ചേർത്തല ശ്രീധന്വന്തരി ക്ഷേത്രത്തിൽ ഒരു പട്ടാഭിഷേകം. ഗോപിക്കുട്ടൻ നായരാശാനായിരുന്നു പാട്ട്. ഗോപി ചേട്ടനൊപ്പം ഞാനും പോയിരുന്നു. ഞങ്ങൾ അണിയറയിൽ തമാശകളും പറഞ്ഞ് ഇരിക്കുമ്പോഴാണ് ശ്രീ ഉണ്ണിത്താൻ അവിടേയ്ക്ക് കടന്നു വന്നത്. സജ്ജനങ്ങളുടെ സ്വൈര്യജീവിതത്തിന് പ്രതിബന്ധം സൃഷ്ടിക്കുകയാണല്ലോ കലിയുടെ ലക്ഷ്യം. ഞാൻ മനസ്സിൽ ഓർത്തു.\nഗോപി ചേട്ടൻ എന്നെ അദ്ദേഹത്തിന് പരിചയപ്പെടുത്തി. ബാഗു തുറന്ന് സന്തോഷപൂർവ്വം ആത്മകഥയുടെ ഒരു കോപ്പിയെടുത്ത് '"ഇത് അർഹിക്കുന്ന ഒരാൾക്ക് ഇരിക്കട്ടെ" എന്നു പറഞ്ഞ് എനിക്ക് സമ്മാനിച്ചു. അണിയറയിലിരുന്നും, പിറ്റേന്നു തിരുവല്ലയ്ക്കു മടങ്ങുമ്പോൾ കാറിലിരുന്നും ആ പുസ്തകം ഞാൻ വായിച്ചു തീർത്തു. ആത്മകഥാ രചനയിൽ വളരെ ആത്മാർത്ഥവും, സത്യസന്ധവുമായ സമീപനമാണ് അദ്ദേഹം സ്വീകരിച്ചിട്ടുള്ളത്. എനിക്ക് ഒരു പരാതിയേയുള്ളൂ. അദ്ദേഹം ഒരുപാട് അരങ്ങു കളിച്ചിട്ടുള്ള തിരുവല്ല ക്ഷേത്രത്തെ കുറിച്ചോ ഇവിടെയുള്ള കലാകാരന്മാരെ കുറിച്ചോ ഒരു പരാമർശവും ആ ഗ്രന്ധത്തിലില്ല.\nഞങ്ങളെ തമ്മിൽ കൂടുതൽ അടുപ്പിക്കാൻ സഹായിച്ചത് പൊതു സുഹൃത്തും, തുറവൂർ സ്വദേശിയും ഒന്നാന്തരമൊരു കഥകളി ആസ്വാദകനും, ഇന്ത്യൻ എയർ ഫോഴ്സിൽ ഗ്രൂപ്പ് ക്യാപ്റ്റനുമായ വേണുഗോപാൽ ആണ്.\nലേഖകൻ ശ്രീ കലാമണ്ഡലം രാമചന്ദ്രൻ ഉണ്ണിത്താനും ക്യാപ് റ്റൻ വേനുഗോപാലുമൊത്ത്\nഞാൻ ഉണ്ണിത്താൻ ചേട്ടന്റെ വേഷം ആദ്യം കാണുന്നത് 1990 -ൽ മാവേലിക്കരയിൽ വെച്ചാണ്. സീതാസ്വയംവരത്തിൽ പരശുരാമൻ. ഗൾഫിൽ നിന്ന് അവധിക്ക് നാട്ടിൽ വന്ന എന്നോട് അച്ഛനാണ് പറഞ്ഞത്, "ഉണ്ണിത്താന്റെ പരശുരാമനാണ്. കലാമണ്ഡലത്തിലെ ഒരു ചെറുപ്പക്കാരനാണ്. ഗംഭീരമായിരിക്കും, നീപോകണം."\nമങ്കൊമ്പിന്റെയും, കൃഷ്ണൻ നായരുടേയും പരശുരാമൻ മാത്രമേ അന്നുവരെ എന്റെ മനസ്സിൽ ഉണ്ടായിരുന്നുള്ളൂ. ഒരു കഥകളി മർമ്മജ്ഞനൊന്നുമല്ലെങ്കിലും എനിക്കും തോന്നി, കൊള്ളാമല്ലോ ഈ പരശുരാമൻ.\nപിന്നീട്തിരുവല്ലയിലും,ചെങ്ങന്നൂരും,മാവേലിക്കരയിലുമൊക്കെ അദ്ദേഹത്തിൻറെ ധാരാളം വേഷങ്ങൾ കണ്ടിട്ടുണ്ട്. എല്ലാം താടി വേഷങ്ങൾ. അദ്ദേഹത്തിൻറെ കത്തിവേഷം ഞാൻ കാണുന്നത് കരുനാഗപ്പള്ളിക്ക് സമീപമുള്ള മണ്ണൂർക്കാവ് ക്ഷേത്രത്തിൽ വെച്ചാണ്. ബാണാസുരൻ. തിരുവല്ലയിൽ ഒരു ദുശാസനൻ കെട്ടാൻ വന്നപ്പോൾ എന്നോട് പറഞ്ഞിരുന്നു, ബാണവേഷം കാണാൻ ചെല്ലണമെന്ന്.\nപൊതുവെ കയ്യും കലാശവും കൂടുതലാണ് താടിവേഷങ്ങൾക്ക്. അതുകൊണ്ടു തന്നെ താടിവേഷക്കാർ കത്തി കെട്ടിയാൽ പരാജയമാണ് ഫലം എന്നാണ് പൊതുവെ വിശ്വസിക്കപ്പെടുന്നത്. ഇവിടെ ഉണ്ണിത്താൻ ചേട്ടൻ വ്യത്യസ്തത പുലർത്തി. കഥകളിയിൽ വളരെ പ്രാധാന്യമുള്ള വേഷമാണ് ബാണൻ. അതിലെ ഗോപുര ആട്ടവും, കൈലാസത്തിൽ ചെല്ലുമ്പോഴുള്ള ആട്ടവും മറ്റും ഒന്നാന്തരം കത്തിവേഷക്കാരന് ചെയ്യാനുള്ള വകയുള്ളതാണ്. ആ കത്തി വേഷം കണ്ടു കഴിഞ്ഞപ്പോൾ ഉണ്ണിത്താൻ ചേട്ടന് കത്തിയാണ് യോജിച്ചത് എന്ന് പറയണമെന്നെനിക്കു തോന്നി.\nകൊട്ടാരക്കര എഴുകോണ്, പ്ലാക്കോട്ട് വീട്ടിൽ വാസുപിള്ള - ഗോമതിയമ്മ ദമ്പതികളുടെ പുത്രനായി 1951 മാർച്ചു മാസം എട്ടാം തീയതിയാണ് അദ്ദേഹം ജനിച്ചത്. കരീത്ര വാസുപിള്ള എന്നൊരു ആശാൻ കഥകളിയുടെ പ്രാഥമിക പാഠങ്ങൾ പഠിപ്പിച്ചു. പിന്നീട് കേരള കലാമണ്ഡലത്തിൽ ചേർന്നു. രാമൻകുട്ടി നായർ,ഗോപി, സദനം കൃഷ്ണൻ കുട്ടി എന്നീ പ്രഗൽഭ ഗുരുനാഥന്മാർ അവിടെ അദ്ദേഹത്തെ അഭ്യസിപ്പിച്ചു. ആറു വർഷത്തെ ഡിപ്ലോമാ കോഴ്സും, രണ്ടു വർഷത്തെ പോസ്റ്റ് ഡിപ്ലോമയും കലാമണ്ഡലത്തിൽ പൂർത്തിയാക്കി.\nകഥകളി രംഗത്ത് ചുവടുറപ്പിച്ചപ്പോൾ താടിയാണ് അദ്ദേഹം തെരഞ്ഞെടുത്തത്. സ്വന്തം ഗുരുനാഥന്മാരിലൊരാളായ ശ്രീ സദനം കൃഷ്ണൻ കുട്ടിയുടെ ഉപദേശമാണ് പ്രേരണയായതെന്ന് ആത്മകഥയിൽ ഉണ്ണിത്താൻ ചേട്ടൻ അനുസ്മരിക്കുന്നുണ്ട്.\nശരീരഗാംഭീര്യം കൊണ്ടു മാത്രം താടി വേഷക്കാരൻ വിജയിക്കുകയില്ല. അലർച്ചയുടെ ഘനം കൊണ്ടും, വീര-രൗദ്ര-ഹാസ്യ രസങ്ങൾ കൊണ്ടും കൊഴുപ്പു കൂട്ടേണ്ട വേഷമാണ് ഇത്. രസാവിഷ്ക്കരണങ്ങളെ സഹായിക്കുന്ന മുഖാകൃതിയും, കണ്ണുകളുമാണ് ഉണ്ണിത്താൻ ചേട്ടനുള്ളത്. ഈ സിദ്ധികൾ അദ്ദേഹത്തെ ഒരൊന്നാന്തരം വേഷക്കാരനാക്കി.\nഅദ്ദേഹത്തിൻറെ വളരെ ജനപ്രീതിയാർജ്ജിച്ച വേഷങ്ങളാണ് ലവണാസുരവധത്തിലെ മണ്ണാനും, നിഴൽകുത്തിലെ ഭാരത മലയനും. ഉണ്ണിത്താൻ ചേട്ടനും, ശ്രീ ഓയൂർ രാമചന്ദ്രനും ഒത്തുള്ള മണ്ണാനും, മണ്ണാത്തിയും ആസ്വാദകരുടെ മുക്തകണ്ഠ പ്രശംസ നേടിയിട്ടുണ്ട്. അതുപോലെ എടുത്തു പറയേണ്ട ഒരു വേഷമാണ് ഹരിശ്ചന്ദ്രചരിതത്തിലെ ചുടല ഹരിശ്ചന്ദ്രൻ.\nഇക്കഴിഞ്ഞ ഉത്സവത്തിന് തിരുവല്ല അമ്പലത്തിൽ സുന്ദരീസ്വയംവരം കളിക്കാൻ തീരുമാനിച്ചു. ഘടോൽകചന്റെ വേഷം കെട്ടാൻ മടവൂരാശാനേ ഫോണിൽ വിളിച്ചു. കാര്യങ്ങൾ പറയുന്നതിനിടയിൽ ആശാൻ ചോദിച്ചു, ആരാ ഇരാവാൻ?\n"നെല്ലിയോട് തിരുമേനി. അല്ലാതാരു കെട്ടാനാ?"\n"രാമചന്ദ്രൻ അസ്സലായി ചെയ്യും." ശ്രീ മടവൂർ എന്നോട് പറഞ്ഞതാണ്.\nസുന്ദരീസ്വയംവരത്തിന്റെ കാര്യം പറഞ്ഞപ്പോഴാണ് മറ്റൊരു സംഭവം ഓർമ്മയിൽ വന്നത്. തിരുവല്ല ഗോപിക്കുട്ടൻ നായരാശാൻ പറഞ്ഞതാണ്. നാലഞ്ചു വർഷങ്ങൾക്ക് മുമ്പ് ഏറ്റുമാനൂർ അമ്പലത്തിൽ ഒരു സുന്ദരീസ്വയംവരം. ശ്രീ ഉണ്ണിത്താനാണ് ഇരാവാൻ. ഗോപി ചേട്ടൻ അണിയറയിലിരുന്ന് ആദ്ദേഹത്തിന്റെ സ്വതസിദ്ധമായ ശൈലിയിൽ കഥകൾ പറയുകയാണ്. എന്തോ ഫലിതം പറഞ്ഞതും, അരികത്തിരുന്ന ഉണ്ണിത്താൻ ഒരൊറ്റ പൊട്ടിച്ചിരി. വായ നിറയെ വെറ്റിലമുറുക്കാൻ ആയിരുന്നു. പനിനീർ മഴ, പൂമഴ, തേൻമഴ. നരകാസുര സന്നിധിയിൽ എത്തിച്ചേരുന്ന നിണം പോലെയായി ഗോപി ചേട്ടൻ.\n"അയ്യോ, ഞാനായതുകൊണ്ടാ, ആശാന്റെ പ്രകൃതമനുസരിച്ച് കരണ ക്കുറ്റിക്കൊന്നു കിട്ടേണ്ടതാ." പിന്നീടൊരിക്കൽ ഉണ്ണിത്താൻ ചേട്ടൻ പറഞ്ഞതാണ്.\nവർഷങ്ങൾക്ക് മുമ്പാണ്. മരണത്തെ മുഖത്തോടുമുഖം കണ്ട് ഗോപി ചേട്ടൻ ആശുപത്രിയിൽ കഴിയുകയാണ്. തിരുവല്ല പ്രദേശത്തുള്ള കലാകാരന്മാരൊഴികെ, ഒട്ടനവധി അരങ്ങുകളിൽ സഹകരിച്ചിട്ടുള്ള ഒരൊറ്റ കലാകാരനും അദ്ദേഹത്തെ ഒന്നാസ്വസിപ്പിക്കുവാൻ തിരിഞ്ഞു നോക്കിയില്ല.ഇവിടെയും വ്യത്യസ്തനായിരുന്നു ഉണ്ണിത്താൻ. അദ്ദേഹത്തെ ആശുപത്രിയിൽ സന്ദർശിച്ച്,ആശ്വസിപ്പിക്കുവാൻ ആ സ്നേഹനിധി സമയം കണ്ടെത്തി.\nശരിയാണ് ഗോപി ചേട്ടൻ പറയുന്നത്. "അയാൾക്ക് തലക്കനമില്ല. വളവും,തിരിവും അറിയില്ല. ശുദ്ധനാണ്. അതൊക്കെത്തന്നെ അയാളുടെ കുഴപ്പവും."


കൊവിഡ് പോസിറ്റീവായ വ്യക്തിയുമായി സമ്പർക്കം വന്നാൽ ചെയ്യേണ്ടത്....? ഡോക്ടർ പറയുന്നു - Media Vision News\nകൊവിഡ് പോസിറ്റീവായ വ്യക്തിയുമായി സമ്പർക്കം വന്നാൽ ചെയ്യേണ്ടത്….? ഡോക്ടർ പറയുന്നു\nകൊവിഡ് പിടിപെടുന്നവരുടെ എണ്ണം ദിനംപ്രതി കൂടി വരികയാണ്. സാമൂഹിക അകലം പാലിക്കലും സാനിറ്റെെസർ ഉപയോഗവും മാസ്ക്ക് ധരിക്കലും എല്ലാമാണ് കൊവി‍ഡിനെ പ്രതിരോധിക്കാനുള്ള പ്രധാനമാർഗങ്ങൾ.\nഈ സാഹചര്യത്തിൽ കൊവിഡ് പോസിറ്റീവായ വ്യക്തിയുമായി സമ്പർക്കം വന്നാൽ ശ്രദ്ധിക്കേണ്ട കാര്യങ്ങൾ എന്തൊക്കെയാണെന്ന് തിരുവനന്തപുരം പിആർഎസ് ആശുപത്രിയിലെ അത്യാഹിത വിഭാഗം മേധാവിയും അക്കാദമിക് ഡയറക്ടറായ ഡോ. ഡാനിഷ് സലിം പറയുന്നു.\nആദ്യമായി അറി‍ഞ്ഞിരിക്കേണ്ട കാര്യം പ്രെെമറി കോൺ‌ടാക്റ്റും സെക്കന്ററി കോൺ‌ടാക്റ്റുമാണ്. കൊവിഡ് പോസിറ്റീവായ വ്യക്തിയുമായി നേരിട്ട് സമ്പർക്കം വന്നവരെയാണ് പ്രെെമറി കോൺ‌ടാക്റ്റിൽ വരുന്നത്. ഈ പ്രെെമറി കോൺ‌ടാക്റ്റുള്ളവരുമായി മറ്റ് വ്യക്തികൾ നേരിട്ട് സമ്പർക്കം വന്നാൽ അവരെയാണ് സെക്കന്ററി കോൺ‌ടാക്റ്റ് എന്ന് പറയുന്നത്.\nകൊവി‍ഡ് പോസിറ്റീവായ വ്യക്തിയുമായി 10 മിനുട്ട് കൂടുതൽ നേരം നിങ്ങൾ നേരിട്ട് സമ്പർക്കം പുലർത്തിയിട്ടുണ്ടെങ്കിൽ രോഗം വരാനുള്ള സാധ്യത കൂടുതലാണെന്ന് ഡോ. ഡാനിഷ് പറഞ്ഞു. കൊവിഡ് പോസിറ്റീവായ വ്യക്തിയുമായി അടഞ്ഞ മുറിയിലാണ് നിങ്ങൾ അധിക സമയം ഇരുന്നുവെങ്കിലോ ഒരു മണിക്കൂർ കൂടുതൽ നേരം സമ്പർക്കം പുലർത്തിയിട്ടുണ്ടെങ്കിലോ രോഗം വരാനുള്ള സാധ്യത കൂടുതലാണെന്ന് ഡോ. ഡാനിഷ് സലീം പറയുന്നു.\nആദ്യത്തെ 14 ദിവസത്തിനുള്ളിൽ ലക്ഷണങ്ങൾ ഉണ്ടെങ്കിൽ മാത്രം കൊവിഡ് ടെസ്റ്റ് ചെയ്താൽ മതിയാകും. ആദ്യത്തെ 14 ദിവസമാണ് കൂടുതൽ ശ്രദ്ധിക്കേണ്ടത്. ലക്ഷണങ്ങൾ കണ്ടില്ലെങ്കിൽ രോഗം പിടിപ്പെട്ടിട്ടില്ലെന്ന് കരുതാം. എന്നാലും മറ്റ് ആളുകമായി സംസാരിക്കുമ്പോഴൊക്കെ സാമൂഹിക അകലം പാലിക്കാനും മാസ്ക്ക് ധരിക്കാനും പ്രത്യേകം ശ്രദ്ധിക്കണമെന്ന് അദ്ദേഹം പറയുന്നു.\nപരസ്പരം കുറഞ്ഞത് രണ്ട് മീറ്റര് അകലം പാലിക്കണം. എട്ട് മണിക്കൂർ ക്യത്യമായി ഉറങ്ങുക, ധാരാളം വെള്ളം കുടിക്കുക, ധാരാളം പഴവർഗങ്ങൾ കഴിക്കുക, സ്ട്രെസ് ഒഴിവാക്കുക, വ്യായാമം ചെയ്യുക, ജങ്ക് ഫുഡ് ഒഴിവാക്കുക തുടങ്ങിയ കാര്യങ്ങൾ ശ്രദ്ധിച്ചാൽ രോഗപ്രതിരോധശേഷി വർദ്ധിപ്പിക്കാമെന്നും കൊവിഡ് പിടിപെടാതെ നോക്കാമെന്നും അദ്ദേഹം പറഞ്ഞു.\nPrevious articleസംസ്ഥാനത്ത് നാളെയും ക‍ർശന നിയന്ത്രണം, ആഹ്ളാദ പ്രകടനം ഒഴിവാക്കണമെന്ന് മുഖ്യമന്ത്രി\nNext articleയുഎഇ യാത്രാ വിലക്ക്; ടിക്കറ്റ് ബുക്ക് ചെയ്ത ഇന്ത്യക്കാര്‍ക്ക് അറിയിപ്പുമായി എമിറേറ്റ്സ്


IPL 2020: jos butler will miss rajasthan royals first match against csk | രാജസ്ഥാന് ആദ്യ മത്സരത്തിന് മുമ്പ് തിരിച്ചടി... വെടിക്കെട്ട് താരം ജോസ് ബട്‌ലര് കളിക്കാനിറങ്ങില്ല!! - Malayalam Oneindia\n7 hrs ago കേരളത്തില് 636 ഹോട്ട്‌സ്‌പോട്ടുകള്;7പ്രദേശങ്ങളെ മാറ്റി, മലപ്പുറവും കോഴിക്കോടും കൂടുതല് രോഗികള്\nPublished: September 20 2020, 19:39 [IST]\nദുബായ്: ഐപിഎല്ലില് ആദ്യ മത്സരത്തിനിറങ്ങും മുമ്പ് രാജസ്ഥാന് റോയല്‍സിന് വന് തിരിച്ചടി. പ്രമുഖ താരം ജോസ് ബട്‌ലര് ആദ്യ മത്സരത്തിനിറങ്ങില്ല. ക്വാറന്റൈന് കാലാവധി പൂര്‍ത്തിയാക്കാത്തത് കൊണ്ടാണ് അദ്ദേഹത്തിന് ആദ്യ മത്സരം കളിക്കാനാവാതെ പോയത്. സെപ്റ്റംബര് 22നാണ് രാജസ്ഥാന്റെ ആദ്യത്തെ മത്സരം. ചെന്നൈ സൂപ്പര് കിംഗ്‌സുമായിട്ടാണ് രാജസ്ഥാന്റെ ആദ്യ മത്സരം. അതേസമയം ബട്‌ലറില്ലാത്തത് വലിയ തലവേദനയാണ് രാജസ്ഥാന്. വിക്കറ്റ് കീപ്പര് ബാറ്റ്‌സ്മാനായ ഇംഗ്ലീഷ് താരം വെടിക്കെട്ട് ബാറ്റിംഗിന് പേരുകേട്ട കളിക്കാരനാണ്.\nഇംഗ്ലണ്ടിന് വേണ്ടി ഏകദിന പരമ്പരയിലും ടി20യിലും മികച്ച പ്രകടനം നടത്തിയാണ് ബട്‌ലര് യുഎഇയിലെത്തിയത്. ഐപിഎല്ലില് കളിക്കണമെങ്കുില് 36 മണിക്കൂര് ക്വാറന്റൈനില് കഴിയണം. വ്യാഴാഴ്ച്ച രാത്രി തന്നെ യുഎഇയിലെത്തിയിരുന്നു ബട്‌ലര്. എന്നാല് ഈ സമയത്തിനുള്ളില് തന്നെ ക്വാറന്റൈന് കാലാവധി പൂര്‍ത്തിയാക്കുമെങ്കിലും, കുടുംബത്തോടൊപ്പം കുറച്ച് സമയം അദ്ദേഹം ചെലവിടുമെന്നാണ് സൂചന. ദൗര്‍ഭാഗ്യവശാല് എനിക്ക് രാജസ്ഥാന്റെ ആദ്യ മത്സരം നഷ്ടമാകും. ഞാന് എന്റെ ക്വാറന്റൈന് പൂര്‍ത്തിയാക്കാത്തത് കൊണ്ടാണ് കളിക്കാതിരിക്കുന്നതെന്നും ബട്‌ലര് പറഞ്ഞു.\nയുഎഇയില് താന് കുടുംബത്തോടൊപ്പമാണ് എത്തിയത്. കുടുംബത്തെ ഒപ്പം നിര്‍ത്താന് അനുവദിച്ച റോയല്‍സിന് ഞാന് നന്ദി പറയുന്നു. അത് ഒരുപാട് ഗുണം ചെയ്യുമെന്ന് ബട്‌ലര് പറഞ്ഞു. രാജസ്ഥാന്റെ സോഷ്യല് മീഡിയ പേജിലൂടെ പുറത്തുവിട്ട പേജിലാണ് ബട്‌ലര് ആദ്യ മത്സരത്തിന് ഉണ്ടാകില്ലെന്ന് ആരാധകരെ അറിയിച്ചത്. രാജസ്ഥാന് സീസണില് വലിയ നഷ്ടമാണ് നേരിടുന്നത്. നേരത്തെ തന്നെ പ്രമുഖ ഓള്‍റൗണ്ടര് ബെന് സ്റ്റോക്‌സ് കളിക്കാനുണ്ടാവില്ലെന്ന് അറിയിച്ചതാണ്. ടൂര്‍ണമെന്റില് തന്നെ സ്‌റ്റോക്‌സ് കളിക്കുമോ എന്ന് വ്യക്തമല്ല.\nഅതേസമയം പിതാവിന് അര്‍ബുദ ബാധ ഉള്ളത് കൊണ്ടാണ് സ്റ്റോക്‌സ് മത്സരത്തില് നിന്ന് വിട്ടുനില്‍ക്കുന്നത്. ടൂര്‍ണമെന്റ് പകുതി പിന്നിടുമ്പോള് സ്‌റ്റോക്‌സ് എത്തുമെന്ന പ്രതീക്ഷയിലാണ് രാജസ്ഥാന്. മറ്റൊരു പ്രമുഖ താരം സ്റ്റീവന് സ്മിത്തും കളിക്കാനിറങ്ങില്ലെന്നാണ് സൂചന. ഇംഗ്ലണ്ടിനെതിരായ ഏകദിന പരമ്പരയ്ക്കിടെ പരിക്കേറ്റ താരത്തിന് മാഞ്ചസ്റ്ററിലെ മത്സരം നഷ്ടമായിരുന്നു. താരം ആദ്യ മത്സരത്തിനിറങ്ങില്ലെന്നാണ് സൂചന. സ്മിത്തിന് ഇനിയും സമയം വേണ്ടി വരുമെന്ന് കോച്ച് ആന്‍ഡ്രൂ മക്‌ഡൊണാള്‍ഡ് പറഞ്ഞു. സ്റ്റോക്‌സിന്റെ കുടുംബത്തിനൊപ്പം തന്റെ പ്രാര്‍ത്ഥന ഉണ്ടെന്നും അദ്ദേഹം പറഞ്ഞു.\nipl 2020 ; വിജയവഴിയില് തിരികെയെത്തി മുംബൈ ഇന്ത്യന്‍സ്; ഹൈദരാബാദിനെതിരെ 34 റണ്‍സ് വിജയം\nകോലിയും ദേവ്ദത്ത് പഠിക്കലും നയിച്ചു; രാജസ്ഥാനെതിരെ 8 വിക്കറ്റ് വിജയവുമായി ബാംഗ്ലൂര്\nipl 2020 rajasthan royals cricket ഐപിഎല് രാജസ്ഥാന് റോയല്‍സ് ക്രിക്കറ്റ്\nIPL 2020: jos butler will miss rajasthan royals first match against csk\nStory first published: Sunday, September 20, 2020, 19:39 [IST]


പരിസ്ഥിതി പ്രവര്‍ത്തകന് ആര്.കെ പച്ചൗരി അന്തരിച്ചു | PravasiExpress\nHome Lifestyle Obituary പരിസ്ഥിതി പ്രവര്‍ത്തകന് ആര്.കെ പച്ചൗരി അന്തരിച്ചു\nന്യൂഡല്‍ഹി: പരിസ്ഥിതിപ്രവര്‍ത്തകനും എനര്‍ജി ആന്‍ഡ് റിസോഴ്സ് ഇന്‍സ്റ്റിറ്റ്യൂട്ട് (ടെറി) മുന്‍മേധാവിയും സ്ഥാപക ഡയറക്ടറുമായ ആര്.കെ. പച്ചൗരി (79) അന്തരിച്ചു. ദീര്‍ഘകാലമായി ഹൃദ്രോഗത്തിന് ചികിത്സയിലായിരുന്നു. ചൊവ്വാഴ്ച ദല്‍ഹിയിലെ സ്വകാര്യ ആശുപത്രിയില് പ്രവേശിപ്പിച്ച ഇദ്ദേഹത്തെ ഹൃദയശസ്ത്രക്രിയയ്ക്ക് വിധേയമാക്കിരുന്നു.\n2007ൽ സമാധാനത്തിനുള്ള നൊബേൽ സമ്മാനം പങ്കിട്ട യുഎൻ കാലാവസ്‌ഥാമാറ്റ ഗവേഷണ സമിതിയുടെ (ഐപിസിസി) അധ്യക്ഷനായിരുന്നു.1974-ല് ഡല്‍ഹിയില് സ്ഥാപിച്ച ‘ടെറി’യെ ആഗോളതലത്തില് ശ്രദ്ധേയസ്ഥാപനമായി വളര്‍ത്തിയതില് പച്ചൗരി പ്രധാനപങ്കു വഹിച്ചു. ടി.ഇ.ആര്.ഐ(ദ എനര്‍ജി ആന്‍ഡ് റിസോഴ്‌സസ് ഇന്‍സ്റ്റിറ്റ്യൂട്ട്) മുന് തലവനായിരുന്നു പച്ചൗരി. പരിസ്ഥിതി സംരക്ഷണ രംഗത്തെ വിലപ്പെട്ട സംഭാവനകള്‍ക്കായി 2001- ല് അദ്ദേഹത്തിന് പത്മഭൂഷണ് ബഹുമതി ലഭിച്ചിട്ടുണ്ട്.\nസഹപ്രവര്‍ത്തകയെ മാനഭംഗപ്പെടുത്തി, ലൈംഗികച്ചുവയോടെ സംസാരിച്ചു എന്നീ കുറ്റങ്ങളില് പ്രതിചേര്‍ക്കപ്പെട്ടതിനെ തുടര്‍ന്നാണ് 2015-ല് അദ്ദേഹം ടെറി ഡയറക്ടര് ജനറല് സ്ഥാനത്തുനിന്ന് രാജിവെച്ചൊഴിഞ്ഞത്. ടി.ഇ.ആര്.ഐ അധ്യക്ഷന് നിതിന് ദേശായി പൗച്ചൗരിയുടെ മരണത്തില് ദുഃഖം രേഖപ്പെടുത്തി.\n‘ആഗോള സുസ്ഥിര വികസനത്തില് ഡോ. പച്ചൗരിയുടെ പങ്ക് പകരം വെക്കാനില്ലാത്തതാണ്. കാലാവസ്ഥ വ്യതിയാനത്തെ കുറിച്ച് ഇന്ന് നടക്കുന്ന ചര്‍ച്ചകളൊക്കെ തന്നെ അദ്ദേഹ ത്തിന്റെ കീഴില് തുടങ്ങിയ ചര്‍ച്ചകളുടെ ഫലമായി ആരംഭിച്ചതാണ്,’ നിതിന് ദേശായി പറഞ്ഞു.\n1940 ആഗസ്റ്റ് 20നാണ് രാജേന്ദ്ര കുമാര് പച്ചൗരിയുടെ ജനനം. ഉത്തരാഖണ്ഡിലെ ബ്രിട്ടീഷ് ഇന്ത്യയുടെ പ്രവിശ്യ പ്രദേശമായ നൈനിറ്റാളാണ് സ്വദേശം. ലഖ്‌നൗവിലും ബീഹാറിലെ റെയില്‍വേ ഇന്‍സ്റ്റിറ്റ്യൂട്ടിലുമായി മെക്കാനിക്കല് എഞ്ചിനീയറിംഗ് വിദ്യാഭ്യാസം പൂര്‍ത്തിയാക്കിയ പച്ചൗരി റെയില്‍വെ ജീവനക്കാരനായി ജോലിയില് പ്രവേശിച്ചു.\nഅതിന് ശേഷം അമേരിക്കയിലെ നോര്‍ത്ത് കരോലിന സര്‍വകലാശാലയില് എം.എസിനു ചേര്‍ന്നു. 1974 ല് അതേ സര്‍വകലാശാലയില് നിന്നുതന്നെ പി.എച്ച്.ഡിയും പൂര്‍ത്തിയാക്കി. ഭാര്യ: സരോജ് പച്ചൗരി. മക്കള്: രശ്മി, സോനാലി.\nPrevious articleഫാഷന് ഡിസൈനറും സാമൂഹ്യപ്രവര്‍ത്തകനുമായ വെന്‍ഡെല് റോഡ്രിക്സ് അന്തരിച്ചു\nNext articleപ്രണയിക്കാൻ …ഒരുദിനം💕\nകൊല്ലത്ത് വീട്ടിൽ ഉറങ്ങിക്കിടന്ന കുട്ടി പാമ്പു കടിയേറ്റ് മരിച്ചു


HTC, Explorer, Mobiles, Android, Smartphone, എച്ചടിസി, എക്‌സ്‌പ്ലോറര്, വോഡഫോണ്, മൊബൈല്, സ്മാര്‍ട്ട്‌ഫോണ്, ആന്‍ഡ്രോയിഡ് - Malayalam Gizbot\n9 min ago Jio Recharge Plans in Kerala: കൂടുതൽ മികച്ച ഓഫറുകൾ ലഭ്യമാക്കുന്ന ജിയോയുടെ ഈ5പ്ലാനുകളെ പരിചയപ്പെടാം\nചെറിയ വിലയില് എച്ച്ടിസി ആന്‍ഡ്രോയിഡ് ഫോണ്\n| Updated: Friday, September 30, 2011, 9:54 [IST]\nഎച്ചടിസിയുടെ ഏറ്റവും വില കുറഞ്ഞ ആന്‍ഡ്രോയിഡ് സ്മാര്‍ട്ട് ഫോണ്\nവിപണിയിലെത്തി. എച്ച്ടിസി എക്‌സ്‌പ്ലോറര് എന്നു പേരിട്ടിരിക്കുന്ന ഈ\nഫോണിന്റെ ലോഞ്ചിംഗ് നടന്നത് ദില്ലിയിലാണ്.\n10,000 ത്തിനു താഴേ മാത്രമേ ഇതിനു വില വരൂ എന്നത് സധാരണക്കാരെ കൂടുതലായി ആന്‍ഡ്രോയിഡ് ഫോണുകളുമായി അടുപ്പിക്കും. ആദ്യം പികോ എന്നു പേരിട്ടിരിരുന്ന ഈ ഫോണിന്റെ വില്‍പന വോഡഫോണ് ഇന്ത്യയുടെ നിയന്ത്രണത്തിലായിരിക്കും.\nഅതുകൊണ്ടു തന്നെ ഈ ഫോണിനോടൊപ്പം സൗജന്യ 3ജി അല്ലെങ്കില് കുറഞ്ഞ താരിഫ് റേറ്റുകള് എന്നിവ വോഡഫോണ് ലഭ്യമാക്കാനുള്ള സാധ്യതയുണ്ട്.എന്നും ഗുണമേന്‍മയുടെ കാര്യത്തില് മുന്നിട്ടു നില്‍ക്കുന്ന എച്ച്ടിസി വില കുറച്ചു എന്നതു കൊണ്ട് ഗുണനിലവാരത്തില് എന്തെങ്കിലും വിട്ടു വീഴ്ച കാണിച്ചു എന്നു ധരിക്കരുത്. മികച്ച, ഒരു 600 മെഗാഹെര്‍ഡ്‌സ് പ്രോസസ്സര് ആണിവിടെ ഉപയോഗിച്ചിര്ക്കുന്നത്.\n3.2 ഇഞ്ച് വലിപ്പമുള്ള എച്ച്‌വിജിഎ ഡിസ്‌പ്ലേയാണിതിന്റേത്. 384 എംബി റാം ആയതുകൊണ്ട് ഇന്‍പുട്ടുകള്‍ക്ക് വളരെ വേഗത്തിലുള്ള പ്രതികരണങ്ങള് ലഭിക്കും. കൂടാതെ 512 എംബി ROMഉം ഉണ്ടെന്നുള്ളത് വിലയുമായി താരതമ്യം ചെയ്യുമ്പോള് അത്ഭുതം സൃഷ്ടിക്കും.\nആന്‍ഡ്രോയിഡ് 2.3യില് പ്രവര്‍ത്തിക്കുന്ന ഈ ഫോണില്5മെഗാപിക്‌സല് ക്യാമറയുമുണ്ട്. അതുകൊണ്ടുതന്നെ മികച്ച ചിത്രങ്ങള് ഈ മൊബൈലു വഴി എടുക്കാന് സധിക്കും.\nഎച്ച്ടിസി എക്‌സ്‌പ്ലോറര് ആദ്യമായി ലോഞ്ച് ചെയ്യുന്നത് ഇന്ത്യന്\nമാര്‍ക്കറ്റിലാണെന്നുള്ളതു കൊണ്ടു തന്നെ ഇന്ത്യന് മാര്‍ക്കറ്റ് എച്ച്ടിസിക്ക് എത്രമാത്രം പ്രിയപ്പെട്ടതാണെന്നു മനസ്സിലാക്കാം. ഇന്ത്യയിലെ ആദ്യ അഞ്ചു മൊബൈല് നെറ്റ് വര്‍ക്ക് ദാതാക്കളില് ഒന്നായ വോഡഫോണിന് എച്ച്ടിസിയുമായുള്ള ഈ കൂട്ടുകെട്ടു വഴി വോഡഫോണിന്റെ ബിസിനസ് നെറ്റ് വര്‍ക്ക് വര്‍ദ്ധിപ്പിക്കാനുമാകും.


സത്യവേദപുസ്തകം/യെശയ്യാവു/അദ്ധ്യായം 29 - വിക്കിഗ്രന്ഥശാല\n< സത്യവേദപുസ്തകം | യെശയ്യാവു\nയെശയ്യാവു - അദ്ധ്യായങ്ങൾ\n1 അയ്യോ, അരീയേലേ, അരീയേലേ! ദാവീദ് പാളയമിറങ്ങിയിരുന്ന നഗരമേ! ആണ്ടോടു ആണ്ടു കൂട്ടുവിൻ ; ഉത്സവങ്ങൾ മുറെക്കു വന്നുകൊണ്ടിരിക്കട്ടെ.\n2 എന്നാൽ ഞാൻ അരീയേലിനെ ഞെരുക്കും; ദുഃഖവും വിലാപവും ഉണ്ടാകും; അതു എനിക്കു അരീയേലായി തന്നേ ഇരിക്കും.\n3 ഞാൻ നിനക്കു വിരോധമായി ചുറ്റും പാളയമിറങ്ങി വാടകോരി നിന്നെ നിരോധിക്കയും നിന്റെ നേരെ കൊത്തളം ഉണ്ടാക്കുകയും ചെയ്യും.\n4 അപ്പോൾ നീ താണു, നിലത്തുനിന്നു സംസാരിക്കും; നിന്റെ വാക്കു പൊടിയിൽനിന്നു പതുക്കെ വരും; വെളിച്ചപ്പാടന്റേതുപോലെ നിന്റെ ഒച്ച നിലത്തുനിന്നു വരും; നിന്റെ വാക്കു പൊടിയിൽനിന്നു ചിലെക്കും.\n5 നിന്റെ ശത്രുക്കളുടെ സംഘം നേരിയ പൊടിപോലെയും നിഷ്കണ്ടകന്മാരുടെ കൂട്ടം, പാറിപ്പോകുന്ന പതിർപോലെയും ഇരിക്കും; അതു ഒരു ക്ഷണമാത്രകൊണ്ടു പെട്ടെന്നു സംഭവിക്കും.\n6 ഇടിമുഴക്കത്തോടും ഭൂകമ്പത്തോടും മഹാനാദത്തോടും കൂടെ ചുഴലിക്കാറ്റും കൊടുങ്കാറ്റും ദഹിപ്പിക്കുന്ന അഗ്നിജ്വാലയുമായി അതു സൈന്യങ്ങളുടെ യഹോവയാൽ സന്ദർശിക്കപ്പെടും.\n7 അരീയേലിന്റെ നേരെ യുദ്ധം ചെയ്യുന്ന സകലജാതികളുടെയും കൂട്ടം അതിന്നു അതിന്റെ കോട്ടെക്കും നേരെ യുദ്ധം ചെയ്തു അതിനെ വിഷമിപ്പിക്കുന്ന ഏവരും തന്നേ, ഒരു സ്വപ്നംപോലെ, ഒരു രാത്രിദർശനംപോലെ ആകും.\n8 വിശന്നിരിക്കുന്നവൻ താൻ ഭക്ഷിക്കുന്നു എന്നു സ്വപ്നം കണ്ടിട്ടു ഉണരുമ്പോൾ വിശന്നിരിക്കുന്നതുപോലെയും ദാഹിച്ചിരിക്കുന്നവൻ താൻ പാനംചെയ്യുന്നു എന്നു സ്വപ്നം കണ്ടിട്ടു ഉണരുമ്പോൾ ക്ഷീണിച്ചും ദാഹിച്ചും ഇരിക്കുന്നതുപോലെയും സീയോൻ പർവ്വതത്തോടു യുദ്ധം ചെയ്യുന്ന സകലജാതികളുടെയും കൂട്ടം ഇരിക്കും.\n9 വിസ്മയിച്ചു സ്തംഭിച്ചുപോകുവിൻ ; അന്ധതപിടിച്ചു കുരുടരായിത്തീരുവിൻ ; അവർ മത്തരായിരിക്കുന്നു. വീഞ്ഞുകൊണ്ടല്ലതാനും; അവർ ചാഞ്ചാടിനടക്കുന്നു; മദ്യപാനംകൊണ്ടല്ലതാനും.\n10 യഹോവ ഗാഢനിദ്ര നിങ്ങളുടെമേൽ പകർന്നു നിങ്ങളുടെ കണ്ണുകളെ അടെച്ചിരിക്കുന്നു; അവൻ പ്രവാചകന്മാർക്കും നിങ്ങളുടെ ദർശകന്മാരായ തലവന്മാർക്കും മൂടുപടം ഇട്ടിരിക്കുന്നു.\n11 അങ്ങനെ നിങ്ങൾക്കു സകലദർശനവും മുദ്രയിട്ടിരിക്കുന്ന ഒരു പുസ്തകത്തിലെ വചനങ്ങൾ പോലെ ആയിത്തീർന്നിരിക്കുന്നു; അതിനെ അക്ഷരവിദ്യയുള്ള ഒരുത്തന്റെ കയ്യിൽ കൊടുത്തു: ഇതൊന്നു വായിക്കേണം എന്നു പറഞ്ഞാൽ അവൻ : എനിക്കു വഹിയാ; അതിന്നു മുദ്രയിട്ടിരിക്കുന്നുവല്ലോ എന്നു പറയും.\n12 അല്ല, ആ പുസ്തകം അക്ഷരവിദ്യയില്ലാത്തവന്റെ കയ്യിൽ കൊടുത്തു: ഇതൊന്നു വായിക്കേണം എന്നു പറഞ്ഞാൽ അവൻ : എനിക്കു അക്ഷര വിദ്യയില്ല എന്നു പറയും.\n13 ഈ ജനം അടുത്തു വന്നു വായ് കൊണ്ടും അധരംകൊണ്ടും എന്നെ ബഹുമാനിക്കുന്നു; എങ്കിലും തങ്ങളുടെ ഹൃദയത്തെ അവർ എങ്കൽനിന്നു ദൂരത്തു അകറ്റി വെച്ചിരിക്കുന്നു; എന്നോടുള്ള അവരുടെ ഭക്തി, മന:പാഠമാക്കിയ മാനുഷകല്പനയത്രെ.\n14 ഇതു കാരണത്താൽ ഞാൻ ഈ ജനത്തിന്റെ ഇടയിൽ ഇനിയും ഒരു അത്ഭുതപ്രവൃത്തി, അത്ഭുതവും ആശ്ചര്യവും ആയോരു പ്രവൃത്തി തന്നേ, ചെയ്യും; അവരുടെ ജ്ഞാനികളുടെ ജ്ഞാനം നശിക്കും; അവരുടെ ബുദ്ധിമാന്മാരുടെ ബുദ്ധിയും മറഞ്ഞുപോകും എന്നു കർത്താവു അരുളിച്ചെയ്തു.\n15 തങ്ങളുടെ ആലോചനയെ യഹോവേക്കു അഗാധമായി മറെച്ചുവേക്കുവാൻ നോക്കുകയും തങ്ങളുടെ പ്രവൃത്തികളെ അന്ധകാരത്തിൽ ചെയ്കയും: ഞങ്ങളെ ആർ കാണുന്നു? ഞങ്ങളെ ആർ അറിയുന്നു എന്നു പറകയും ചെയ്യുന്നവർക്കും അയ്യോ കഷ്ടം!\n16 അയ്യോ, ഇതെന്തൊരു മറിവു! കുശവനും കളിമണ്ണും ഒരുപോലെ എന്നു വിചാരിക്കാമോ? ഉണ്ടായതു ഉണ്ടാക്കിയവനെക്കുറിച്ചു: അവൻ എന്നെ ഉണ്ടാക്കീട്ടില്ല എന്നും, ഉരുവായതു ഉരുവാക്കിയവനെക്കുറിച്ചു: അവന്നു ബുദ്ധിയില്ല എന്നും പറയുമോ?\n17 ഇനി അല്പകാലംകൊണ്ടു ലെബാനോൻ ഒരു ഉദ്യാനമായി തീരുകയും ഉദ്യാനം വനമായി എണ്ണപ്പെടുകയും ചെയ്കയില്ലയോ?\n18 അന്നാളിൽ ചെകിടന്മാർ പുസ്തകത്തിലെ വചനങ്ങളെ കേൾക്കുകയും കരുടന്മാരുടെ കണ്ണുകൾ ഇരുളും അന്ധകാരവും നീങ്ങി കാണുകയും\n19 സൌമ്യതയുള്ളവർക്കും യഹോവയിൽ സന്തോഷം വർദ്ധിക്കയും മനുഷ്യരിൽ സാധുക്കളായവർ യിസ്രായേലിന്റെ പരിശുദ്ധനിൽ ആനന്ദിക്കയും ചെയ്യും.\n20 നിഷ്കണ്ടൻ നാസ്തിയായും പരിഹാസി ഇല്ലാതെയായും ഇരിക്കുന്നുവല്ലോ.\n21 മനുഷ്യരെ വ്യവഹാരത്തിൽ കുറ്റക്കാരാക്കുകയും പട്ടണ വാതിൽക്കൽ ന്യായം വിസ്തരിക്കുന്നവന്നു കണിവെക്കയും നീതിമാനെ നിസ്സാരകാര്യംകൊണ്ടു ബഹിഷ്കരിക്കയും ചെയ്യുന്നവരായി നീതികേടിന്നു ജാഗ്രതയുള്ള ഏവരും ഛേദിക്കപ്പെട്ടുമിരിക്കുന്നു.\n22 ആകയാൽ അബ്രാഹാമിനെ വീണ്ടെടുത്ത യഹോവ യക്കോബ്ഗൃഹത്തെക്കുറിച്ചു ഇപ്രകാരം അരുളിച്ചെയ്യുന്നു: യാക്കോബ് ഇനി ലജ്ജിച്ചുപോകയില്ല; അവന്റെ മുഖം ഇനി വിളറിപ്പോകയുമില്ല.\n23 എന്നാൽ അവൻ , അവന്റെ മക്കൾ തന്നേ, തങ്ങളുടെ മദ്ധ്യേ എന്റെ കൈകളുടെ പ്രവൃത്തി കാണുമ്പോൾ അവർ എന്റെ നാമത്തെ വിശുദ്ധീകരിക്കും; അതേ അവർ യാക്കോബിന്റെ പരിശുദ്ധനെ വിശുദ്ധീകരിക്കയും യിസ്രായേലിന്റെ ദൈവത്തെ ഭയപ്പെടുകയും ചെയ്യും.\n24 മനോവിഭ്രമമുള്ളവർ ജ്ഞാനം ഗ്രഹിക്കയും പിറുപിറുക്കുന്നവർ ഉപദേശം പഠിക്കയും ചെയ്യും.\n"https://ml.wikisource.org/w/index.php?title=സത്യവേദപുസ്തകം/യെശയ്യാവു/അദ്ധ്യായം_29&oldid=15324" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 04:16, 11 ഏപ്രിൽ 2010.


രാശി ചിഹ്നമനുസരിച്ചുള്ള നുണകൾ | common-lies-that-you-tell-according-to-your-zodiac-sign - Malayalam BoldSky\nരാശി ചിഹ്നമനുസരിച്ചുള്ള നുണകൾ\n| Published: Saturday, July 28, 2018, 14:34 [IST]\nനമുടെ ചുറ്റും നടക്കുന്ന പല കാര്യങ്ങളും നല്ല രീതിയിൽ നമുക്ക് കൈകാര്യം ചെയ്യാൻ കഴിയുമെങ്കിലും നമ്മളിൽ പലരും പലപ്പോഴും നമ്മളെത്തന്നെ വഞ്ചിക്കുകയാണ്. തങ്ങളുടെ ആത്മാക്കളെ ഉന്മൂലനം ചെയ്യാതിരിക്കാനോ അല്ലെങ്കിൽ പലരുടെയും മുന്നിൽ അനുകൂലമായി പ്രസന്നതയുള്ളവരായി നിലകൊള്ളുന്നതിനോ വേണ്ടിയാണു നമ്മൾ ഇങ്ങനെ ചെയ്യുന്നതും പറയുന്നതും.\nഇവിടെ, ഈ ലേഖനത്തിൽ, നമ്മിൽ പലരും മിക്കവാറും പറയുന്ന കള്ളങ്ങളാണ് വിശദീകരിച്ചിരിക്കുന്നത്. കൂടാതെ ഇതിൽ ഏറ്റവും വിചിത്രമായ കാര്യം എന്തെന്നാൽ, ഈ നുണകൾ നമ്മുടെ രാശിചിഹ്നവുമായി ബന്ധപ്പെട്ടിരിക്കുന്നു.\nമേടം രാശി : മാർച്ച് 21- ഏപ്രിൽ 19\nനിങ്ങൾ ശക്തനാണെന്നുള്ള ഒരു ചിത്രം പ്രോത്സാഹിപ്പിക്കാൻ ഇഷ്ടപ്പെടുന്നു, ചില സമയങ്ങളിൽ നിങ്ങൾക്ക് എന്തെങ്കിലും കുഴപ്പമുണ്ടെങ്കിലും നിങ്ങൾ ഒന്നും പറയാതെ മിണ്ടാതിരിക്കും. അത് മറച്ചു വെക്കാൻ നിങ്ങൾ നന്നായി ബുദ്ധിമുട്ടും, കൂടാതെ നിങ്ങളോട് കൂടുതൽ സമയം ചോദിക്കുന്ന ആളുകളോട് ഇത് കാരണം നിങ്ങൾക്ക് വിദ്വേഷം തോന്നിയേക്കാം.\nനിങ്ങൾ വിചാരിക്കുന്ന പോലെ നിങ്ങളെ തകർക്കാൻ ആവില്ലെന്ന ധാരണ നിങ്ങൾ മാറ്റേണ്ടതുണ്ട്.\nഇടവം രാശി : ഏപ്രിൽ 20-മെയ് 20\n"ഞാൻ ഒരിക്കലും നുണ പറയില്ല."\nനിങ്ങൾ ധാർമികനിഷ്ഠരും നിഷ്കളങ്കരുമായി കാണിക്കാൻ ഇഷ്ടപ്പെടുന്നു. നിങ്ങളുടെ തീരുമാനങ്ങൾ ശരിയായവയാണെന്ന് മറ്റുള്ളവരെ അറിയിക്കാൻ നിങ്ങൾ ആഗ്രഹിക്കുന്നു. മറ്റുള്ളവർ നിങ്ങളുടെ മാർഗങ്ങളെ പുകഴ്ത്തുന്നതിൽ ആസ്വദിക്കുന്നു.\nഇതു സംബന്ധിച്ച് നിങ്ങൾ കള്ളം പറയുന്നതാണെന്ന് ആരും അറിയില്ല. നിങ്ങൾ എപ്പോഴെങ്കിലും വിശ്രമിക്കുകയാണെങ്കിൽ ( മറ്റാരുടെയെങ്കിലും വിഷമം നിങ്ങളുടെ മനസ്സിൽ കടന്നുവന്നിരിക്കുന്നു),നിങ്ങൾ ഇതിനു കള്ളത്തിനുമേൽ കള്ളം പറയുന്നു.\n"ഞാൻ തിരിച്ചു വരും."\nആശയവിനിമയത്തിൽ നിങ്ങൾ ഏറ്റവും മികച്ച ഒരാളല്ല. നിങ്ങളുടെ അന്തർമുഖത്തിന്റെ പരിധി കൊണ്ടോ അല്ലെങ്കിൽ നിങ്ങൾ കാഴ്ച്ചയിൽ കൊള്ളാവുന്നത് കൊണ്ടോ ആയിരിക്കാം. തീർച്ചയായും നിങ്ങൾ സന്ദേശമയയ്ക്കുകയോ തിരികെ വിളിക്കുകയോ ചെയ്യില്ല.\nനിങ്ങൾ ഇതു സംബന്ധിച്ചോ അല്ലെങ്കിൽ ഇതിനെ ആശ്രയിച്ചോ നിങ്ങൾ അധിക്ഷേപിക്കപ്പെട്ടു എന്നു സ്വയം കരുതേണ്ടതില്ല. കാരണം നിങ്ങൾ മനസ്സ് കൊണ്ട് ആദ്യം മുന്നോട്ടു പോയിരിക്കുന്നു.\n"ഞാൻ ഏകദേശം തയ്യാറെടുത്തു."\nകൃത്യ സമയങ്ങളിൽ കാര്യങ്ങൾ പ്രവർത്തിക്കുന്നതിൽ നിങ്ങൾക്ക് ബുദ്ധിമുട്ട് അനുഭവപ്പെടുന്നു. നിങ്ങൾക്ക് അഞ്ച് മിനിറ്റ് കൂടി ആവശ്യമുണ്ടെന്ന് പറയാം, എന്നിരുന്നാലും നിങ്ങൾക്ക് 30 മിനിറ്റിൽ കൂടുതൽ സമയം ആവശ്യമുണ്ടെന്നു എല്ലാവർക്കും അറിയാം.\nപല കാര്യങ്ങളുടെയും അവസാന തീയതി നഷ്ടപ്പെട്ടതും വൈകിപ്പോയതും നിങ്ങൾക്ക് അറിയാം. എന്നിരുന്നാലും, നിങ്ങളുടെ സംഭാഷണം എല്ലാവരും ഇപ്പോഴും അഭിനന്ദിക്കുന്നു ... അത് നിങ്ങൾ എത്ര വൈകി പ്രത്യക്ഷപ്പെട്ടാലും.\n"ഇത് ഒരു വലിയ കാര്യമല്ല."\nഅത് ഒരു വലിയ പരീക്ഷണമാണ്, അത് സൂക്ഷ്മമായി നിരീക്ഷിച്ചു നിങ്ങൾ മനസ്സിലാക്കണം. എന്നിരുന്നാലും, അജ്ഞാതമായ കാരണങ്ങളാൽ, അത് നിങ്ങളെ സ്വാധീനിക്കുന്നതു കൊണ്ട് അതിൽ ഒരു ചെറിയ പ്രകശം ഉണ്ടാക്കാൻ നിങ്ങൾ ശ്രമിക്കുന്നു. നിങ്ങളുടെ എല്ലാ കാര്യങ്ങളും വളരെ കഠിനമേറിയ ഒരു പരീക്ഷണമാണ്. ഇതൊക്കെ നിങ്ങളുടെ വലിയ ഹൃദയത്തിന്റെ ഫലമാണ്. നിങ്ങൾ എല്ലാം അഗാധമായി അനുഭവിച്ചറിയുന്നു.\nകന്നി രാശി : ഓഗസ്റ്റ് 24 - സെപ്റ്റംബർ 23 "ഞാൻ മനസ്സിലാക്കും."\nഇത് എല്ലായ്പ്പോഴും സന്ദർഭത്തിനനുസരിച്ചുള്ള ഉചിതമായ ഉത്തരങ്ങൾ ആകണമെന്നില്ല. പ്രപഞ്ചത്തെക്കുറിച്ചും അത് എങ്ങനെ പ്രവർത്തിക്കുന്നു എന്നതിനെക്കുറിച്ചും എല്ലാം അറിയേണ്ട ആവശ്യം നിങ്ങൾക്കില്ല. കൂടാതെ നിങ്ങൾക്ക് വളരെ പ്രായോഗിക ജ്ഞാനം ഉണ്ട്. "എനിക്ക് അത് ലഭിക്കുന്നില്ല" എന്ന് പറയാൻ നിങ്ങൾക്ക് അവകാശമുണ്ട്. ഇത് പരീക്ഷിച്ച് നോക്കൂ.\nHere, in this article, we are revealing the details about the most common lies that most of us tell and the strange bit is, these lies have their connection with our zodiac\nStory first published: Saturday, July 28, 2018, 14:34 [IST]


T20 World Cup| 15 ദിവസത്തെ ഇടവേള പോലുമില്ല; ഇന്ത്യയുടെ പതര്‍ച്ചയ്ക്ക് തിരക്കേറിയ ഷെഡ്യൂളും കാരണമാണ് | Reason behind Indian collapse in T20 World Cup\nലോകകപ്പ് കഴിഞ്ഞ് എട്ട് ദിവസത്തിന് ശേഷം ന്യൂസിലാന്‍ഡിനേയും (New Zealand) പിന്നാലെ ദക്ഷിണാഫ്രിക്കയേയും (South Africa) നേരിടാനുണ്ട് ഇന്ത്യക്ക്. എല്ലാ പരമ്പരകള്‍ക്ക് മുമ്പും ബയോ ബബിളില് കഴിയുകയും വേണം.\nDubai - United Arab Emirates, First Published Nov 4, 2021, 11:36 AM IST\nദുബായ്: ടി20 ലോകകപ്പിന്റെ (T20 World Cup) തുടക്കത്തില് ടീം ഇന്ത്യ (Team India) പതറിയതിന് മോശം തന്ത്രങ്ങള് മാത്രമല്ല കാരണം. തിരക്കേറിയ ക്രിക്കറ്റ് കലണ്ടറും ഒരു കാരണമാണ്. തുടര്‍ച്ചയായ ടൂര്‍ണമെന്റുകള് താരങ്ങളില് ഉണ്ടാക്കുന്ന ശാരീരികവും മാനസികവുമായ സമ്മര്‍ദങ്ങള് ചെറുതല്ല. ലോകകപ്പ് കഴിഞ്ഞ് എട്ട് ദിവസത്തിന് ശേഷം ന്യൂസിലാന്‍ഡിനേയും (New Zealand) പിന്നാലെ ദക്ഷിണാഫ്രിക്കയേയും (South Africa) നേരിടാനുണ്ട് ഇന്ത്യക്ക്. എല്ലാ പരമ്പരകള്‍ക്ക് മുമ്പും ബയോ ബബിളില് കഴിയുകയും വേണം.\nതുടര്‍ച്ചയായി ബയോ ബബിളില് കഴിയുന്നതിന്റെ പ്രശ്‌നങ്ങള് വിവരിക്കുന്ന ഇന്ത്യന് പേസര് ജസ്പ്രീത് ബുമ്രയുടെ ഈ വാക്കുകള് ക്രിക്കറ്റ് ടീംമംഗങ്ങള് നേരിടുന്ന മാനസിക, സാരീരിക സമ്മര്‍ദങ്ങലുടെ കൂടി പ്രതിഫലനമാണ്. ലോകത്ത് ഏറ്റവും കൂടുതല് ആസ്തിയുള്ള ബിസിസിഐ മത്സരങ്ങള് ക്രമീകരിക്കാനുള്ള തിരക്കിനിടയില് താരങ്ങളുടെ ആരോഗ്യസ്ഥിതിയെ കുറിച്ച് മറന്നുപോകുന്നുണ്ടോ ?\nലോകകപ്പിന് ശേഷം ടീം ഇന്ത്യയുടെ കലണ്ടര് പരിശോധിക്കാം. യുഎഇയിലെ കാലാവസ്ഥയില് ഐപിഎല്ലില് കളിച്ച ശേഷമാണ് ഉടന് തന്നെ താരങ്ങള് ലോകകപ്പിനെത്തിയത്. ലോകകപ്പ് കഴിഞ്ഞ ഉടന് ന്യൂസിലാന്‍ഡ് ടീം ഇന്ത്യയിലെത്തും. നവംബര് 17, 19, 21 എന്നീ തീയതികളില് ട്വന്റി 20 മത്സരങ്ങള്. അതായത് അഞ്ച് ദിവസത്തിനിടെ മൂന്ന് മത്സരങ്ങള്.പിന്നീട് രണ്ട് ടെസ്റ്റ് മത്സരങ്ങളും. വെറും ഒമ്പത് ദിവസം കഴിഞ്ഞ് ടീം ദക്ഷിണാഫ്രിക്കയിലേക്ക് പോവും. മൂന്ന് വീതം ടെസ്റ്റും ഏകദിനങ്ങളും അവിടെ കളിക്കും. പിന്നാലെ നാല് ടി20 മത്സരങ്ങളും. ഫെബ്രുവരി6മുതല് 20 വരെ വിന്‍ഡീസിനെതിരെ കളിക്കും, പിന്നാലെ ശ്രിലങ്കന് ടീമെത്തും.\nT20 World Cup| എവിടെയായിരുന്നു ഈ കളി? ഇന്ത്യയുടെ ജീവനറ്റിട്ടില്ല; അഫ്ഗാനെതിരെ ജയിക്കാനുണ്ടായ അഞ്ച് കാരണങ്ങള്\nഫെബ്രുവരി 25 മുതല് മാര്‍ച്ച് 18 വരെ എല്ലാ ഫോര്‍മാറ്റിലും മത്സരങ്ങള്. പിന്നീട് പത്ത് ടീമുകളുള്ള അടുത്ത ഐപിഎല്ലിന്റെ വരവായി. ഐപിഎല്ലിന് ശേഷം ദക്ഷിണാഫ്രിക്കക്കെതിരെ അഞ്ച് ടി20 മത്സരങ്ങള്. ശേഷം ഇന്ത്യന് ടീം ഇംഗ്ലണ്ടിലേക്ക് പോകും. ഏകദിന പരമ്പരയും നേരത്തെ മാറ്റി വച്ച ടെസ്റ്റ് മത്സരവും കളിക്കും. ആഗസ്റ്റില് വിന്‍ഡീസ് പര്യടനം നടത്തും. അത് കഴിഞ്ഞ ഉടന് ഏഷ്യ കപ്പിന്റെ വരവായി. എഷ്യ കപ്പ് കളിച്ച് പൂര്‍ത്തിയാക്കിയ ശേഷം സര്‍വ സന്നാഹങ്ങളുമായി ഒക്ടോബറില് നടക്കുന്ന ട്വന്റി 20 ലോകകകപ്പിനായി ഓസ്‌ട്രേലിയയിലേക്ക് പുറപ്പെടും.\nT20 World Cup: അടിച്ച് ഭിത്തിയില് ഒട്ടിച്ചു; അഫ്ഗാനെതിരായ ഇന്ത്യന് വെടിക്കെട്ടിന് പ്രശംസാപ്രവാഹം\nപരമ്പരകള്‍ക്കിടയില് 15 ദിവസത്തെ ഇടവേളയെങ്കിലും വേണമെന്ന ലോധ കമ്മീഷന് ശുപാര്‍ശ നിലനില്‍ക്കുമ്പോഴാണ് ടീം ഇന്ത്യ തിരക്കിട്ട് പരമ്പരകളില് പങ്കെടുക്കുന്നത്. ക്യാപ്റ്റന് വിരാട് കോലി, രോഹിത് ശര്‍മ, ബുമ്ര തുടങ്ങി എല്ലാ ഫോര്‍മാറ്റിലും സ്ഥിരമായ താരങ്ങള് വിശ്രമമില്ലാതെ കളിച്ച് പരാജയപ്പെട്ടാല് അവരെ മാത്രം പഴിക്കുന്നത് കൊണ്ട് കാര്യമുണ്ടാവില്ല.\nLast Updated Nov 4, 2021, 11:36 AM IST\nTiguan : ടിഗ്വാൻ നിര്‍മ്മാണം തുടങ്ങി ഫോക്‌സ്‌വാഗൺ\nവൃക്ക വിൽക്കാൻ വിസമ്മതിച്ചതിന് മർദ്ദിച്ചു: വിഴിഞ്ഞം സ്വദേശിനിയുടെ പരാതിയിൽ ഭർത്താവ് അറസ്റ്റിൽ


കോവിന് ആപ്പില് ഇന്നുമുതല് നാലക്ക സെക്യൂരിറ്റി കോഡ്, വാക്സിനെടുക്കാന് ഇത് നിര്‍ബന്ധം – Kerala News Hunt\nഡല്‍ഹി: കോവിന് ആപ്പില് വാക്സിനേഷനായി രജിസ്റ്റര് ചെയ്തവര്‍ക്ക് ഇന്നുമുതല് സെക്യൂരിറ്റി കോഡും ലഭിക്കും. വാക്സിനേഷന് കേന്ദ്രത്തില് ഈ നാലക്ക കോഡ് അറിയിച്ചെങ്കില് മാത്രമെ വാക്സിന് സ്വീകരിക്കാന് സാധിക്കൂ. വാക്സിന് സ്ലിപ്പിലും ഡിജിറ്റല് സര്‍ട്ടിഫിക്കറ്റിലും ഈ കോഡ് രേഖപ്പെടുത്തും. വാക്സിന് എടുക്കാതെതന്നെ കുത്തിവയ്പ്പ് നടത്തിയെന്ന് സര്‍ട്ടിഫിക്കറ്റ് കിട്ടുന്ന സാഹചര്യം ഒഴിവാക്കാനാണ് പുതിയ സംവിധാനം.\nമൊബൈല് നമ്ബര് ഉപയോഗിച്ച് കോവിന് പോര്‍ട്ടലില് രജിസ്റ്റര് ചെയ്‌ത് ബുക്കിംങ് ഉറപ്പായാല് സെക്യൂരിറ്റി കോഡ് നിങ്ങളുടെ മൊബൈല് നമ്ബറില് ലഭിക്കും. ഈ കോഡ് ആരുമായും പങ്കുവയ്ക്കാന് പാടില്ല. കുത്തിവെയ്പ്പ് എടുക്കുന്ന ദിവസം ഈ കോഡ് വാക്‌സിനേഷന് കേന്ദ്രങ്ങളിലെ ഉദ്യോഗസ്ഥരെ അറിയിക്കണം. തട്ടിപ്പുകാരെ ഒഴിവാക്കാനും സെക്യൂരിറ്റി കോഡ് സംവിധാനത്തിലൂടെ കഴിയും.\nസ്ലോട്ട് റദ്ദായവര്‍ക്കടക്കം വാക്സിന് സ്വീകരിച്ചെന്ന സന്ദേശം ലഭിക്കുന്നതു പോലുള്ള പിഴവുകള് പരിഹരിക്കുന്നതിനാണ് നടപടിയെന്ന് കേന്ദ്ര ആരോഗ്യ മന്ത്രാലയം അറിയിച്ചു. രജിസ്ട്രര് ചെയ്തവര്‍ക്ക് മാത്രമാണ് വാക്സിന് നല്‍കിയതെന്നും വാക്സിന് സ്വീകരിച്ചവരുടെ കൃത്യമായ കണക്കും ഇതിലൂടെ ഉറപ്പുവരുത്താമെന്ന് മന്ത്രാലയം വ്യക്തമാക്കി.\nന്യൂഡെല്‍ഹി: അസമിലെ പതിനഞ്ചാമത്തെ മുഖ്യമന്ത്രിയായി ഹിമന്ത ബിശ്വ ശര്‍മ സത്യപ്രതിജ്ഞ ചെയ്തു. അന്‍പത്തി രണ്ടുകാരനായ ശര്‍മ, സര്‍ബാനന്ദ സോനോവാളിന്റെ പിന്‍ഗാമിയായാണു മുഖ്യമന്ത്രി പദത്തിലെത്തുന്നത്. 126 അംഗ അസം നിയമസഭയില് 75 സീറ്റ് നേടിയാണ് ബിജെപി തുടര് ഭരണത്തിലെത്തിയത്. കോണ്‍ഗ്രസ് സഖ്യത്തിന് 50 സീറ്റാണുള്ളത്. ശേഷിക്കുന്ന സീറ്റില് ജയിലില് കഴിയുന്ന ആക്ടിവിസ്റ്റ് അഖില് ഗോഗോയ്ക്കാണു വിജയം.വിദ്യാര്‍ഥി ജീവിതം മുതല് തന്നെ രാഷ്ട്രീയത്തില് സജീവമായി ഇടപെടുന്ന ശര്‍മയ്ക്ക് കോണ്‍ഗ്രസുമായി 20 വര്‍ഷത്തെ ബന്ധുമുണ്ട്. […]\nഇടുക്കിയില് ഊരുമൂപ്പന് ഉള്‍പ്പടെയുള്ളവര്‍ക്ക് വാക്സീന് എടുക്കാതെ തന്നെ സര്‍ട്ടിഫിക്കറ്റ്\nമൂല്യനിര്‍ണയ ക്യാമ്ബുകളിലേക്ക് പോകുന്ന അധ്യാപകര്‍ക്ക് പ്രത്യേക സര്‍വീസുമായി കെ എസ് ആര് ടി സി\nഅവധിയും പണിമുടക്കും: മാര്‍ച്ച് 13 മുതല് നാലു ദിവസം രാജ്യത്തെ ബാങ്കുകള് പ്രവര്‍ത്തിക്കില്ല\n‘അറസ്റ്റ് ചെയ്യാമെങ്കില് ചെയ്‌തോളൂ’; ഇഡിയെ വെല്ലുവിളിച്ച് തോമസ് ഐസക്ക്


റെഡ്മി നോട്ട് 10T 5G: ഓഫർ വിലയിൽ ഇന്ന് തന്നെ സ്വന്തമാക്കാം | smartphone|REDMI|Redmi Note 10T 5G\n6.5 ഇഞ്ചിന്റെ ഫുൾ എച്ച്ഡി പ്ലസ് ഡിസ്പ്ലേയാണ് നൽകിയിട്ടുള്ളത്\nJun 23, 2022, 07:54 am IST\nഓഫർ വിലയിൽ റെഡ്മി നോട്ട് 10T 5G സ്വന്തമാക്കാൻ സുവർണാവസരം. ഓൺലൈൻ ഷോപ്പിംഗ് വെബ്സൈറ്റായ ഫ്ലിപ്കാർട്ടിലൂടെയാണ് ഓഫർ വിലയിൽ സെയിൽ നടത്തുന്നത്. ഐസിഐസിഐ ബാങ്കിന്റെ ക്രെഡിറ്റ് കാർഡ് ഉള്ളവർക്ക് 10 ശതമാനമാണ് ക്യാഷ് ബാക്ക് ലഭിക്കുന്നത്. ഈ സ്മാർട്ട്ഫോണുകളുടെ സവിശേഷതകൾ നോക്കാം.\n6.5 ഇഞ്ചിന്റെ ഫുൾ എച്ച്ഡി പ്ലസ് ഡിസ്പ്ലേയാണ് നൽകിയിട്ടുള്ളത്. 90 ഹെർട്സ് റിഫ്രഷ് റേറ്റ് ലഭ്യമാണ്. MediaTek Dimensity 700 പ്രോസസറിലാണ് ഈ സ്മാർട്ട്ഫോണുകളുടെ പ്രവർത്തനം. 18 W ഫാസ്റ്റ് ചാർജിംഗ് സപ്പോർട്ടും 5,000 എംഎഎച്ച് ബാറ്ററി ലൈഫും കാഴ്ച വയ്ക്കുന്നുണ്ട്.\nAlso Read: പല്ലുകളുടെ ആരോഗ്യത്തിന് ശ്രദ്ധിക്കേണ്ട ചില കാര്യങ്ങൾ!\n48 മെഗാപിക്സൽ,2മെഗാപിക്സൽ അൾട്രാ വൈഡ് ക്യാമറ,2മെഗാപിക്സൽ ഡെപ്ത് സെൻസർ എന്നിവയാണ് പിന്നിൽ നൽകിയിട്ടുള്ളത്. കൂടാതെ, 8 മെഗാപിക്സലാണ് സെൽഫി ക്യാമറ.4ജിബി റാമും 64 ജിബി ഇന്റേണൽ സ്റ്റോറേജുമുളള വേരിയന്റിന് 11,999 രൂപയാണ് വില.6ജിബി റാമും 128 ജിബി ഇന്റേണൽ സ്റ്റോറേജുമുളള വേരിയന്റ് 13,999 രൂപയ്ക്ക് സ്വന്തമാക്കാൻ സാധിക്കും.\nsmartphone REDMI Redmi Note 10T 5G\nകോവിഡ് കേസുകൾ വർദ്ധിക്കുന്നു: നാളെ ഉന്നതതല അവലോകന യോഗം\nകുളിക്കുന്നതിന് മുമ്പ് പാദത്തിനടിയിൽ മസ്സാജ് ചെയ്യുന്നതുകൊണ്ടുള്ള ഗുണങ്ങൾ!\nJun 25, 2022, 08:43 am IST\nJun 25, 2022, 08:16 am IST\nJun 23, 2022, 09:48 pm IST\nJun 23, 2022, 09:23 pm IST


so many leaders from Congress will join left front : A vijayaraghavan | കോൺഗ്രസ് തകർച്ചയിൽ; നിരവധി നേതാക്കൾ എൽഡിഎഫിനൊപ്പം ചേരും: എ വിജയരാഘവൻ - Malayalam Oneindia\nകര്‍ഷകര്‍ക്ക് പിന്തുണ: കേരളത്തില് നാളെ ആഹ്വാനം ചെയ്ത ഹര്‍ത്താല് വിജയിപ്പിക്കണമെന്ന് സിപിഎം\n59 min ago ജിഗ്നേഷ് മേവാനി ജനറല് സെക്രട്ടറിയാവും? കനയ്യകുമാര് ദേശീയ തലത്തില്, രാഹുലിന്റെ വരവ് അടുത്ത വര്‍ഷം\nPublished: September 14 2021, 18:46 [IST]\nകൊച്ചി: നിരവധി നേതാക്കൾ കോൺഗ്രസ് വിട്ട് ഇടതുമുന്നണിക്കൊപ്പം ചേരുമെന്ന് സിപിഎം സംസ്ഥാന ആക്ടിങ്ങ് സെക്രട്ടറി എ വിജയരാഘവൻ. കോൺഗ്രസിൻ്റെ തകർച്ചയുടെ വേഗത വർധിച്ചു. കെപിസിസി മുൻ ജനറൽ സെക്രട്ടറി കെ പി അനിൽകുമാറിൻ്റെ രാജി ഇതിന് പ്രധാന തെളിവാണ്. കോൺഗ്രസിൽ ഉൾപ്പാർട്ടി ജനാധിപത്യം ഇല്ലാതായെന്നും വിജയരാഘവൻ ആരോപിച്ചു. കൊച്ചിയിൽ മാധ്യമങ്ങളോട് സംസാരിക്കുകയായിരുന്നു അദ്ദേഹം.\nയുഡിഎഫിൻ്റെ തകർച്ചയുടെ വേഗത വർധിച്ചിരിക്കുന്നു. കോൺഗ്രസിൽ ഉൾപ്പാർട്ടി ജനാധിപത്യം നഷ്ടമായി. സാധാരണ പ്രവർത്തകർക്ക് കോൺഗ്രസിൽ ഒരു വിലയുമില്ലെന്ന അവസ്ഥയിലേക്ക് കാര്യങ്ങൾ എത്തിച്ചേർന്നിരിക്കുന്നതായും സി പി എം സംസ്ഥാന ആക്ടിങ്ങ് സെക്രട്ടറി എ വിജയരാഘവൻ തുറന്നടിച്ചു.\nനിലപാടുള്ള നേതാക്കൾക്ക് നിലനിൽപ്പില്ലാത്ത അവസ്ഥ‍യാണ് കോൺഗ്രസിലുള്ളത്. അതു കൊണ്ടാണ് ഉന്നതമായ പൊതു ജീവിതമുള്ളവർ ഇടതുപക്ഷത്തേക്ക് വരുന്നതെന്നും വിജയരാഘവൻ മാധ്യമങ്ങളോട് പറഞ്ഞു. എൽഡിഎഫിലെ ഐക്യമാണ് മുന്നണിയുടെ തിരഞ്ഞെടുപ്പ് വിജയത്തിനാധാരം. എൽഡിഎഫിലെ എല്ലാ പാർട്ടികൾക്കും മികച്ച ജനപിന്തുണയുണ്ട്. ഇടതുപക്ഷത്തിൻ്റെ രാഷ്ട്രീയ നിലപാടുകൾക്കുള്ള അംഗീകാരമാണിതെന്നും വിജയരാഘവൻ വ്യക്തമാക്കി.\nഅതേസമയം, ഈരാറ്റുപേട്ട നഗരസഭയിൽ സിപിഎം അവിശ്വാസ പ്രമേയം പാസാക്കാൻ കാരണം എസ്ഡിപിഐ സഖ്യമല്ലെന്നും വിജയരാഘവൻ പറഞ്ഞു. ഈരാറ്റുപേട്ടയിൽ സിപിഎം ഒരു പദവിയും നേടിയിട്ടില്ല. ഒരു ഘട്ടത്തിലും വർഗീയതയുമായി പാർട്ടിക്ക് സന്ധിയില്ലെന്നും അദ്ദേഹം കൂട്ടിച്ചേർത്തു. മാധ്യമങ്ങൾക്ക് മനസിലാകാത്ത കാര്യങ്ങൾ സിപിഐയുടെ തോളിൽചാരേണ്ടെന്നും അദ്ദേഹം ചൂണ്ടിക്കാട്ടി.\nഷോർട്‌സ് ധരിച്ച് സയനോരയുടെ കിടിലൻ മറുപടി! ആയിരം ഞരമ്പുരോഗികൾക്കും സദാചാരക്കാർക്കുമായി ഒരു ഫോട്ടോ മറുപടി!\nഈരാറ്റുപേട്ട നഗരസഭ വിഷയത്തിൽ എസ്ഡിപിഐയുമായുള്ള അവിശുദ്ധ കൂട്ടുകെട്ടാണ് സിപിഎമ്മിന്റെ മതേതരത്വമെന്ന് പ്രതിപക്ഷനേതാവ് വി ഡി സതീശൻ രാവിലെ പരിഹസിച്ചിരുന്നു. മഹാരാജാസിലെ അഭിമന്യുവിനെ സിപിഎം മറന്നതായും വി ഡി സതീശൻ ആഞ്ഞടിച്ചിരുന്നു.\nഎന്നാൽ, കോണ്‍ഗ്രസിന്റെ ഭാഗമായുള്ള കൂടുതൽ നേതാക്കൾ പാര്‍ട്ടി വിട്ട് ഇടതുപക്ഷത്തേക്ക് വരുമെന്ന് പറഞ്ഞ എ വിജയരാഘവൻ ഇടതുപക്ഷത്തിന്റെ നയങ്ങളുടെ ഭാഗമായിട്ടാണ് അവരെത്തുന്നതും വ്യക്തമാക്കി. ബിജെപിയെ പോലെയല്ല, നയപരമായിരുന്നില്ല അവരുടെ നീക്കം. മറ്റു സ്വാധീനങ്ങളാണ് പാര്‍ട്ടിയിലേക്ക് ആളെ ക്ഷണിക്കാന് ബിജെപി ഉപയോഗിച്ചതെന്നും വിജയരാഘവന് തുറന്നുപറഞ്ഞു.\ncpm ldf congress malayalam news highcommand എൽഡിഎഫ് സിപിഎം കോൺഗ്രസ് politics\nCPM state acting secretary A Vijayaraghavan has said that many leaders will leave the Congress and join the Left Front\nStory first published: Tuesday, September 14, 2021, 18:46 [IST]


Minor boys provocative slogan in pfi rally four arrested including father | Indian Express Malayalam\nprovocative slogan in pfi rally four arrested including father\nആലപ്പുഴ സൗത്ത് പൊലീസാണ് അറസ്റ്റ് രേഖപ്പെടുത്തിയത്\nMay 28, 2022 9:32:48 pm\nPhoto: facebook/ Popular front Alappuzha district\nആലപ്പുഴ: ആലപ്പുഴയില് പോപ്പുലര് ഫ്രണ്ട് റാലിക്കിടെ വിദ്വേഷ മുദ്രാവാക്യം വിളിച്ച കുട്ടിയുടെ പിതാവ് അടക്കം നാല് പേർ അറസ്റ്റിൽ. ആലപ്പുഴ സൗത്ത് പൊലീസാണ് അറസ്റ്റ് രേഖപ്പെടുത്തിയത്. നേരത്തെ കസ്റ്റഡിയിലെടുത്ത മൂന്ന് പോപ്പുലര് ഫ്രണ്ട് പ്രവര്‍ത്തകരേയും അറസ്റ്റ് ചെയ്തു. ഇവരെ നാളെ മജിസ്ട്രേറ്റിൻ്റെ മുന്നിൽ ഹാജരാക്കും.\nകൊച്ചി പള്ളുരുത്തിയിലെ വീട്ടില് നിന്ന് ഇന്ന് ഉച്ചയ്ക്കാണ് പൊലീസ് പിതാവിനെ കസ്റ്റഡിയിലെടുത്തത്. പള്ളുരുത്തി പൊലീസ് കസ്റ്റഡിയിലെടുത്ത ശേഷം ആലപ്പുഴ പൊലീസിന് കൈമാറുകയായിരുന്നു.\nഅതേസമയം താൻ സ്വയം പഠിച്ച മുദ്രാവാക്യമാണെന്നാണ് കുട്ടി പറയുന്നത്. സിഎഎ പ്രതിഷേധത്തിന് പോയപ്പോള് പലരു വിളിക്കുന്ന കേട്ട് പഠിച്ച മുദ്രാവാക്യമാണിതെന്നും ശരിയായ അര്‍ത്ഥമറിയില്ലെന്നും കുട്ടി പറഞ്ഞു. തന്നോട് ഈ മുദ്രാവാക്യം വിളിക്കാന് ആരും ആവശ്യപ്പെട്ടിട്ടില്ലെന്നും കുട്ടി വ്യക്തമാക്കി.\nആലപ്പുഴയിൽ കഴിഞ്ഞ ശനിയാഴ്ച നടന്ന റാലിക്കിടെയായിരുന്നു സംഭവം. കുട്ടി പ്രകോപനപരമായി മുദ്രാവാക്യം വിളിക്കുന്ന വീഡിയോ സമൂഹമാധ്യമങ്ങളില് വ്യാപകമായി പ്രചരിച്ചിരുന്നു. ഇതിനെതിരെ വിമര്‍ശനങ്ങളും ഉയർന്നു. തുടർന്നാണ് പ്രാഥമിക അന്വേഷണം നടത്തി പൊലീസ് കേസെടുത്തത്.\nഅഭിഭാഷക പരിഷത്തും ആലപ്പുഴ ജില്ലാ നേതൃത്വവും സംഭവത്തിൽ കേസെടുക്കണമെന്ന് ആവശ്യപ്പെട്ടിരുന്നു. സംഭവത്തിൽ ബാലാവകാശ കമ്മിഷനും ഇടപെട്ടിരുന്നു.\nWeb Title: Provocative slogan in pfi rally four arrested including father


ശിവരാത്രി; ആലുവയിൽ ഗതാഗത നിയന്ത്രണം | Aluva traffic Control on Sivarathri\nശിവരാത്രി മണപ്പുറത്തുള്ള കടവുകളിൽ വിരിക്കാൻ മണൽച്ചാക്കുകൾ സജ്ജമാക്കിയിരിക്കുന്നു\nആലുവ: ആലുവ ശിവരാത്രി ഉത്സവത്തിന്റെ ഭാഗമായി നഗരത്തിലും പരിസര പ്രദേശങ്ങളിലും സുരക്ഷാക്രമീകരണങ്ങൾ ഏർപ്പെടുത്തിയതായി ജില്ലാ പോലീസ് മേധാവി കെ. കാർത്തിക് അറിയിച്ചു. 10 ഡി.വൈ.എസ്.പി., 30 സി.ഐ., 164 എസ്.ഐ./എ.എസ്.ഐ., 1500 എസ്.സി.പി.ഒ./സി.പി.ഒ.മാർ, 200 വനിതാ സി.പി.ഒ.മാർ എന്നിവരടങ്ങുന്ന പോലീസ് സംഘമുണ്ടാകും. പോക്കറ്റടിക്കാരേയും പിടിച്ചുപറിക്കാരേയും മറ്റും നിരീക്ഷിക്കാൻ മഫ്തി പോലീസ് സ്‌ക്വാഡുമുണ്ട്. 100 നിരീക്ഷണ ക്യാമറകൾ സ്ഥാപിച്ചിട്ടുണ്ട്. 24 മണിക്കൂറും പ്രവർത്തിക്കുന്ന പോലീസ് കൺട്രോൾ റൂം മണപ്പുറത്ത് വെള്ളിയാഴ്ച പ്രവർത്തനമാരംഭിക്കും.\n*വെള്ളിയാഴ്ച വൈകീട്ട് നാലു മുതൽ ശനിയാഴ്ച ഉച്ചവരെ നഗരത്തിൽ ഗതാഗത നിയന്ത്രണമുണ്ടാകും. അങ്കമാലി ഭാഗത്തുനിന്ന് മണപ്പുറത്തേക്ക് വരുന്ന വാഹനങ്ങൾ സെമിനാരിപ്പടിയിൽ നിന്ന് ജി.സി.ഡി.എ. റോഡുവഴി പോകണം. മണപ്പുറത്ത് കെ.എസ്.ആർ.ടി.സി. ബസുകൾക്കും സ്വകാര്യ വാഹനങ്ങൾക്കും പ്രത്യേകം പാർക്കിങ് സൗകര്യമുണ്ട്.\n*മണപ്പുറം ഭാഗത്തുനിന്നുള്ള ബസ് ഉൾപ്പെടെയുള്ള വാഹനങ്ങൾ ഓൾഡ് ദേശം റോഡ് വഴി പറവൂർ കവലയിലെത്തണം. തോട്ടയ്ക്കാട്ടുകരയിൽ നിന്ന് മണപ്പുറത്തേക്ക് ഗതാഗതം അനുവദിക്കില്ല.\n*വരാപ്പുഴ ഭാഗങ്ങളിൽ നിന്നുവരുന്ന ബസുകൾ തോട്ടയ്ക്കാട്ടുകര കവലയിൽ നിന്ന് ഇടത്തോട്ട് തിരിഞ്ഞ് യാത്രക്കാരെ ഇറക്കിയ ശേഷം പറവൂർ കവല, യു.സി. കോളേജ്, കടുങ്ങല്ലൂർ വഴി തിരികെ പോകണം.\n*അങ്കമാലി ഭാഗത്തുനിന്നു വരുന്ന സ്വകാര്യ ബസുകൾ പറവൂർ കവലയ്ക്ക് സമീപം ടെസ്റ്റ് ഗ്രൗണ്ടിൽ യാത്ര അവസാനിപ്പിച്ച് വന്ന വഴി മടങ്ങണം.\n*എറണാകുളത്ത് നിന്നുള്ള സ്വകാര്യ ബസുകൾ പുളിഞ്ചോട് ജങ്ഷനിൽ നിന്ന് കാരോത്തുകുഴി ജങ്ഷൻ വഴി സ്റ്റാൻഡിലെത്തണം. തിരികെ ബാങ്ക് കവല ബൈപാസ് വഴിയാണ് പോകേണ്ടത്.\n* കെ.എസ്.ആർ.ടി.സി. ബസുകൾ പുളിഞ്ചോട് നിന്ന് സർവീസ് റോഡ് വഴി സീമാസിന് മുൻവശം യാത്രാക്കാരെ ഇറക്കിയ ശേഷം അണ്ടർ പാസ് വഴി വലത്തേക്ക് തിരിഞ്ഞ് സർവീസ് റോഡിലൂടെ പുളിഞ്ചോട്, കാരോത്തുകുഴി കവല വഴി കെ.എസ്.ആർ.ടി.സി. സ്റ്റാൻഡിലെത്തണം. തിരികെ എറണാകുളത്തേക്കുള്ള ബസുകൾ കാരോത്തുകുഴി, സ്വകാര്യ സ്റ്റാൻഡ്, ബാങ്ക് കവല ബൈപാസ് വഴി മടങ്ങണം.\n*പെരുമ്പാവൂരിൽ നിന്നു വരുന്ന കെ.എസ്.ആർ.ടി.സി. ബസുകൾ, പമ്പ് ജങ്ഷൻ വഴി ടൗൺ ഹാളിന് മുൻവശം താത്കാലിക സ്റ്റാൻഡിൽ യാത്ര അവസാനിപ്പിക്കണം. തിരികെ അതേവഴി മടങ്ങണം. പെരുമ്പാവൂരിലേക്ക് പോകുന്ന സ്വകാര്യ ബസുകൾ സ്റ്റാൻഡിൽ നിന്ന് ബാങ്ക് കവല, ബൈപ്പാസ് സർവീസ് റോഡ്, പുളിഞ്ചോട്, കാരോത്തുകുഴി, ആശുപത്രി, പവർഹൗസ് വഴി പോകണം.\n* ബാങ്ക് കവല മുതൽ ടൗൺഹാൾ റോഡ് വരെ ഗതാഗതം അനുവദിക്കില്ല. ഹൈവേകളിലും നഗരത്തിലും റോഡരികുകളിൽ പാർക്കിങ്ങും അനുവദിക്കില്ല.\n*വെള്ളിയാഴ്ച രാത്രി 10 മുതൽ 22-ന് രാവിലെ 10 വരെ തൃശ്ശൂർ ഭാഗത്തുനിന്ന് വരുന്ന ചരക്ക് വാഹനങ്ങൾ അങ്കമാലിയിൽ നിന്ന് എം.സി. റോഡിലൂടെ പോകണം. എറണാകുളത്തുനിന്ന് വരുന്ന ചരക്ക് വാഹനങ്ങൾ കളമശ്ശേരിയിൽ നിന്ന് കണ്ടെയ്‌നർ റോഡ് വഴി പറവൂർ, മാഞ്ഞാലി റോഡ് വഴി അത്താണിയിൽ പ്രവേശിക്കണം.\n* മണപ്പുറത്തുള്ള അമ്പലത്തിൽ നിന്ന് 50 മീറ്റർ ചുറ്റളവിൽ വഴിയോരക്കച്ചവടം അനുവദിക്കില്ല. നഗരസഭ യാചകനിരോധന മേഖലയായി പ്രഖ്യാപിച്ചതിനാൽ ഭിക്ഷാടനം അനുവദിക്കില്ല.\n*പെരിയാറിൽ പോലീസിന്റെ നേതൃത്വത്തിൽ ലൈഫ് ബാഗ് ഉൾപ്പെടെയുള്ള സജ്ജീകരണങ്ങളോടെ പട്രോളിങ് ഉണ്ടാകും.\n*ഗുണ്ടകളെ നിരീക്ഷിക്കാൻ പ്രത്യേക സ്‌ക്വാഡ് ഉണ്ട്. റെയിൽവേ സ്റ്റേഷനിൽ പ്രത്യേകം പോലീസിനെ നിയോഗിക്കും. നഗരത്തിലും പരിസരത്തും വെള്ളിയാഴ്ചയും ശനിയാഴ്ചയും മദ്യവിൽപ്പനയും ഉപഭോഗവും നിരോധിച്ചിട്ടുണ്ട്.\n* ബലിയിടാനും ബലിതർപ്പണത്തിനും ശിവരാത്രി മണപ്പുറത്തേക്ക് പോകുന്ന ഭക്തജനങ്ങൾ പാലത്തിലൂടെ സഞ്ചരിക്കുമ്പോൾ അമിതമായ തിരക്ക് ഒഴിവാക്കാൻ, ഡ്യൂട്ടിയിലുള്ള പോലീസ് ഉദ്യോഗസ്ഥരുടെ നിർദേശങ്ങൾ പാലിക്കണം.\n*പ്രധാനപ്പെട്ട ജങ്ഷനുകളിലും തിരക്കുള്ള സ്ഥലങ്ങളിലും സാമൂഹികവിരുദ്ധരെ നിരീക്ഷിക്കാൻ സി.സി.ടി.വി. ക്യാമറകൾ സ്ഥാപിച്ചിട്ടുണ്ട്.


"നിങ്ങളുടെ കല്യാണം നടത്തി തരാം എന്നായിരുന്നു അവരുടെ നിലപാട് .എന്നാൽ അവനിപ്പോൾ എന്റൊപ്പം പ്രത്യക്ഷപ്പെടാതിരിക്കാനാണു ശ്രമിക്കുന്നത് " - ജാൻവിയുടെ വെളിപ്പെടുത്തൽ - metromatinee.com Lifestyle Entertainment & Sports\nശ്രീദേവിയുടെ ചുവടു പിടിച്ച് മക്കൾ ജാൻവിയും ഖുഷിയും സിനിമ ലോകത്തേക്ക് ചുവടു വച്ചിരിക്കുകയാണ്. ചേച്ചിയുടെ അരങ്ങേറ്റത്തിന് പിന്നാലെ തന്നെയാണ് ഖുഷിയും സിനിമയിൽ ചുവട് വയ്ക്കുന്നത് . എന്നാൽ സിനിമയിൽ അരങ്ങേറിയതിനു പിന്നാലെ ഗോസ്സിപ് കോളങ്ങളിൽ നിറയുകയാണ് ജാൻവി കപൂർ.\nഗോസിപ്പ് കോളങ്ങളില് ജാന്‍വിയ്ക്ക് രണ്ടു കാമുകന്മാരാണുള്ളത്. ആദ്യം സുഹൃത്തായ അക്ഷത് രജന്റെ പേരാണ് ജാന്‍വിക്കൊപ്പം നിറഞ്ഞത്. എന്നാല് ധടക് ഹിറ്റായതിനു പിന്നാലെ ഇഷാന് ഖട്ടറുമായി ജാന്‍വി ഡേറ്റിങ്ങിലാണെന്നായി. ഒരു മാസികയ്ക്കു നല്‍കിയ അഭിമുഖത്തില് ജാന്‍വി തന്റെ കാമുകന്മാരെ കുറിച്ചുള്ള വാര്‍ത്തകളോടു പ്രതികരിച്ചിരിക്കുകയാണ്.\n”ഡേറ്റിങ് എന്ന ആശയത്തോട് മാതാപിതാക്കള്‍ക്കു താല്‍പര്യമുണ്ടായിരുന്നില്ല. എന്തുകൊണ്ടാണെന്നറിയില്ല പലപ്പോഴും അത് വീട്ടില് ചര്‍ച്ചയാവുകയും ചെയ്തു. ആരോടെങ്കിലും ഇഷ്ടം തോന്നിയാല് ഞങ്ങളോടു പറയൂ, നിങ്ങളുടെ കല്യാണം നടത്തി തരാം എന്നായിരുന്നു അവരുടെ നിലപാട്” ജാന്‍വി പറഞ്ഞു. ഇഷാനും അക്ഷത്തും തന്റെ നല്ല സുഹൃത്തുക്കള് മാത്രമാണെന്നും താനുമായി ഡേറ്റിങ്ങിലാണെന്ന വാര്‍ത്തകള് അക്ഷത്തിനെ അസ്വസ്ഥനാക്കിയതായും താരം പറയുന്നു. തനിക്കൊപ്പം പ്രത്യക്ഷപ്പെടാതിരിക്കാനാണു അവനിപ്പോള് ശ്രമിക്കുന്നതെന്നും ജാന്‍വി വെളിപ്പെടുത്തി. ഇഷാനുമായി ബന്ധമുണ്ടെന്ന വാര്‍ത്തകളും താരം തള്ളി.\njhanvi kapoor about dating\nRelated Topics:dating, Jhanvi Kapoor, Relationship\nമോഹന്‍ലാലിനായി വ്യത്യസ്‌ത പ്രമേയത്തിലുള്ള തിരക്കഥ തയ്യാറാക്കി രഞ്ജിത് ശങ്കര്!!!\nബാഹുബലി ലുക്കിൽ പ്രണവ് മോഹൻലാൽ !! മരക്കാറിലെ ചിത്രീകരണത്തിനിടെ എടുത്ത ഫോട്ടോ വൈറലാകുന്നു…


സുഹൃത്തുക്കള്‍ക്കൊപ്പം റെയില്‍പാളത്തിലൂടെ നടന്നുപോകുന്നതിനിടെ ട്രെയിന് വരുന്നതുകണ്ട യുവാവ് പരിഭ്രാന്തിയില് നേത്രാവതി പുഴയില് ചാടി; ഒഴുക്കില്‍പെട്ട് കാണാതായ യുവാവിന്റെ മൃതദേഹം രണ്ടുദിവസത്തിന് ശേഷം കണ്ടെത്തി – Utharadesam\nApril 29, 2021 Published Time: 10:26 AM\nഉള്ളാള്: സുഹൃത്തുക്കള്‍ക്കൊപ്പം റെയില്‍പാളത്തിലൂടെ നടന്നുപോകുന്നതിനിടെ ട്രെയിന് വരുന്നതുകണ്ട യുവാവ് പരിഭ്രാന്തിയില് നേത്രാവതി പുഴയിലേക്ക് ചാടി. ഒഴുക്കില്‍പെട്ട യുവാവിന്റെ മൃതദേഹം രണ്ടുദിവസത്തിന് ശേഷം കണ്ടെത്തി. ഉള്ളാള് പൊലീസ് സ്റ്റേഷന് പരിധിയില് താമസിക്കുന്ന നിതിന്റെ മൃതദേഹമാണ് ബുധനാഴ്ച വൈകിട്ട് പുഴയോരത്ത് കണ്ടെത്തിയത്. ഏപ്രില് 26ന് രാവിലെ സോമേശ്വര് ക്ഷേത്രത്തിലെ ബ്രഹ്‌മകലശോത്സവത്തിന് പോയ നിതിനും സുഹൃത്തും ഉച്ച തിരിഞ്ഞാണ് മടങ്ങിയത്. നിതിന് സുഹൃത്തുക്കള്‍ക്കൊപ്പം നേത്രാവതി പുഴയുടെ കുറുകെയുള്ള പാലത്തിലെ പാളത്തിലൂടെ നടന്നുപോകുന്നതിനിടെയാണ് ട്രെയിന് വരുന്നത് കണ്ടത്. ഇതോടെ പരിഭ്രാന്തനായ നിതിന് പുഴയിലേക്ക് ചാടുകയായിരുന്നു. അതേസമയം ഈ വിവരം സുഹൃത്തുക്കള് ആരെയും അറിയിച്ചിരുന്നില്ല. നിതിന് വീട്ടില് തിരിച്ചെത്താത്തതിരുന്നതിനെ തുടര്‍ന്ന് സഹോദരന് ഉള്ളാള് പൊലീസ് സ്റ്റേഷനില് പരാതി നല്‍കുകയായിരുന്നു. പൊലീസ് കേസെടുത്ത് നടത്തിയ അന്വേഷണത്തിലാണ് നിതിന് സുഹൃത്തുക്കള്‍ക്കൊപ്പം ക്ഷേത്രത്തില് നിന്ന് തിരിച്ചുപോയിരുന്നതായുള്ള വിവരം കിട്ടിയത്. തുടര്‍ന്ന് പൊലീസ് നിതിന്റെ സുഹൃത്തുക്കളെ ചോദ്യം ചെയ്തതോടെ യുവാവ് പുഴയില് ചാടിയതായി തെളിയുകയായിരുന്നു. മുമ്പ് ഗള്‍ഫിലായിരുന്ന നിതിന് കോവിഡ് വ്യാപനത്തെ തുടര്‍ന്ന് നാട്ടിലേക്ക് തിരിച്ചുവരികയും വെല്‍ഡിംഗ് ജോലി ചെയ്ത് വരികയുമായിരുന്നു. അവിവാഹിതനാണ്.\nഅവശനിലയില് കണ്ടതിനെ തുടര്‍ന്ന് പൊലീസ് ആസ്പത്രിയില് എത്തിച്ച വയോധികന് മരിച്ചു; പരിശോധയില് കോവിഡ്


രാജസ്ഥാനിലെ ദരിദ്രരെന്ന ചാപ്പകുത്തൽ പ്രാകൃത നടപടിയെന്ന് മുഖ്യമന്ത്രി\nHome News National രാജസ്ഥാനിലെ ദരിദ്രരെന്ന ചാപ്പകുത്തൽ പ്രാകൃത നടപടിയെന്ന് മുഖ്യമന്ത്രി\nരാജസ്ഥാനിൽ പാവപ്പെട്ട ജനങ്ങളെ ദരിദ്രരെന്നും അതി ദരിദ്രരെന്നും ചാപ്പ കുത്തുന്ന ബിജെപി സർക്കാരിന്റെ നടപടി പ്രാകൃതവും അപരിഷ്‌കൃതവുമാണെന്ന് മുഖ്യമന്ത്രി പിണറായി വിജയൻ.\nനാസി അധിനിവേശ പ്രദേശങ്ങളിൽ ജൂതരും ന്യൂനപക്ഷ വിഭാഗങ്ങളും അടങ്ങുന്നവരെ പ്രത്യേക ചേരികളിൽ തള്ളിയ ഹിറ്റ്‌ലറുടെ നടപടിയെ ഓർമ്മിപ്പിക്കുന്നതാണിത്. പൊതുവിതരണ സംവിധാനത്തിന് ജനങ്ങളിൽ നിന്ന് ശക്തമായ ആവശ്യമുയരുമ്പോഴാണ്, പാർപ്പിടത്തിനു മുന്നിൽ ഞാൻ ദരിദ്രൻ, ഞാൻ അതിദരിദ്രൻ എന്നിങ്ങനെ പെയിൻറ് ചെയ്ത് വെച്ച് രാജസ്ഥാൻ സർക്കാർ ജനങ്ങളെ വേർതിരിക്കുന്നതെന്നും മുഖ്യമന്ത്രി ഫേസ്ബുക്കിലൂടെ പ്രതികരിച്ചു.\nസ്വന്തം വീട്ടിന്റെ ചുവരിൽ ദാരിദ്ര്യ പ്രഖ്യാപനം നടത്തിയാൽ മാത്രം ഭക്ഷ്യ സബ്‌സിഡി ലഭിക്കുന്നത് ജനങ്ങൾക്കിടയിൽ വലിയ വേർതിരിവും അസന്തുഷ്ടിയുമാണ് സൃഷ്ടിക്കുക. ദരിദ്ര ജനങ്ങൾക്ക് ദാരിദ്ര്യം പതിച്ചുനൽകി മാറ്റിനിർത്തുന്നതാണത്. ദൗസ ജില്ലയിൽ ആരംഭിച്ച ഈ ചാപ്പ കുത്തൽ സംസ്ഥാനത്താകെ വ്യാപിപ്പിക്കുന്നു എന്നാണ് വാർത്തയെന്നും മുഖ്യമന്ത്രി.\nകടാശ്വാസം ഒരു ഫാഷനാണെന്ന കേന്ദ്രമന്ത്രി വെങ്കയ്യ നായിഡുവിന്റെ പ്രസ്താവനയെയും പേസ്റ്റിലൂടെ മുഖ്യമന്ത്രി പരിഹസിക്കുന്നു. കടം എഴുതിത്തള്ളലല്ല; ശാശ്വത പരിഹാരമാണ് വേണ്ടതെന്ന് കഴിഞ്ഞ ദിവസം വെങ്കയ്യ നായിഡു പറഞ്ഞിരുന്നു. അതേസമയം ആരാണ് പരിഹാരം കാണേണ്ടതെന്നും മുഖ്യമന്ത്രി ചോദിക്കുന്നു. കർഷകർ കടം വാങ്ങുന്നതും തിരിച്ചടക്കാനാകാതെ കെണിയിലാകുന്നതും ജീവനൊടുക്കുന്നതും ഫാഷനല്ല. ആ ദുരിതത്തിൽ അവർക്ക് കൈത്താങ്ങുനൽകുന്നതും ഫാഷനല്ല. ജനങ്ങളെ എല്ലാ തരത്തിലും കൂടുതൽ കൂടുതൽ ഭിന്നിപ്പിക്കുകയാണ് സംഘ പരിവാർ അജണ്ട. അതിന്റെ ഭാഗമാണ് ദരിദ്രരെ ചാപ്പ കുത്തുന്നതു മുതൽ ഫാഷൻ പ്രസ്താവന വരെ. ഈ സമീപനത്തിനെതിരായ ജനകീയ പ്രതിരോധം കൂടുതൽ ശക്തമാകേണ്ടതുണ്ടെന്നും മുഖ്യമന്ത്രി .\nPrevious articleലോകത്തെ ഏറ്റവും ചെറിയ ഉപഗ്രഹം നിർമിച്ച് ഇന്ത്യൻ വിദ്യാർഥി; ഇന്ത്യയ്ക്ക് ഇത് അഭിമാന നിമിഷം\nNext articleചെമ്പനോട വില്ലേജ് ഓഫീസില് വിജിലന്‍സ് റെയ്ഡ്


അരുന്ധതിവിരോധത്തില് മറക്കുന്ന വസ്തുതകള്\nSunday 20th January 2013 7:47pm\nമെല്‍ബണ്: മഹേഷ് ഭൂപതി-നദിയ പെട്രോവ സഖ്യം ഓസ്‌ട്രേലിയന് ഓപ്പണ്‍സ് മിക്‌സഡ് ഡബിള്‍സില് രണ്ടാംറൗണ്ടിലെത്തി. നേരിട്ടുള്ള സെറ്റുകള്‍ക്കായിരുന്നു വിജയം. 65 മിനുട്ട് കൊണ്ടാണ് ഇന്തോ-റഷ്യന് ജോഡികള് അനസ്തഷ്യാ റഡിയോനോവ-ഡച്ച് ജീന്‍ജൂലിയന് റോജര് സഖ്യത്തെ പുറത്താക്കിയത്. സ്‌കോര് 6-4,6-2.\nഭൂപതിയെ കൂടാതെ, ലിയാണ്ടര് പെയ്‌സ്,റോഹന് ബോപ്പെണ്ണ,സാനിയ മിര്‍സ എന്നീ ഇന്ത്യന് താരങ്ങളും രണ്ടാം റൗണ്ടില് പ്രവേശിച്ചിട്ടുണ്ട്. ഭൂപതിയും പേസും തങ്ങളുടെ അടുത്ത അടുത്ത മത്സരം വിജയിച്ചാല് ക്വാര്‍ട്ടര് ഫൈനലില് ഏറ്റുമുട്ടേണ്ടി വരും.\nഭൂപതി-നദിയ സഖ്യം അടുത്തതായി അഭിമുഖീകരിക്കേണ്ടി വരിക സ്ലോവാക്യയുടെ കത്രിന സ്രെബോത്‌നിക് നെയും സെര്‍ബിയയുടെ നെനാട് സിമണ്‍ജികിനെയുമാണ്.\nടൂര്‍ണമെന്റിലെ രണ്ടാം റാങ്കുകാരായ പേസും അദ്ദേഹത്തിന്റെ റഷ്യന് പാട്ണറായ എലേന വെസ്‌നിന ഓസ്‌ട്രേലിയന് ടീം ആയ മാത്യു എബ്ഡനും ജര്‍മില ഗജഡോസോവയുമായാണ് ഏറ്റുമുട്ടുക.\nസീഡ് ചെയ്യപ്പെട്ടിട്ടില്ലാത്ത ജോഡികളായ ബോപ്പണ്ണ – സു വെ ഇറ്റലിയുടെ ഫബിയോ ഫോഗ്നിനി സ്ലോവാക്യയുടെ ഡനിയേല എന്നിവരേയും സാനിയ-ബോബ് ബ്രയാന് സഖ്യം അമേരിക്കയുടെ അബിഗയ്ല് സ്പിയേര്‍സിനേയും സ്‌കോട്ട് ലിപ്‌സ്‌കിയേയും നേരിടും.


നന്മയും ധാര്‍മികമൂല്യവും പകര്‍ന്നു നല്‍കുന്ന കഥകള് | books kid's world\nഓരോ സ്ഥലത്തേക്കും പോയിരുന്നത്.\nഅങ്ങനെയിരിക്കെ ഒരു ദിവസം ജ്ഞാനകീര്‍ത്തി ദൂരെയൊരു സ്ഥലത്തേക്ക് ഒരു കാട്ടുവഴിയിലൂടെ കുതിരപ്പുറത്ത് പോവുകയായിരുന്നു. അപ്പോഴാണ് വഴിയിലൊരിടത്ത് അവശനായ ഒരു യുവാവ് വീണുകിടക്കുന്നതു കണ്ടത്. ജ്ഞാനകീര്‍ത്തി അടുത്തെത്തിയപ്പോള് യുവാവ് ദയനീയമായി കരഞ്ഞുകൊണ്ട് ഇങ്ങനെ പറഞ്ഞു' മഹാത്മാവേ വിശന്നു തളര്‍ന്ന് വഴിയില് വീണു പോയതാണ് ഞാന്. എന്നെ എഴിന്നേല്‍ക്കാന് സഹായിക്കണേ'\nഅതുകണ്ട് അലിവ് തോന്നിയ ജ്ഞാനകീര്‍ത്തി കുതിരപ്പുറത്തുനിന്ന് താഴെയിറങ്ങി. എന്നിട്ട് യുവാവിനെ എഴുന്നേല്‍ക്കാന് സഹായിച്ചു. തന്റെ കൈവശം പൊതിഞ്ഞു സൂക്ഷിച്ചിരുന്ന ഭക്ഷണപ്പൊതി അദ്ദേഹം അവന് കഴിക്കാനായി നീട്ടി. അടുത്ത നിമിഷം ആ ഭക്ഷണപ്പൊതിയുമായി യുവാവ് ജ്ഞാനകീര്‍ത്തിയുടെ കുതിരപ്പുറത്തേക്ക് ചാടിക്കയറി. എന്നിട്ട് അദ്ദേഹത്തെ പരിഹസിച്ചു ചിരിച്ചുകൊണ്ട് അവിടന്ന് കുതിച്ചു പറഞ്ഞു!\nവൃദ്ധനായ ജ്ഞാനകീര്‍ത്തിക്ക് അതു കണ്ടുനില്‍ക്കാനേ കഴിഞ്ഞുളളൂ. എന്നാല് അദ്ദേഹം ഉറക്കെ അവനോട് ഇങ്ങനെ വിളിച്ചു പറഞ്ഞു. പക്ഷെ ഒപ്പം ഈ വാക്കുകളും കൊണ്ടുപോകൂ.. അതുകേട്ട് കുറച്ചകലെ ആ യുവാവ് കുതിരയെ നിര്‍ത്തി. എന്തായിരിക്കും വൃദ്ധന് കൊണ്ടുപോകാന് പറഞ്ഞ വാക്കുകള് എന്നറിയാന് അവന് ഉത്കണ്ഠയായി. അപ്പോള് ജ്ഞാനകീര്‍ത്തി ഇങ്ങനെ പറഞ്ഞു. ' നിന്റെ തട്ടിപ്പ് അസ്സലായി. പക്ഷെ എന്നെ ഇങ്ങനെ തട്ടിച്ച കാര്യം ലോകത്ത് ഒരാളോടും നീ പറയരുതേ! ഹി..ഹി..ഹി പറഞ്ഞാലെന്താ, ആളുകള് എന്നെ ശിക്ഷിക്കുമോ? പുച്ഛത്തോടെ യുവാവ് ചോദിച്ചു.\n'അതല്ല, വഴിയില് അവശത അഭിനയിച്ച് കിടന്ന് നീ ഒരാളെ പറ്റിച്ചത് കേട്ടാല് അളുകള് പിന്നെ വഴിയില് അങ്ങനെ കിടക്കുന്ന പാവങ്ങളേയും സംശയിക്കും. യഥാര്‍ത്ഥത്തില് തളര്‍ന്നു വഴിയില് കിടക്കുന്നവര്‍ക്കും പിന്നെ അളുകള് സഹായമൊന്നും ചെയ്യാതാകും. ഇപ്പോള് നീ ചെയ്ത ചതി എന്നെ മാത്രമെ ബുദ്ധിമുട്ടിച്ചിട്ടുള്ളൂ. എന്നാല് ഇക്കാര്യം പറഞ്ഞു പരത്തി കേമനാകാന് ശ്രമിച്ചാല് അത് ഒട്ടേറെ പാവങ്ങള്‍ക്ക് ഭാവിയില് ബുദ്ധിമുട്ടാകും. ശരി ഇനി പൊയ്‌ക്കോളൂ!'\nജ്ഞാനകീര്‍ത്തിയുടെ വാക്കുകള് കേട്ട് യുവാവ് അദ്ഭുതപ്പെട്ടു. തന്റെ നഷ്ടത്തെ സഹിച്ചുകൊണ്ട് ലോകത്തിന് നല്ലതുമാത്രം വരുത്താന് ആഗ്രഹിക്കുന്ന ആ മനുഷ്യനെ ചതിക്കാന് അവന് മനസുവന്നില്ല. ജ്ഞാനകീര്‍ത്തിക്ക് ഭക്ഷണപ്പൊതിയും തിരികെ നല്‍കിയിട്ട് അവന് അദ്ദേഹത്തോട് മാപ്പു ചോദിച്ചു. അന്നുമുതല് അവന് നല്ലവനായിത്തീരുകയും ചെയ്തു.\nകുഴയ്ക്കുന്ന ചോദ്യങ്ങളും അവയില് ഒളിച്ചിരിക്കുന്ന ഉത്തരങ്ങളും\nനന്മയും ധാര്‍മികമൂല്യവും പകര്‍ന്നു നല്‍കുന്ന കഥകള്\nസ്വന്തം മുറിയില് വിചിത്ര ജീവികളോടൊപ്പം കഴിഞ്ഞ കുട്ടിയുടെ കഥ\nപുത്തന് കഥയുമായി വിംപി കിഡ്


രാജ്യത്തെ രക്ഷിക്കാന് ഒറ്റക്കെട്ടാവേണ്ട സമയമായി: ഹൈദരലി ശിഹാബ് തങ്ങള് – Chandrika Daily\nBy chandrika Saturday March 10, 2018 14:56 pm\nരാജ്യത്തെ രക്ഷിക്കാന് ഒറ്റക്കെട്ടാവേണ്ട സമയമായി: ഹൈദരലി ശിഹാബ് തങ്ങള്\nകോഴിക്കോട്: ഭരണഘടനാശില്‍പികള് വിഭാവനം ചെയ്ത ഇന്ത്യയിലെ ഭരണവ്യവസ്ഥിതി സംരക്ഷിക്കാന് രാജ്യത്തെ മതേതര, ജനാധിപത്യ പാര്‍ട്ടികള് ഭിന്നതകള് മറന്ന് ഒറ്റക്കെട്ടായി നില്‍ക്കേണ്ട ഗൗരവതരമായ സാഹചര്യമാണുള്ളതെന്ന് മുസ്‌ലിംലീഗ് ദേശീയ രാഷ്ട്രീയകാര്യ…\nകോഴിക്കോട്: ഭരണഘടനാശില്‍പികള് വിഭാവനം ചെയ്ത ഇന്ത്യയിലെ ഭരണവ്യവസ്ഥിതി സംരക്ഷിക്കാന് രാജ്യത്തെ മതേതര, ജനാധിപത്യ പാര്‍ട്ടികള് ഭിന്നതകള് മറന്ന് ഒറ്റക്കെട്ടായി നില്‍ക്കേണ്ട ഗൗരവതരമായ സാഹചര്യമാണുള്ളതെന്ന് മുസ്‌ലിംലീഗ് ദേശീയ രാഷ്ട്രീയകാര്യ സമിതി ചെയര്‍മാനും സംസ്ഥാന പ്രസിഡണ്ടുമായ പാണക്കാട് സയ്യിദ് ഹൈദരലി ശിഹാബ് തങ്ങള് പറഞ്ഞു.\nഇന്ത്യന് നാഷണല് കോണ്‍ഗ്രസ് നയിക്കുന്ന മതേതരകക്ഷികളുടെ കൂട്ടായ്മക്ക് മാത്രമേ ഇപ്പോള് രാജ്യത്തെ രക്ഷിക്കാന് കഴിയുകയുള്ളൂ. ഏതെങ്കിലും ഒരു സംസ്ഥാനത്തെ അധികാരത്തിന്റെ ബലത്തില് സംഘ്പരിവാറിനെ ഒറ്റക്ക് നേരിടാമെന്ന് കരുതുന്ന കക്ഷികള് ഇന്ത്യയിലെ വര്‍ത്തമാന രാഷ്ട്രീയയാഥാര്‍ത്ഥ്യത്തിന് നേര്‍ക്ക് കണ്ണടക്കുകയാണെന്ന് ഇന്ത്യന് യൂനിയന് മുസ്‌ലിംലീഗിന്റെ എഴുപതാം വാര്‍ഷികത്തോടനുബന്ധിച്ച് നടത്തിയ പ്രസ്താവനയില് തങ്ങള് പറഞ്ഞു.\nഇന്ത്യയില് നിലനില്‍ക്കുന്ന മതേതരത്വത്തോടും ജനാധിപത്യ വ്യവസ്ഥിതിയോടും മതിപ്പില്ലാത്തവരാണ് സംഘ്പരിവാര് ഗ്രൂപ്പുകള്. അവരുടെ ലക്ഷ്യം ഏകമത, ഏക സംസ്‌കാര രാഷ്ട്രമാണെന്ന് പരസ്യമായി പ്രഖ്യാപിക്കപ്പെട്ടതാണ്. അത്തരം ശക്തികള്‍ക്ക് അധികാരത്തില് ഇനിയുമൊരവസരംകൂടി ലഭിക്കുന്നപക്ഷം രാജ്യത്തെ മതേതരത്വവും ജനാധിപത്യ ഭരണക്രമവും നിലനില്‍ക്കുമോ എന്നു കണ്ടറിയണം. ഒരു മതരാഷ്ട്ര- സൈനികഭരണ വ്യവസ്ഥയാണ് സംഘ്പരിവാറിന്റെ ഉന്നം. ഇത് തിരിച്ചറിയുന്നതില് ജനാധിപത്യ കക്ഷികള് അമാന്തം കാണിച്ചാല് ലോകത്തിന് മാതൃകയായ നമ്മുടെ ഭരണഘടനതന്നെ അപ്രസക്തമാകും- തങ്ങള് പറഞ്ഞു.\nകേവലമായ രാഷ്ട്രീയ ജയാപചയങ്ങള്‍ക്കും ഭരണ നേട്ടങ്ങള്‍ക്കുമപ്പുറം രാജ്യത്തിന്റെ ശാശ്വത ഭാവിയായിരിക്കണം ബഹുജന പ്രസ്ഥാനങ്ങളുടെ ലക്ഷ്യം. അതിന് വിട്ടുവീഴ്ചക്ക് തയ്യാറാവണം. രാജ്യത്തെ മുസ്‌ലിംകളാദി ന്യൂനപക്ഷ, പിന്നാക്ക ജനവിഭാഗങ്ങളുടെ ഭരണഘടനാദത്തമായ അവകാശങ്ങള് സംരക്ഷിക്കുന്നതിനൊപ്പം അവരെ അവഗണനയുടെ ചുറ്റുപാടില് നിന്നും ദേശീയ മുഖ്യധാരയിലേക്ക് നയിക്കുക എന്ന ദൗത്യവുമാണ് കഴിഞ്ഞ ഏഴു പതിറ്റാണ്ടായി മുസ്‌ലിംലീഗ് നിര്‍വഹിച്ചുവരുന്നത്.\nഈ പിന്നാക്ക വിഭാഗങ്ങളുടെ വിദ്യാഭ്യാസ, സാമൂഹിക പുരോഗതി, ഉദ്യോഗ-ഭരണ പങ്കാളിത്തം എന്നിവക്കെല്ലാംവേണ്ടി നിരന്തര പരിശ്രമത്തിലേര്‍പ്പെട്ട പ്രസ്ഥാനമാണ് മുസ്‌ലിംലീഗ്. സാമുദായിക സൗഹാര്‍ദം ഊട്ടിയുറപ്പിക്കല്, അവശരും നിരാലംബരുമായവര്‍ക്ക് ഭവന, ചികിത്സ, പഠന, വിവാഹ സഹായങ്ങള് തുടങ്ങി ആപത്ഘട്ടങ്ങളില് പീഡിത സമൂഹത്തിനായി രാജ്യമെങ്ങും സേവന സന്നദ്ധതയോടെ ഇറങ്ങിത്തിരിക്കുന്ന പ്രസ്ഥാനമാണിത് എന്ന് അഭിമാനത്തോടെ പറയാനാവും. 1948 മാര്‍ച്ച് 10ന് ഖാഇദേമില്ലത്ത് സമ്മാനിച്ച ‘അഭിമാനകരമായ അസ്തിത്വം’ എന്ന മുദ്രാവാക്യവുമായി കെ.എം സീതി സാഹിബിന്റെ ചിന്താപദ്ധതികളുമായി ഇറങ്ങിത്തിരിച്ച പ്രസ്ഥാനം സയ്യിദ് അബ്ദുറഹിമാന് ബാഫഖി തങ്ങളും പൂക്കോയ തങ്ങളും കെ.എം. മൗലവിയും പോക്കര് സാഹിബും ഉപ്പി സാഹിബും സി.എച്ചും സേട്ടു സാഹിബും ബനാത്ത്‌വാലയും ശിഹാബ് തങ്ങളും ഇ. അഹമ്മദ് സാഹിബും വരെയുള്ള നേതാക്കളിലൂടെ പടര്‍ന്ന് പന്തലിച്ച് വലിയ ജനകീയ ശക്തിയായി മാറിയിരിക്കുന്നു. മുസ്‌ലിംലീഗായാല് ഒരു പഞ്ചായത്ത് മെമ്പര് പോലുമാവില്ല എന്ന് പരിഹസിക്കപ്പെട്ടിടത്ത് നിന്ന് ഉന്നതമായ ഭരണ നേതൃത്വത്തിലേക്ക് ലീഗ് പ്രതിനിധികള് എത്തി. രാജ്യത്തെ എല്ലാ ലോക്‌സഭയിലും കേരളത്തിലെ എല്ലാ നിയമസഭയിലും പാര്‍ട്ടിക്ക് പ്രാതിനിധ്യമുണ്ടായി.\nഇതെല്ലാം സംശുദ്ധവും സുതാര്യവും ജനപ്രിയവും രാജ്യസ്‌നേഹപരവുമായ പ്രവര്‍ത്തനത്തിന് കിട്ടിയ അംഗീകാരമാണ്. ഈ വളര്‍ച്ച രാജ്യത്തിന്റെയും ജനങ്ങളുടെയും ഭാവിക്കും നന്മക്കും കൂടുതല് പ്രയോജനപ്പെടുത്താനായിരിക്കും ഇനിയുള്ള കാലവും മുസ്‌ലിംലീഗ് പ്രയത്‌നിക്കുക. മുസ്‌ലിംലീഗിന്റെ എഴുപതാം വാര്‍ഷിക ഭാഗമായി നടത്തുന്ന വിപുലമായ സംഘടനാപരിപാടികള് വന് വിജയമാക്കണം.\nകര്‍മപഥത്തില് എഴുപത് വര്‍ഷത്തെ നിറവിലാണ് ഇന്ത്യന് യൂണിയന് മുസ്‌ലിം ലീഗ്. ഏഴുപതിറ്റാണ്ട് എങ്ങിനെ പ്രവര്‍ത്തിച്ചുവെന്ന ചരിത്രം പരിശോധിക്കുമ്പോള് മുസ്‌ലിംലീഗ് എന്ന മഹിതമായ ഒരു രാഷ്ട്രീയ പ്രസ്ഥാനത്തിന്റെ പ്രസക്തിയും അനിവാര്യതയും രാജ്യത്തിനു കൂടുതല് ബോധ്യപ്പെടും. ന്യൂനപക്ഷ, പിന്നാക്ക ദലിത് ജനവിഭാഗങ്ങള്‍ക്ക് രാഷ്ട്രീയവും സാമൂഹികവുമായ ദിശാബോധം നല്‍കുകയും രാജ്യത്തിന്റെ മതേതരത്വവും അഖണ്ഡതയും മതമൈത്രിയും കാത്തുസൂക്ഷിച്ചുമാണ് മുസ്‌ലിംലീഗ് പ്രവര്‍ത്തിക്കുന്നത്. മുസ്‌ലിംലീഗ് സ്ഥാപിതമായ മാര്‍ച്ച് പത്ത് ഇന്ത്യയുടെ ന്യൂനപക്ഷമന്നേറ്റത്തിനു ദിശാപരമായ നാന്ദികുറിച്ച ദിനമായി എന്നും ഓര്‍ക്കപ്പെടും. സ്വതന്ത്ര ഇന്ത്യയുടെ പിറവിക്ക് ഏഴു മാസത്തിനു ശേഷം രൂപീകൃതമായ മുസ്‌ലിംലീഗിന്റെ ജനനം രാജ്യത്തിന്റെ മതേതര ജനാധിപത്യ പാന്ഥാവിലെ തിളങ്ങുന്ന നാഴികക്കല്ലാണ്. രാജ്യത്തിന്റെ വിഭജനത്തിന് വഴിവെച്ച നിര്‍ഭാഗ്യകരമായ രാഷ്ട്രീയ സാമൂഹിക പരിതസ്ഥിതിയില് സ്വതന്ത്ര ഇന്ത്യയിലെ മുസ്‌ലിംകളുടെ അഭിമാനകരമായ അസ്തിത്വം ഉയര്‍ത്തിപ്പിടിക്കുന്നതിനായി ദീര്‍ഘദര്‍ശികളും പക്വമതികളുമായ നേതാക്കള് രൂപം കൊടുത്ത മാതൃകാപരമായ പ്രസ്ഥാനം അതിന്റെ ജൈത്രയാത്രയില് നിര്‍വഹിക്കുന്നത് മഹത്തായൊരു ദൗത്യമാണ്. ഖാഇദേമില്ലത്ത് മുഹമ്മദ് ഇസ്മായില് സാഹിബും കെ.എം സീതിസാഹിബുമടങ്ങുന്ന ഉന്നത നേതൃ നിരക്കു കീഴില് അണിനിരന്ന സ്വതന്ത്ര ഇന്ത്യയിലെ ന്യൂനപക്ഷങ്ങള് സ്വന്തം നേട്ടങ്ങളേക്കാളുപരി രാജ്യത്തിന്റെ മതേതര സങ്കല്‍പം കാത്തുസൂക്ഷിക്കുക എന്ന ചരിത്ര ദൗത്യം കൂടിയാണ് നിറവേറ്റിയത്.\nമുസ്‌ലിംലീഗിന്റെ പിറവി പലരെയും അലോസരപ്പെടുത്തിയിരുന്നു. രൂപീകരണം തന്നെ ഇല്ലാതാക്കാന് ശ്രമിച്ചവര് നിരവധിയാണ്. 1948 ജനുവരി പത്തിന് ചെന്നൈയിലെ ഗവര്‍ണേഴ്‌സ് ബംഗ്ലാവില് ഖാഇദേമില്ലത്തിനെ കാണാന് വന്ന ഗവര്‍ണര് ജനറല് മൗണ്ട്ബാറ്റണ് പ്രഭു മുന്നോട്ടുവെച്ചത് ഇന്ത്യന് മുസ്്‌ലിംകള്‍ക്കായി പുതിയ പാര്‍ട്ടി രൂപീകരിക്കരുതെന്നായിരുന്നു. ഇതുകേട്ട ഖാഇദേമില്ലത്ത് പറഞ്ഞവാക്കുകള് പ്രൗഢമായിരുന്നു. ഇതനുസരിക്കാന് എനിക്കു കഴിയില്ല. മുസ്‌ലിംലീഗുമായി മുന്നോട്ടു പോകും. പിന്നാക്ക ന്യൂനപക്ഷ ജനവിഭാഗങ്ങളുടെ പുരോഗതിയാണ് മുസ്‌ലിംലീഗ് ലക്ഷ്യമാക്കുന്നത്. ഖാഇദെമില്ലത്തിന്റെ വാക്കുകളില് മൗണ്ട്ബാറ്റണ് പ്രഭു മറുത്തൊന്നും പറയാന് കഴിയാതെ മടങ്ങിപോകുകയായിരുന്നു.\nരാജാജിഹാളില് നിന്നുയര്‍ന്ന ശബ്ദത്തിനു വലിയ പിന്തുണയാണ് അന്ന് മലബാറും മറ്റു പ്രദേശങ്ങളും നല്‍കിയത്. ദുര്‍ഘടം പിടിച്ച അന്നത്തെ കാലഘട്ടത്തില് വെല്ലുവിളികളെ അതിജീവിക്കാന് ത്യാഗിവര്യരായ നേതാക്കള് ഏറെ പണിപ്പെട്ടു. നിസ്വാര്‍ത്ഥരായ നേതാക്കള്‍ക്ക് പിന്നില് അതിവേഗം ന്യൂനപക്ഷങ്ങള് അണിനിരക്കുന്ന കാഴ്ച്ചയാണ് രാജ്യം ദര്‍ശിച്ചത്. മുസ്‌ലിംലീഗിന്റെ ഉയര്‍ച്ച പലര്‍ക്കും ഉള്‍ക്കൊള്ളാനായില്ല. പക്ഷേ അവര്‍ക്ക് മുന്നില് ധീരതയുടെ പര്യായമായി നേതാക്കള് നിലകൊള്ളുകയും മുസ്‌ലിംലീഗ് ഈ രാജ്യത്തിന്റെ മുന്നേറ്റത്തിനു അനിവാര്യമാണെന്ന് ബോധ്യപ്പെടുത്തുകയും ചെയ്തു. ഇതിന്റെ ഫലമായി ആദ്യ കാലം മുതലേ രാജ്യത്തിന്റെ വിവിധ നിയമ നിര്‍മാണ സഭകളില് പങ്കാളിത്തം ലഭിച്ചു. പാര്‍ലമെന്റില് മുസ്‌ലിംലീഗ് അംഗങ്ങള് അവതരിപ്പിച്ച ബില്ലുകള് സുപ്രധാനമായി. ശരീഅത്ത് വിഷയങ്ങളിലടക്കം മുസ്‌ലിംലീഗിന്റെ നിലപാടിന് അംഗീകാരം ലഭിച്ചു. ന്യൂനപക്ഷപിന്നാക്ക ജനതയുടെ അഭിവൃദ്ധിക്ക് ഒട്ടേറെ നിയമങ്ങള് നിലവില് വന്നത് നിയമനിര്‍മ്മാണ സഭകളിലെ മുസ്‌ലിം ലീഗിന്റെ ക്രിയാത്മക പങ്കാളിത്തം കൊണ്ടുകൂടിയാണ്.\nജനങ്ങള് വലിയ പ്രതീക്ഷയോടെയാണ് ഈ പ്രസ്ഥാനത്തെ കാണുന്നതെന്ന് ഓരോ തെരഞ്ഞെടുപ്പുകളും തെളിയിച്ചു. ന്യൂനപക്ഷപിന്നാക്ക ജനവിഭാഗങ്ങളുടെ ആശയും അഭിലാഷങ്ങളുമാണ് ഭരണഘടനാ നിര്‍മാണ സഭയിലും പിന്നീട് ഇന്ത്യന് പാര്‍ലമെന്റിലും ഖാഇദേമില്ലത്തിലൂടെയും മറ്റു നേതാക്കളിലൂടെയും പ്രതിഫലിച്ചത്. രാജ്യത്തെ ന്യൂനപക്ഷ, പിന്നാക്ക ജനതയെ അവഗണനയില് നിന്നും ഒറ്റപ്പെടലില്‍നിന്നും മോചിപ്പിച്ച് ദേശീയ രാഷ്ട്രീയത്തിന്റെ മുഖ്യധാരയിലേക്കാനയിക്കാന് മുസ്‌ലിംലീഗ് നിര്‍വഹിച്ച കഠിന പരിശ്രമങ്ങള് ചരിത്രത്തിന്റെ ഭാഗമാണ്.\nമുസ്‌ലിംലീഗ് നടത്തിയ പ്രവര്‍ത്തനങ്ങളിലൂടെ രാജ്യത്തെമ്പാടും വലിയ മാറ്റങ്ങളുണ്ടായിട്ടുണ്ട്. ജീവകാരുണ്യ പ്രവര്‍ത്തനം മുസ്‌ലിംലീഗിന്റെ പ്രഖ്യാപിത നിലപാടാണ്. ഇത്രയേറെ കാരുണ്യ പ്രവര്‍ത്തനം നടത്തുന്ന വേറൊരു പ്രസ്ഥാനവും ഇല്ല. അതുകൊണ്ടാണ് എല്ലാവരും ജീവകാരുണ്യപ്രവര്‍ത്തനങ്ങള്‍ക്ക് മുസ്‌ലിംലീഗിനെ കണ്ടു പഠിക്കുകയെന്ന് എല്ലായ്‌പ്പോഴും പറഞ്ഞുകൊണ്ടിരിക്കുന്നത്. ഖാഇദെമില്ലത്ത് ഇസ്മായില് സാഹിബ് മുസ്‌ലിംലീഗ് രൂപികരണ വേളയില് പ്രധാനമായും ഊന്നിപ്പറഞ്ഞ ഒന്നാണ് ജനങ്ങള്‍ക്ക് വേണ്ടി ക്ഷേമ പ്രവര്‍ത്തനങ്ങള് നടത്തുകയെന്നത്. രാഷ്ട്രീയമെന്നത് കേവലമായപ്രവര്‍ത്തനമല്ല. മറിച്ച് സേവനവും നാടിന്റെ പുരോഗതിയും പാവപ്പെട്ടവരുടെ ഉന്നതിയുമാണെന്ന് മുസ്‌ലിംലീഗ് തിരിച്ചറിയുന്നു. മുസ്‌ലിംലീഗ് ആവിഷ്‌കരിച്ച് നടപ്പിലാക്കയ ബൈത്തുറഹ്മ പാര്‍പ്പിട പദ്ധതി അടക്കമുള്ള ജീവകാരുണ്യ പ്രവര്‍ത്തനങ്ങള് പ്രസിദ്ധമാണിന്ന്. ആയിരങ്ങള്‍ക്കാണ് തലചായ്ക്കാന് അഭയസ്ഥാനമൊരുക്കി കൊടുത്തത്. മുസ്‌ലിംലീഗ് പ്രവര്‍ത്തകര് തുക സമാഹരിച്ച് പാവപ്പെട്ടവരെ കണ്ടെത്തി ഉണ്ടാക്കികൊടുക്കുന്ന ബൈത്തുറഹ്മ പദ്ധതി അക്ഷരാര്‍ത്ഥത്തില് വിസ്മയം തന്നെയാണ്. ലോകത്ത് ഒരു രാഷ്ട്രീയ പാര്‍ട്ടിയും ഇത്തരത്തില് സേവനം ചെയ്യുന്നില്ല.\nമുസ്‌ലിംലീഗിന്റെ എഴുപത് വര്‍ഷമെന്നത് തുറന്ന പുസ്തകമാണ്. ഇരുമ്പുമറക്കുള്ളില് ഇതിന്റെ തീരുമാനങ്ങള് അടച്ചുവെച്ചിട്ടില്ല. തീര്‍ത്തും സുതാര്യവും സുവ്യക്തവുമായ തീരുമാനങ്ങള് കൈക്കൊണ്ട മുസ്‌ലിംലീഗ് പിന്നിട്ട എഴുപത് വര്‍ഷങ്ങള് രാജ്യത്ത് വളര്‍ത്തിയത് നന്‍മയുടെ പൂമരങ്ങളാണ്. ഫാസിസത്തിനെതിരെ എല്ലാവരും കൈകോര്‍ക്കണമന്ന് രാജ്യത്തോട് വര്‍ഷങ്ങള്‍ക്ക് മുമ്പ് വിളിച്ചു പറഞ്ഞ് നീണ്ട കാമ്പയിന് പ്രവര്‍ത്തനങ്ങള് നടത്തിയത് മുസ്‌ലിംലീഗ് ആയിരുന്നു. രാജ്യത്തെ അപകടപ്പെടുത്താന് വരുന്ന രാഷ്ട്രീയ ഫാസിസത്തെ പ്രതിരോധിക്കാന് മതേതര കക്ഷികള് കൈകോര്‍ക്കണമന്ന് മുസ്‌ലിംലീഗ് പറഞ്ഞപ്പോള് ചിലര് പുറം തിരിഞ്ഞു നിന്നു. മുസ്‌ലിംലീഗ് നേരത്തെ വിളിച്ചു പറഞ്ഞ കാര്യങ്ങള് ഇന്ന് രാജ്യം നേരില് കാണുകയാണ്. ഫാസിസം അടുക്കളവരെയെത്തിയിരിക്കുന്നു. ഇന്ത്യയുടെ അന്തസ്സ് നഷ്ടപ്പെടുന്ന വിധത്തിലുള്ള വാര്‍ത്തകളാണ് പുറത്തുവന്നുകൊണ്ടിരിക്കുന്നത്. മനുഷ്യജീവനു വിലയില്ലാതാകുന്നു. വര്‍ഗീയത ഇളക്കിവിട്ട് പട്ടാപ്പകലില് നിഷ്ഠൂരമായി കൊലചെയ്യുന്നു. വര്‍ഗീയതയും തീവ്രാദവും രാജ്യത്തിനു ഒരിക്കലും ഭൂഷണമല്ല. ഭരിക്കുന്നവര് തന്നെ ഭരണഘടനയെ നോക്കുകുത്തിയാക്കുന്നു. രാജ്യത്ത് ഏകസിവില് കോഡ് കൊണ്ടു വരാനുള്ള ശ്രമങ്ങള് ഒക്കെ ഇതിന്റെ ഭാഗമാണ്. ഇതിനെതിരെ കൈകോര്‍ത്തേ മതിയാവൂ.\nമുസ്‌ലിംലീഗ് പ്രവര്‍ത്തനം ദേശീയ തലത്തില് കൂടുതല് ശക്തിപ്പെട്ട് വരികയാണ്. ഉത്തരേന്ത്യയില് ലഭിക്കുന്ന പിന്തുണ ഏറെ പ്രതീക്ഷക്ക് വക നല്‍കുന്നതാണ്. ദേശീയ തലത്തില് മതേതര ചേരിക്ക് ശക്തി പകരുകയാണ് മുസ്‌ലിംലീഗ്. രാജ്യത്തിനു വേണ്ടി ഇത്രമേല് പ്രവര്‍ത്തിക്കുന്ന സംഘടനയില് സജീവ പ്രയാണങ്ങള്‍ക്കിടെ ഈ ലോകത്തോട് വിട്ടു പിരിഞ്ഞ നേതാക്കളും കര്‍മധീരരും നിരവധിയാണ്. അവരെയെല്ലാം ഇത്തരുണത്തില് സ്മരിക്കുന്നു.\nCategories: Video Stories Tags: anti muslim, hydarali shihab thangal, muslim league